Janmabhumi | തോമസ് ഐസക്കിനോട് ചില ചോദ്യങ്ങള്\nതോമസ് ഐസക്കിനോട് ചില ചോദ്യങ്ങള്\nകേരളം 20000 കോടിയുടെ കൊറോണ പാക്കേജ് പ്രഖ്യാപിച്ചു. എല്ലാവരും കയ്യടിച്ചു. വിശദമായ കണക്ക് നോക്കിയാല് അത് കൊറോണയെ നേരിടാന് അല്ല എന്ന് മനസിലാവും.\nധധനമന്ത്രി തോമസ് ഐസക് പരാജയം അല്ല അയോഗ്യന് ആണെന്നാണ് പറയേണ്ടത്. അദ്ദേഹത്തിന്റെ നാവ് നിയന്ത്രിച്ചില്ലെങ്കില് കേരളം നാളെ വലിയ വില കൊടുക്കേണ്ടി വരും. രാജ്യം മുഴുവന് ഒറ്റക്കെട്ടായി ഒരു ദുരന്തത്തെ നേരിടാന് തയ്യാറെടുക്കുമ്പോള്, പ്രാര്‍ഥനയോടെ ഇരിക്കുമ്പോള് കേരളത്തിന്റെ ധനമന്ത്രി പറയുന്നു 'പാട്ട കൊട്ടി കഴിയുമ്പോള് കാശ് തരണം' എന്ന്. ഏതു ഫെഡറല് സംവിധാനത്തില് നോക്കിയാലും കേരളം സ്വതന്ത്ര രാജ്യമൊന്നും അല്ല. ഒരു ഇന്ത്യന് സംസ്ഥാനം തന്നെ അല്ലേ? ഇതാണോ ഉത്തരവാദിത്തമുള്ള സ്ഥാനത്തിരിക്കുന്ന ഒരാളുടെ മര്യാദ? നിങ്ങള് ആണോ ജനപ്രതിനിധി? അപ്പോള് നിങ്ങളെ വോട്ട് ചെയ്ത് ജയിപ്പിച്ചു വിട്ടവരുടെ പ്രബുദ്ധത എത്ര മോശമാവും?\nഓരോ സംസ്ഥാനവും അവിടെയുള്ള വ്യവസായങ്ങള്, കമ്പനികള്, ബിസിനസ്സ് സ്ഥാപനങ്ങള് എന്നിവയില് നിന്നും ശേഖരിക്കുന്ന നികുതിയുടെ കണക്ക് നോക്കിയാല് അറിയാം കേരളം എന്തു കൊണ്ട് സാമ്പത്തിക ബുദ്ധിമുട്ട് അനുഭവിക്കുന്നു എന്ന്. കാരണം അവിടെ നിന്ന് ശേഖരിക്കുന്ന നികുതിയാണല്ലോ ഏതു സംസ്ഥാനതിന്റെയും വരുമാന സ്രോതസ്സ്. മാത്രമല്ല കേന്ദ്ര സര്‍ക്കാര് പിരിക്കുന്ന നികുതിയുടെ 75% അതത് സംസ്ഥാനങ്ങളിലേക്ക് തിരികെയെത്തുന്നു. അപ്പോള് വിതയ്ക്കുന്നതെ കേരളം കൊയ്യൂ. ലളിതമായ ലോജിക്കാണത്. അതിന്റെ കാരണവും ലളിതം.\nകേരളത്തില് വ്യവസായശാലകള് ഇല്ല. വലിയ കമ്പനികളില്ല. വലിയ ബിസിനസ്സ് സ്ഥാപനങ്ങള് കേരളത്തില് കാല് കുത്തില്ല.കേരളത്തിലുള്ള വ്യവസായികള് ഗുജറാത്തിലേക്കും തമിഴ്നാട്ടിലേക്കും പോകുന്നു. ആദായ നികുതി കേരളത്തില് ശീലമല്ല. കേരളവും ഉത്തര്‍പ്രദേശും തമ്മില് ഒരു താരതമ്യവും ഇല്ല. എന്നാലും ഈ ദുരന്തം നേരിടാന് ഉള്ള തയ്യാറെടുപ്പിന്റെ പേരില് ചില കണക്കുകള് പറയട്ടെ.\n+ പെന്‍ഷന് കുടിശ്ശിക ആയ 14000 കോടി രൂപ മലയാളികള്‍ക്ക് കൊടുക്കാനുള്ള കുടിശ്ശിക ആണ്. അതായത് കൊറോണ വന്നില്ല എങ്കിലും മലയാളിക്ക് സര്‍ക്കാര് കൊടുക്കാന് ബാധ്യതയുള്ള പണം.\n+ തൊഴില് ഉറപ്പ് പദ്ധതി എന്നത് ഒരു കേന്ദ്ര പദ്ധതി അല്ലെ?\nമാത്രമല്ല 100 ദിവസത്തെ തൊഴില് എന്ന ആ പദ്ധതി ഇന്ത്യയില് മുഴുവന് അങ്ങനെ തന്നെയാണ് നടത്തുന്നത്. അതും കൊറോണയും ആയി എന്താണ് ബന്ധം?\n+ അടുത്ത സാമ്പത്തിക വര്‍ഷം കേന്ദ്രത്തില് നിന്നും കടം എടുക്കാനുള്ളതില് നിന്നു 25,000 കോടി രൂപ ഇപ്പോള് തന്നെ എടുക്കുമെന്ന്. എന്നിട്ട് ആ പണം കൊണ്ടു6മാസം ആയി പെന്‍ഷന് കൊടുക്കാനുള്ളത് കൊടുത്തു തീര്‍ക്കാം. അപ്പോള് കൊറോണ വന്നില്ല എങ്കില് എങ്ങനെ കഴിഞ്ഞ6മാസത്തെ ക്ഷേമ പെന്‍ഷന് കൊടുക്കുമായിരുന്നു?\nഇനി അടുത്ത വര്‍ഷത്തെ 25000 കോടി രൂപ ഇപ്പോള് എടുത്താല് അടുത്ത വര്‍ഷം ജനങ്ങള്‍ക്ക് വേണ്ട കാര്യങ്ങള് നടത്താന് എങ്ങനെ പണം കണ്ടെത്തും?\n+ കഴിഞ്ഞ ദിവസം നബാര്‍ഡിനോട് 25,000 കോടി രൂപ തോമസ് ഐസക് കടം ചോദിച്ചിട്ടുണ്ട്. അതിനു 2% പലിശയെ തരൂ എന്ന് തോമസ് ഐസക് തന്നെ നിശ്ചയിച്ചു അങ്ങോട്ട് പറയുകയും ചെയ്തിട്ടുണ്ട്. ഇനി കാശ് മാത്രം കൊടുത്താല് മതി.\nഇതാണ് ഐസക്കിന്റെ കൊറോണ പാക്കേജ്. ഇതില് എവിടെയും കൊറോണ എന്ന വൈറസ് കാരണം വീട്ടില് അടച്ചിരിക്കാന് പോ\nകുന്ന, നാളെ ജോലി ഇല്ലാതെ എത്ര നഷ്ടം വരുമെന്ന് പോലും കണക്ക് കൂട്ടാന് പറ്റാത്ത കച്ചവടക്കാര്‍ക്ക്, പൊതുജനത്തിന് ഒക്കെ വേണ്ടിയുള്ള ഒന്നും പ്രത്യേകമായി കണ്ടില്ല. പകരം കൊടുക്കാനുള്ളത് കൊടുക്കണം എങ്കില് കേന്ദ്രസര്‍ക്കാര് കടം കൊടുക്കണം എന്ന കാര്യം പരസ്യമായി സമ്മതിച്ചെന്ന് പറയാം.\nഉത്തര്‍പ്രദേശ് എന്ന 20.5 കോടി ജനങ്ങള് ജീവിക്കുന്ന സംസ്ഥാനത്തെ വച്ച് 3.5 കോടി ജനങ്ങളുള്ള, ഉപഭോക്തൃ സംസ്ഥാനമായ കേരളവുമായി ഒരിക്കലും താരതമ്യം ചെയ്യാന് കഴിയില്ല. എങ്കിലും കൊറോണ എന്ന മഹാ വിപത്തിനെ ചെറുത്ത് തോല്‍പ്പിക്കാന് സാമ്പത്തിക ശാസ്ത്രജ്ഞന് അല്ലാത്ത യോഗി ആദിത്യനാഥ് കഴിഞ്ഞ ദിവസം അവിടുത്തെ ജനങ്ങള്‍ക്ക് വേണ്ടി, പ്രഖ്യാപിച്ച ചില ആശ്വാസങ്ങളെ കുറിച്ചു പറയാം...\n+ യുപി ലേബര് വകുപ്പില് രജിസ്റ്റര് ചെയ്ത 20 ലക്ഷം പേര്‍ക്ക് അവരുടെ അകൗണ്ടിലേക്ക് 1000 രൂപ സര്‍ക്കാര് കൈമാറും.\n+ ഉന്തുവണ്ടിയില് കച്ചവടം ചെയ്യുന്നവര്, റിക്ഷ വണ്ടി വലിക്കുന്നവര് എന്നിവര് അന്നന്ന് കിട്ടുന്ന കാശ് കൊണ്ടു ജീവിക്കുന്നവരാണ്. അങ്ങനെയുള്ള 15 ലക്ഷം പേര്‍ക്ക് 1000 രൂപ വച്ചു അവരുടെ ബാങ്ക് അക്കൗണ്ടിലേക്ക് നല്‍കും.\n+ ഈ സ്‌കീമില് നിന്നെല്ലാം വിട്ടു പോയവര് ഉണ്ടെങ്കില് അവര്‍ക്ക് ദുരന്ത നിവാരണ നിധിയില് നിന്നു 1000 രൂപ വച്ചു കൊടുക്കും.\n+ അടുത്ത ഏപ്രില്, മെയ് മാസങ്ങളിലെ വാര്‍ദ്ധക്യ, വിധവ, വികലാംഗ പെന്‍ഷനുകള് ഉടനെ വിതരണം ചെയ്യും. അല്ലാതെ കഴിഞ്ഞ6മാസമായി കൊടുക്കാന് കുടിശ്ശിക ഉള്ളത് ഈ മാസം കൊറോണയുടെ പേരില് കടം വാങ്ങി കൊടുക്കും എന്നല്ല, വരാന് പോകുന്ന മാസത്തെ പലിശ ഇപ്പോള് കൊടുക്കും എന്നാണ് യോഗി ആദിത്യനാഥ് പറഞ്ഞത്.\nനമ്മുടെ യോഗ്യതക്ക് അനുസരിച്ചേ നമുക്ക് ലഭിക്കൂ. മലയാളിയുടെ യോഗ്യത ഐസക് ആണ്. അത്രയും അയോഗ്യരാണ് നമ്മള് എന്നു കരുതിയാല് മതിയാവും... ഇത്ര മോശമായ സാമ്പത്തിക രംഗത്തെ ചൊല്ലി ഒരു പ്രതിഷേധം നടത്താന് ഇത് മനസിലാക്കാന് സാധിക്കുന്ന ഒരു പ്രതിപക്ഷം പോലും മലയാളിയുടെ തലവരയില് വിധിച്ചിട്ടില്ല. ചത്തതിന് ഒക്കുമേ ജീവിച്ചിരിക്കലും എന്ന അവസ്ഥ.\nതോമസ് ഐസക്കിന്റെ നിരാശ കള്ള് വില്‍ക്കാന് സാധിക്കാത്തതിനാല്; കേന്ദ്ര വിരുദ്ധത പിണറായിയുടെ അവഗണനയെ അതിജീവിക്കാന്: ബി. ഗോപാലകൃഷ്ണന്\nപായിപ്പാട് ലോക്ഡൗണ് ലംഘനത്തിന് പിന്നില് ഗൂഢാലോചന; സര്‍ക്കാര് വിരുദ്ധ പ്രക്ഷോഭം മാത്രമായിരുന്നില്ല, രോഗ വ്യാപനത്തിനും ലക്ഷ്യമിട്ടിരുന്നു


KC Joseph against Pinarayi Vijayan on covid | 'കുറ്റപ്പെടുത്തുവാൻ ഒരു കോൺഗ്രസ്സ് നേതാവിനെ കിട്ടിയ സന്തോഷത്തിലായിരിക്കാം'; വിമർശനം - Malayalam Oneindia\nPublished: March 28 2020, 17:32 [IST]\nതിരുവനന്തപുരം; ഇടുക്കി ചെറുതോണി സ്വദേശിയും കോണ്‍ഗ്രസ് നേതാവുമായ പി ഉസ്മാന് കഴിഞ്ഞ ദിവസമാണ് കോവിഡ് 19 സ്ഥിരീകരിച്ചത്. പാർട്ടി പോഷക സംഘടനയുടെ സംസ്ഥാന ഭാരവാഹിയായ ഇദ്ദേഹം നിയമസഭാ മന്ദിരത്തിലടക്കം എത്തി സംസ്ഥാന നേതാക്കള് അടക്കമുള്ളവരുമായി അടുത്തിടപഴകിയെന്ന് കണ്ടെത്തിയിയിരുന്നു. ഉസ്മാന്റെ പ്രവൃത്തിയിൽ കഴിഞ്ഞ ദിവസം മുഖ്യമന്ത്രി കടുത്ത അതൃപ്തി രേഖപ്പെടുത്തിയിരുന്നു. അദ്ദേഹം നിരുത്തരവാദപരമായാണ് പെരുമാറിയതെന്നായിരുന്നു മുഖ്യമന്ത്രി വിമർശിച്ചത്.\nഎന്നാൽ ഇതിനെതിരെ രംഗത്തെത്തിയിരിക്കുകയാണ് കോൺഗ്രസ് നേതാവ് കെസി ജോസഫ് രൂക്ഷ വിമർശനമാണ് അദ്ദേഹം മുഖ്യമന്ത്രിക്കെതിരെ ഉയർത്തിയത്. അദ്ദേഹത്തിന്റെ ഫേസ്ബുക്ക് പോസ്റ്റ് വായിക്കാം.\nഎന്നാണ് എന്റെ വിശ്വാസം\nരോഗം ഒരു ക്രിമിനൽ കുറ്റമോ ?*രോഗം ഒരു ക്രിമിനൽ കുറ്റമല്ല എന്നാണ് എന്റെ വിശ്വാസം. ഇടുക്കിയിലെ കൊറോണ രോഗബാധിതനായ കോൺഗ്രസ്സ് നേതാവ് ഞങ്ങളുടെ സഹപ്രവർത്തകൻ ശ്രീ എ പി ഉസ്മാനാണ്. ഇന്നലെ പത്രസമ്മേളനത്തിൽ ബഹു. മുഖ്യമന്ത്രി കാര്യങ്ങൾ വേണ്ടവിധം മനസ്സിലാക്കാതെ ഇടുക്കിയിലെ കോൺഗ്രസ്സ് നേതാവ് നിരുത്തരവാദപരമായി പെരുമാറിയെന്ന് കുറ്റപ്പെടുത്തിയത് വളരെ നിർഭാഗ്യകരമായിപ്പോയി.\nഒരിക്കലും യാത്ര ചെയ്യുമായിരുന്നില്ല\nസംസ്ഥാനത്ത് പ്രവർത്തിക്കുന്ന ഏകാധ്യാപക വിദ്യാലയങ്ങളിലെ അധ്യാപകരുടെ സംഘടനാ നേതാവായ ഉസ്മാൻ അവരുടെ സമരത്തിനും, മറ്റ് സാമൂഹ്യ ആവശ്യങ്ങൾക്കുമായി യാത്ര ചെയ്ത് മാർച്ച് 11ന് തിരുവനന്തപുരത്ത് വന്നപ്പോൾ എം എൽ എ ഹോസ്റ്റലിലെ എന്റെ ഓഫീസിലും, നിയമസഭയിലും വന്നിരുന്നു. രോഗം ഉണ്ടായിരുന്നോ എന്ന നേരിയ സംശയം പോലും അന്ന് ഉസ്മാന് ഉണ്ടായിരുന്നില്ല. ഉണ്ടെങ്കിൽ അദ്ദേഹം ഒരിക്കലും യാത്ര ചെയ്യുമായിരുന്നില്ല.\nമറ്റൊരിടത്തും ഉസ്മാൻ പോയിട്ടില്ല\nമാർച്ച് 16 നും 18 നും പനിയെ തുടർന്ന് ഉസ്മാൻ ഇടുക്കി ജില്ലാ ആശുപത്രിയിൽ പോയി വിവരം പറഞ്ഞ് മരുന്നു വാങ്ങി. ആശുപത്രിയിൽ നിന്നും മറ്റൊരു സൂചന പോലും ഉസ്മാന് നൽകിയിരുന്നില്ല. 16ന് ശേഷം പള്ളിയിൽ നിസ്കാരത്തിന് പോയതല്ലാതെ മറ്റൊരിടത്തും ഉസ്മാൻ പോയിട്ടില്ല. രോഗം വിട്ടുമാറാതെ വന്നപ്പോൾ വീണ്ടും മാർച്ച് 23നും 24നും ജില്ലാ ആശുപത്രിയിൽ എത്തിയപ്പോഴാണ് രക്ത പരിശോധനയും സ്രവ പരിശോധനയും നടത്തിയത്.\n26 ന് രോഗം സ്ഥിരീകരിച്ച ഉസ്മാനെ ആശുപത്രിയിലേക്ക് മാറ്റി. രോഗം ഉണ്ടെന്നറിയാതെ, ഒരു സംശയവും ഇല്ലാതെ യാത്ര ചെയ്ത ഉസ്മാനാണോ , 16നും 18 നും ആശുപത്രിയിൽ പോയപ്പോൾ ഒരു നിർദ്ദേശവും നൽകാതെ പറഞ്ഞുവിട്ട ആശുപത്രി അധികൃതരാണോ നിരുത്തരവാദപരമായി പെരുമാറിയതെന്ന് മുഖ്യമന്ത്രി പരിശോധിക്കണം.\nകുറ്റപ്പെടുത്തുവാൻ ഒരു കോൺഗ്രസ്സ് നേതാവിനെ കിട്ടിയ സന്തോഷത്തിലായിരിക്കാം, മറ്റൊന്നും ആലോചിക്കാതെ കോൺഗ്രസ്സ് നേതാവ് നിരുത്തരവാദപരമായി പെരുമാറിയതെന്ന് മുഖ്യമന്ത്രി പറഞ്ഞത്. രോഗം ഒരു കുറ്റമാണോ?\nആശുപത്രിയിൽ അഡ്മിറ്റ് ആയ ഒരു രോഗിയെ മാനസികമായി പീഠിപ്പിക്കുന്നതു ശരിയാണോ ?ബഹുമാനപ്പെട്ട മുഖ്യമന്ത്രി ? അങ്ങയുടെ പരാമർശം അങ്ങ് വഹിക്കുന്ന ഉന്നത പദവിക്ക് അനുയോജ്യമായില്ല.ഒരു കാര്യം കൂടി. മാർച്ച് 17 ന് ശേഷം ഞാൻ വീടിനു പുറത്തു ഇറങ്ങിയിട്ടില്ല .ഉസ്മാൻ എന്നെ കണ്ടത് മാർച്ച് 11 നാണ്. അതിനു ശേഷം മാർച്ച് 26 നാണ് അദ്ദേഹത്തിന് രോഗം സ്ഥിരീകരിച്ചത്. ഞാൻ ഈ കാര്യം ഡോക്ടറന്മാരെ അറിയിച്ചു. ഞാൻ ഉസ്മാനെ കണ്ടതിനുശേഷം 15 ദിവസം കഴിഞ്ഞിട്ടും എനിക്ക് അസുഖ ലക്ഷണം ഒന്നുമില്ലാത്തതിനാൽ എനിക്ക് പ്രശ്നമൊന്നുമില്ലെന്നാണ് ഡോക്ടർമാർ എന്നോട് പറഞ്ഞത്.\nകൂടുതൽ ജാഗ്രത പാലിക്കാം\nഎങ്കിലും ഞാൻ ഹോം ക്വാറന്റയിനിൽ തന്നെയാണ്. പോരെങ്കിൽ വീട് വിട്ട് പുറത്തിറങ്ങരുതെന്നാണല്ലോ ഇപ്പോൾ സർക്കാർ നിർദ്ദേശം.അത് പൂർണമായും അനുസരിക്കും\nഏതായാലും നമുക്ക് കൂടുതൽ ജാഗ്രത പാലിക്കാം. തീർച്ചയായും നമ്മുടെ കൂട്ടായ പ്രവർത്തനങ്ങളിലൂടെ ഈ മഹാമാരിയെ അതിജീവിക്കുവാൻ കഴിയുമെന്ന് നമുക്ക് പ്രത്യാശിക്കാം, സംശയമില്ല. സ്നേഹപൂർവ്വം കെ സി ജോസഫ് എം എൽ എ\nKC Joseph against Pinarayi Vijayan on covid\nStory first published: Saturday, March 28, 2020, 17:32 [IST]


നിയമസംഹിതയേക്കാള് ഒരുപടി മുന്നോട്ടുനടക്കുകയായിരുന്നു നവോത്ഥാനപ്രസ്ഥാനങ്ങള്; ഇപ്പോള് നിയമസംഹിതകള് മുന്നോട്ടുവയ്ക്കുന്ന സമത്വത്തെ നിഷേധിക്കാനുള്ള ഇടപെടലുകള് സമൂഹത്തില് നടക്കുന്നു: മുഖ്യമന്ത്രിയുടെ ആഹ്വാനം l KAIRALINEWSONLINE.COM |\nനിയമസംഹിതയേക്കാള് ഒരുപടി മുന്നോട്ടുനടക്കുകയായിരുന്നു നവോത്ഥാനപ്രസ്ഥാനങ്ങള്; ഇപ്പോള് നിയമസംഹിതകള് മുന്നോട്ടുവയ്ക്കുന്ന സമത്വത്തെ നിഷേധിക്കാനുള്ള ഇടപെടലുകള് സമൂഹത്തില് നടക്കുന്നു: മുഖ്യമന്ത്രിയുടെ ആഹ്വാനം - Kairalinewsonline.com\nനിയമസംഹിതയേക്കാള് ഒരുപടി മുന്നോട്ടുനടക്കുകയായിരുന്നു നവോത്ഥാനപ്രസ്ഥാനങ്ങള്; ഇപ്പോള് നിയമസംഹിതകള് മുന്നോട്ടുവയ്ക്കുന്ന സമത്വത്തെ നിഷേധിക്കാനുള്ള ഇടപെടലുകള് സമൂഹത്തില് നടക്കുന്നു: മുഖ്യമന്ത്രിയുടെ ആഹ്വാനം\nന്യൂസ് ഡെസ്ക്9months ago Views Comments\nനിയമസംഹിതയേക്കാള് ഒരുപടി മുന്നോട്ടുനടക്കുകയായിരുന്നു നവോത്ഥാനപ്രസ്ഥാനങ്ങള്. ഇപ്പോള് നിയമസംഹിതകള് മുന്നോട്ടുവയ്ക്കുന്ന സമത്വത്തെ നിഷേധിക്കാനുള്ള ഇടപെടലുകള് സമൂഹത്തില് നടക്കുന്നു. ഇത്തരം ശ്രമങ്ങള്‍ക്കെതിരായി നവോത്ഥാന ആശയങ്ങള് മുറുകെപ്പിടിച്ചുകൊണ്ടുള്ള പ്രസ്ഥാനം വളര്‍ത്തിയെടുക്കാനാകണം- മുഖ്യമന്ത്രിയുടെ ആഹ്വാനം.\n(സാമൂഹ്യ സംഘടനകളുടെ യോഗത്തില് മുഖ്യമന്ത്രി ചെയ്ത ഉദ്ഘാടനപ്രസംഗം. അവസാന ഭാഗം)\nനവോത്ഥാനപരമായ കാഴ്ചപ്പാടുകളെ ദേശീയപ്രസ്ഥാനം ഏറ്റെടുക്കുകയുണ്ടായി. നവോത്ഥാനപ്രസ്ഥാനങ്ങളില് നേതൃപരമായ പങ്ക് വഹിച്ചവര് ദേശീയപ്രസ്ഥാനത്തില് സജീവമായതോടെ ഇത്തരമൊരു ചിന്താഗതി അതിന്റെ ഭാഗമായും മാറി.\nടി കെ മാധവനെ ഈ ഘട്ടത്തില് അനുസ്മരിക്കാതിരിക്കാനാകില്ല. അദ്ദേഹമാണ് നവോത്ഥാനപ്രസ്ഥാനത്തെയും ദേശീയപ്രസ്ഥാനത്തെയും പരസ്പരം കണ്ണിചേര്‍ത്തുള്ള ഇടപെടലിന് നേതൃത്വം നല്‍കിയത്. വൈക്കം സത്യഗ്രഹംപോലുള്ള സത്യഗ്രഹത്തിന്റെ ചരിത്രപ്രാധാന്യവും ഇതുതന്നെയാണ്.\nദേശീയപ്രസ്ഥാനത്തിലെ ഇടതുപക്ഷധാരകള് സജീവമായതോടെ ഇത്തരം നീക്കങ്ങള് കൂടുതല് ചലനാത്മകമായിത്തീര്‍ന്നു. ഗുരുവായൂര് സത്യഗ്രഹംപോലുള്ളവ രൂപപ്പെട്ടുവരുന്നതും ഇതിന്റെ തുടര്‍ച്ച എന്ന നിലയിലാണ്.\nകര്‍ഷകതൊഴിലാളി പ്രസ്ഥാനങ്ങള് ശക്തിയാര്‍ജിച്ചതോടെ ഇത്തരം മുദ്രാവാക്യങ്ങള് അവരും ഏറ്റെടുത്തുതുടങ്ങി. കമ്യൂണിസ്റ്റ് പാര്‍ടിയുടെ നേതൃത്വത്തിലാകട്ടെ പാലിയം സമരം പോലുള്ളവയും നടത്തി.\nവിവിധ ജാതിവിഭാഗങ്ങളില്‍നിന്ന് ഉയര്‍ന്നുവന്ന നവോത്ഥാനമുന്നേറ്റങ്ങള് ആ വിഭാഗത്തിന്റെ മാത്രം പ്രശ്‌നങ്ങളെയല്ല സമീപിച്ചത്. മറിച്ച് മറ്റു ജനവിഭാഗങ്ങളുടെ പ്രശ്‌നങ്ങളെക്കൂടി ഏറ്റെടുക്കുന്ന നിലയുണ്ടായി. ‘ഒരു ജാതി ഒരു മതം ഒരു ദൈവം മനുഷ്യന്’ എന്ന് ഉദ്‌ഘോഷിച്ച കേരളീയനവോത്ഥാനത്തിന്റെ പതാകവാഹകനായ ശ്രീനാരായണഗുരു ഏതെങ്കിലും ഒരു വിഭാഗത്തിന്റെമാത്രമല്ല, മനുഷ്യരെ ആകെ ഒന്നാക്കുക എന്ന ചിന്താഗതിയാണ് മുന്നോട്ടുവച്ചത്. മന്നത്ത് പത്മനാഭന്റെ നേതൃത്വത്തില് നടന്ന സവര്‍ണജാഥകള് പോലുള്ളവയും ഇതിന് ഉദാഹരണമാണ്.\nഇങ്ങനെ അടിച്ചമര്‍ത്തപ്പെട്ട വിഭാഗങ്ങളില്‍നിന്ന് ഉയര്‍ന്നുവന്ന് വിവിധ ജാതിവിഭാഗങ്ങളെയാകമാനം മാറ്റിമറിച്ച സമഗ്രമായ മുന്നേറ്റമായിരുന്നു നവോത്ഥാനം എന്ന് കാണാം. അതിന്റെ പ്രവാഹത്തില് മാറ്റംവരാതെപോയ ഒരു വിഭാഗവും കേരളത്തിലില്ല എന്ന് പറഞ്ഞാല് അതിശയോക്തിയാകില്ല. വസ്തുത അതാണ്.\nകേരളത്തിലെ നവോത്ഥാനപ്രസ്ഥാനങ്ങള് ഉഴുതുമറിച്ച മണ്ണില് തുടര്‍ച്ചയായുണ്ടാകുന്ന പ്രവര്‍ത്തനങ്ങള് പിന്നീട് നടക്കുകയുണ്ടായി. നവോത്ഥാനം ജാതിമേധാവിത്വത്തിനെതിരായാണ് പൊരുതിയതെങ്കില് അതിന്റെ സാമ്പത്തികഘടനയായ ജന്മിത്തത്തിനും രാഷ്ട്രീയ ഘടനയായ നാടുവാഴിത്തത്തിനും എതിരായ പ്രക്ഷോഭങ്ങളുമായി കര്‍ഷകതൊഴിലാളി പ്രസ്ഥാനങ്ങളും മുന്നോട്ടുവന്നു. ജന്മിത്തത്തിന്റെ സാംസ്‌കാരികരൂപങ്ങള്‍ക്കെതിരായുള്ള സമരത്തെ അതിന്റെ സാമ്പത്തിക അടിത്തറയ്‌ക്കെതിരായുള്ള സമരംകൂടിയായി രൂപപ്പെടുത്താന് തൊഴിലാളികര്‍ഷക പ്രസ്ഥാനങ്ങള്‍ക്ക് സാധ്യമായി.\nഅതിന്റെഫലമായി 1957ല് കേരളത്തിലെ ആദ്യത്തെ മന്ത്രിസഭ ഭൂപരിഷ്‌കരണം നടപ്പാക്കുന്നതിനുള്ള നടപടികളും സ്വീകരിച്ചു. അങ്ങനെ ജന്മിത്തത്തിന്റെ സാംസ്‌കാരികരൂപത്തിനെതിരായുള്ള സമരം സാമ്പത്തികരാഷ്ട്രീയ ഘടനയ്‌ക്കെതിരായുള്ള ഒന്നായി കേരളത്തില് മാറി. ഈ കണ്ണിചേര്‍ക്കലാണ് കേരളത്തെ ഇന്നത്തെ കേരളമാക്കി മാറ്റിയത്.\nകേരളീയ നവോത്ഥാനത്തിന്റെ സവിശേഷത\nഉത്തരേന്ത്യയില്‍നിന്ന് വ്യത്യസ്തമായി അടിസ്ഥാനവിഭാഗങ്ങളില്‍നിന്ന് ഉയര്‍ന്നുവന്ന കേരളത്തേക്കാള് ശക്തമായ നവോത്ഥാനപ്രസ്ഥാനം തമിഴ്‌നാട്ടിലും മഹാരാഷ്ട്രയിലും ഉണ്ടായിരുന്നു. എന്നിട്ടും അവര്‍ക്ക് കേരളത്തെ പോലെയൊരു ജനാധിപത്യസമൂഹത്തെ സൃഷ്ടിക്കാന് കഴിയാതെപോയത് എന്തുകൊണ്ടാണ്? നവോത്ഥാനമൂല്യങ്ങളെ വര്‍ഗപരമായ കാഴ്ചപ്പാടുമായി കണ്ണിചേര്‍ത്തുകൊണ്ട് ഇടപെടുന്ന മുന്നേറ്റങ്ങള് തുടര്‍ച്ചയില് ഇല്ലാത്തതാണ് കാരണമെന്ന് കാണാം.\nവര്‍ത്തമാന കാലഘട്ടത്തിന്റെ ആവശ്യകതകളെക്കൂടി കണക്കിലെടുത്ത് മുന്നോട്ടുകൊണ്ടുപോകാന് നമുക്ക് കഴിയണം. അതിന് നവോത്ഥാന നായകര് രൂപം കൊടുത്ത ആശയങ്ങള് ഉള്‍ക്കൊള്ളുന്ന പ്രസ്ഥാനങ്ങള് അത് ഏറ്റെടുത്ത് മുന്നോട്ടുവരാന് തയ്യാറാകണം.\nനമ്മുടെ സമൂഹത്തിലെ വിവിധ തരത്തിലുള്ള വിവേചനങ്ങള്‍ക്കെതിരായി ഒറ്റക്കെട്ടായിനിന്ന് മുന്നോട്ടുപോകാന് നമുക്കാകണം.\nകേരളീയസമൂഹത്തില് ഇന്ന് നിലനില്‍ക്കുന്ന വിവിധ തരത്തിലുള്ള അസമത്വങ്ങളെ ഇല്ലാതാക്കുക എന്ന നവോത്ഥാന നായകര് മുന്നോട്ടുവച്ച കാഴ്ചപ്പാടുകളെ പ്രാവര്‍ത്തികമാക്കാന് നമുക്ക് കഴിയേണ്ടതുണ്ട്. സാമ്പത്തികവും സാമൂഹ്യവും ലിംഗപരവുമായ എല്ലാവിധ അസമത്വങ്ങളെയും പരിഹരിക്കുന്നതിന് നിലവിലുള്ള സാഹചര്യത്തില് എന്തൊക്കെ ചെയ്യാന് പറ്റും എന്ന കാര്യമാണ് നാം വിശകലനംചെയ്യേണ്ടത്.\nസാമൂഹ്യവും ലിംഗപരവുമായ അടിച്ചമര്‍ത്തലുകള്‍ക്കെതിരെ പൊരുതിയ നവോത്ഥാനപാരമ്പര്യം മുന്നോട്ടുകൊണ്ടുപോകാന് നിങ്ങള് തയ്യാറാകുമെന്നാണ് സര്‍ക്കാര് പ്രതീക്ഷിക്കുന്നത്.\nനവോത്ഥാനമൂല്യങ്ങള് മുന്നോട്ടുകൊണ്ടുപോകാന് സര്‍ക്കാര് പ്രതിജ്ഞാബദ്ധം\nസര്‍ക്കാരിനെ സംബന്ധിച്ചിടത്തോളം സാമൂഹ്യമായ അവശതകള് പരിഹരിക്കുന്നതിനുള്ള നടപടികളാണ് സ്വീകരിക്കുന്നത്. നിലവിലുള്ള സംവരണം അതേപടി തുടരുക എന്ന കാഴ്ചപ്പാടാണ് സര്‍ക്കാരിനുള്ളത്. അതോടൊപ്പം അത് പറ്റാവുന്ന മേഖലകളിലേക്ക് വ്യാപിപ്പിക്കാനുള്ള ഇടപെടലും നടത്തുകയാണ്. ദേവസ്വം ബോര്‍ഡില് പട്ടികജാതിപട്ടികവര്‍ഗക്കാര്‍ക്കും പിന്നോക്കവിഭാഗങ്ങള്‍ക്കും സംവരണം ഏര്‍പ്പെടുത്തിയത് ഇതിന്റെ അടിസ്ഥാനത്തിലാണ്.\nഅതേപോലെതന്നെ മുന്നോക്കവിഭാഗത്തിലാണ് ജനിച്ചതെങ്കിലും സാമ്പത്തികമായി ഏറെ ദരിദ്രാവസ്ഥയിലെത്തിയ വിഭാഗങ്ങളെയും പരിഗണിക്കുക എന്നതാണ് സര്‍ക്കാരിന്റെ നയം. അതോടൊപ്പം ദൈവ ആരാധനയ്ക്ക് നേതൃത്വം നല്‍കാനുള്‍പ്പെടെ എല്ലാവര്‍ക്കും അവകാശമുണ്ട് എന്നതിന്റെ അടിസ്ഥാനത്തിലാണ് അബ്രാഹ്മണര്‍ക്ക് പൂജ നടത്താനുള്ള അവകാശം ഉറപ്പുവരുത്തിയത്.\nപൊതുവിദ്യാഭ്യാസ സംരക്ഷണയജ്ഞം, ലൈഫ്, ആര്‍ദ്രം തുടങ്ങിയ പദ്ധതികളെല്ലാം ആത്യന്തികമായി സാമൂഹ്യമായും സാമ്പത്തികമായും പിന്നോക്കംനില്‍ക്കുന്നവരുടെ ജീവിതം മെച്ചപ്പെടുത്താനുള്ളതാണെന്ന് തിരിച്ചറിയാനാകണം. ക്ഷേമ പെന്‍ഷനുകളും മറ്റു സാമൂഹ്യസുരക്ഷാ പദ്ധതികളും ലക്ഷ്യംവയ്ക്കുന്നതും ഇത്തരം വിഭാഗങ്ങളെ കൈപിടിച്ചുയര്‍ത്താനാണ്.\nകേരളത്തിന്റെ വികസനത്തില് ഏറെ മുന്നോട്ടുപോകാത്തതാണ് സ്ത്രീകളുടെ നില. ഭരണഘടനപ്രകാരം സ്ത്രീക്കും പുരുഷനും തുല്യ അവകാശമാണ് ഉള്ളത്. അതനുസരിച്ചാണ് നമ്മുടെ രാജ്യത്തെ നിയമസംവിധാനങ്ങള് പ്രവര്‍ത്തിച്ചുവരുന്നത്. ആധുനിക ജനാധിപത്യ രീതിയുടെ ഭാഗമായി വികസിച്ചുവന്ന ഒന്നാണ് ഇത്.\nനവോത്ഥാനത്തില് സ്ത്രീകളുടെ സ്ഥാനം\nനവോത്ഥാനചരിത്രത്തില് സജീവമായിത്തന്നെ സ്ത്രീകളും ഇടപെട്ടിട്ടുണ്ട്. എന്നാല്, ആ പാരമ്പര്യം പലപ്പോഴും നാം വേണ്ടത്ര വിശകലനം ചെയ്തിട്ടില്ല. ചാന്നാര് ലഹള, പാലിയം സമരം, മാറുമറയ്ക്കല് സമരം, ഘോഷ ബഹിഷ്‌കരണം, കല്ലുമാല സമരം തുടങ്ങി സ്ത്രീകള് നേതൃനിരയില് ഉണ്ടായിട്ടുള്ള പോരാട്ടങ്ങള് അനവധിയാണ്. അവയെയെല്ലാം ചരിത്രത്തിന്റെ ഭാഗമായി രേഖപ്പെടുത്തേണ്ടതുണ്ട്. സ്ത്രീകളുടെ നവോത്ഥാനത്തിലെ പങ്ക് വിശദീകരിക്കുന്ന ഒരു പുസ്തകംതന്നെ സര്‍ക്കാര് പ്രസിദ്ധീകരിക്കാന് തീരുമാനിച്ചത് ഈ പശ്ചാത്തലത്തിലാണ്.\nസ്ത്രീവിമോചന മുദ്രാവാക്യത്തിന്റെ സവിശേഷത\nനവോത്ഥാനപാരമ്പര്യം പരിശോധിച്ചാല് വ്യക്തമാകുന്ന ഒരു കാര്യം പിന്നോക്കദളിത് വിഭാഗങ്ങളില്‍നിന്ന് രൂപപ്പെട്ട പ്രസ്ഥാനങ്ങള് അവരുടെ ഏറ്റവും പ്രധാനപ്പെട്ട ഇടപെടല് നടത്തിയത് ജാതിക്കെതിരായിട്ടാണ്.\nകാരണം സ്ത്രീകള് ഉള്‍പ്പെടെയുള്ള എല്ലാവരുടെയും അടിച്ചമര്‍ത്തലുകള് ജാതിയെ അടിസ്ഥാനപ്പെടുത്തിയായിരുന്നു എന്നതുകൊണ്ടാണ് അത്. കീഴാളവിഭാഗത്തില്‍പെട്ട സ്ത്രീകള്‍ക്കാണ് താരതമ്യേന സവര്‍ണവിഭാഗത്തില് പെട്ടവരേക്കാള് സ്വാതന്ത്ര്യം ഉണ്ടായിരുന്നുവെന്ന കാര്യവും പ്രസക്തമാണ്.\nമറ്റു വിഭാഗങ്ങളിലാകട്ടെ ജാതിക്രമത്തിനകത്തുള്ള ജീവിതവുമായി ബന്ധപ്പെട്ട അടിച്ചമര്‍ത്തലുകളായിരുന്നു സ്ത്രീകള്‍ക്കുണ്ടായിരുന്നത്. അടുക്കളയില്‍നിന്ന് അരങ്ങത്തേക്ക് പോലുള്ള മുദ്രാവാക്യങ്ങള്‍തന്നെ ഉയര്‍ന്നുവന്നത് ഈ പശ്ചാത്തലത്തിലാണ്.\nഅത് ഒരു നാടകത്തിന്റെ മാത്രം പേരല്ല, സ്ത്രീയുടെ ജീവിതാവസ്ഥതന്നെയായിരുന്നു. സ്ത്രീസമത്വത്തിന്റേതായ കാഴ്ചപ്പാടിന്റെ ഭാഗമായാണ് അത്തരം പ്രസ്ഥാനങ്ങള് ഘോഷ ബഹിഷ്‌കരണവും ദായക്രമത്തിലെ മാറ്റവുമെല്ലാം നിര്‍ദേശിച്ച് മുന്നോട്ടുവന്നത്.\nഈ പാരമ്പര്യങ്ങളെ മുന്നോട്ടുകൊണ്ടുപോകാനുള്ള ഉത്തരവാദിത്തമാണ് നവോത്ഥാനപ്രസ്ഥാനത്തിന്റെ ഇന്നത്തെ നേതാക്കള് ഏറ്റെടുക്കേണ്ടത്.\nനവോത്ഥാനപ്രസ്ഥാനങ്ങള് തുടക്കത്തില് നിലവിലുള്ള നിയമസംഹിതകളെ കൂടുതല് ഗുണപരമായി മാറ്റിത്തീര്‍ക്കാന് വേണ്ടി പോരാട്ടം നയിച്ചവയാണ്. നിലവിലുള്ള നിയമത്തിനകത്ത് സ്ത്രീകളെയും ജാതീയമായി പിന്നോക്കം എന്ന് വിശേഷിപ്പിക്കുന്നവരെ അടിച്ചമര്‍ത്തുന്ന നിയമങ്ങള്‍ക്കെതിരെയും മനുഷ്വത്വരഹിതമായ രീതികള്‍ക്കുമെതിരെയാണ് പോരാടിയത് എന്ന് കാണാം. അത്തരം പോരാട്ടത്തിന്റെ ഫലമായി പുതിയ നിയമങ്ങള് നിര്‍മിക്കപ്പെടുകയായിരുന്നു. ക്ഷേത്രപ്രവേശന വിളംബരംതൊട്ട് ദായക്രമങ്ങളിലെ മാറ്റംവരെ ഉയര്‍ന്നുവന്നത് അങ്ങനെയാണ്. സ്വാതന്ത്ര്യപ്രസ്ഥാനം ഉയര്‍ത്തിക്കൊണ്ടുവന്ന ആശയങ്ങളാണല്ലോ ഇന്ത്യന് ഭരണഘടനയ്ക്ക് അടിസ്ഥാനമായിത്തീര്‍ന്നത്.\nനിലവിലുള്ള നിയമസംഹിതയേക്കാള് ഒരുപടി മുന്നോട്ടുനടക്കുകയായിരുന്നു നവോത്ഥാനപ്രസ്ഥാനങ്ങള്. എന്നാല്, ഇപ്പോള് സംഭവിക്കുന്ന പ്രധാനപ്പെട്ട കാര്യം നിലവിലുള്ള നിയമസംഹിതകള് മുന്നോട്ടുവയ്ക്കുന്ന സമത്വത്തെ നിഷേധിക്കാനുള്ള ഇടപെടലുകള് സമൂഹത്തില് നടക്കുന്നുവെന്നതാണ്. ന\nനമ്മുടെ നാടിനെ പിന്നോട്ടുവലിക്കാനുള്ള ഇത്തരം ശ്രമങ്ങള്‍ക്കെതിരായി നവോത്ഥാന ആശയങ്ങള് മുറുകെപ്പിടിച്ചുകൊണ്ടുള്ള ശക്തമായ ബഹുജനപ്രസ്ഥാനം വളര്‍ത്തിയെടുക്കാനാകണം. അതിന് ഏതൊക്കെ രീതിയിലുള്ള പ്രവര്‍ത്തനങ്ങളാണ് സര്‍ക്കാര് നടത്തേണ്ടതെന്നും നവോത്ഥാന ആശയങ്ങള്‍ക്കായി ഏതൊക്കെ രീതിയില് നിങ്ങളുടെ സംഘടനയ്ക്ക് പ്രവര്‍ത്തിക്കാനാകുമെന്ന് മനസ്സിലാക്കാനും ചര്‍ച്ച ചെയ്യാനുമാണ് ഇത്തരമൊരു യോഗം സര്‍ക്കാര് വിളിച്ചുചേര്‍ത്തിരിക്കുന്നത്.\nനവോത്ഥാനമൂല്യങ്ങള് സംരക്ഷിക്കാനുള്ള പ്രവര്‍ത്തനങ്ങള്‍ക്ക് നേതൃത്വം നല്‍കുന്നതിന് നിങ്ങളുടെ എല്ലാവിധ സഹായങ്ങളും സര്‍ക്കാര് പ്രതീക്ഷിക്കുന്നു.\nമനുഷ്യന്റെ ഐക്യമാണ് നമ്മുടെ ശക്തി; ദുരന്ത മുഖത്തു തെളിഞ്ഞു നില്‍ക്കുന്ന ആ ശക്തി നമ്മുടെ നാടിന്റെ പ്രത്യാശ തന്നെയാണ്\nപിണറായി വിജയൻ2days ago\nചാവക്കാട് കൊലപാതകം: നട്ടെല്ലിന്റെ സ്ഥാനത്ത് വാഴപ്പിണ്ടിയല്ലാത്ത കോണ്‍ഗ്രസ്സ്, ലീഗ് പ്രവര്‍ത്തകര് ചോദ്യം ചെയ്യുമെന്ന് പ്രതീക്ഷിക്കുന്നു\n”എന്തുകൊണ്ട് ഈ ആര്‍എസ്എസ് ഭീകരത പ്രാധാന്യത്തോടെ വിചാരണ ചെയ്യപ്പെട്ടില്ല? ഉത്തരം ലളിതം, ഇവിടെ, ഇരയുടെ സ്ഥാനത്തായിരുന്നു ഇടതുപക്ഷം”\nന്യൂസ് ഡെസ്ക്2months ago\nമോദി സര്‍ക്കാരിന്റെ രണ്ടാമൂഴത്തില് നിയോ ലിബറല് അജന്‍ഡയ്ക്ക് ഗതിവേഗം ലഭിക്കുമെന്നാണ് സൂചനകള്: പ്രകാശ് കാരാട്ടിന്റെ വിശകലനം\nപ്രകാശ് കാരാട്ട്2months ago\n« മുന് ഡ്രൈവറുടെ അസ്വഭാവിക മരണം; വര്‍ക്കല കഹാര് കുരുക്കിലേക്ക്; കഹാറിനെ പോലീസ് ചോദ്യം ചെയ്തു\nമെസി, റൊണാള്‍ഡോ യുഗത്തിന് അവസാനം; ബാലണ് ഡി ഓര് പുരസ്‌കാരം ലൂക്കാ മോഡ്രിച്ചിന്; വനിതകളില് നോര്‍വെയുടെ അദ ഹെഗെര്‍ബെര്‍ഗ് മികച്ചതാരം; എംബാപെയ്ക്ക് കോപ പുരസ്‌കാരം; മെസി അഞ്ചാം സ്ഥാനത്തേക്ക് പിന്തള്ളപ്പെട്ടു »\nപുത്തുമല ദുരന്തം; ഒരു മൃതദേഹം കൂടി കണ്ടെത്തി; ആറുപേര്‍ക്കായുള്ള തിരച്ചില് തുടരുന്നു\nജമ്മു കാശ്‌മീര്; കേന്ദ്രസര്‍ക്കാര് നടപടിക്കെതിരെ സീതാറാം യെച്ചൂരിയുടെ പ്രഭാഷണം ആഗസ്റ്റ് 20-ന് എ.കെ.ജി ഹാളില്\nമഹാരാഷ്ട്രയിലെ പ്രളയ ദുരിത കാഴ്ചകൾ ഹൃദയഭേദകം\nസിപിഐ മാര്‍ച്ചിന് നേരെയുണ്ടായ ലാത്തിച്ചാര്‍ജ്; എസ്ഐയ്ക്ക് സസ്പെന്‍ഷന്\nയുപിയില് മാധ്യമപ്രവര്‍ത്തകനെയും സഹോദരനെയും വെടിവച്ച് കൊലപ്പെടുത്തി\nDontMiss2mins ago\nDontMiss 33 mins ago\nവെബ് ഡസ്ക്2mins ago\nവെബ് ഡസ്ക് 33 mins ago\nജമ്മു കാശ്‌മീര് – ജനാധിപത്യത്തിന്റെയും ഫെഡറലിസത്തിന്റെയും അന്ത്യം\nകടുത്ത സാമ്പത്തിക മാന്ദ്യം; പ്രമുഖ വാഹന നിര്‍മാതാക്കള് ഫാക്ടറികള് കൂട്ടത്തോടെ അടച്ചിടുന്നു\nMUMBAI RELIEF CAMPS\nmodi narendra university\npress club idukki\nകശ്മീര് വിഷയത്തില് കോണ്‍ഗ്രസിന് തെറ്റി; ബിജെപി നല്ലത് ചെയ്താല് സ്വാഗതം ചെയ്യും; കോണ്‍ഗ്രസിനെതിരെ മുതിര്‍ന്ന നേതാവ് ഭൂപീന്ദർ ഹൂഡ\nവീണ്ടും ആള്‍ക്കൂട്ട ആക്രമണം; രാജസ്ഥാനില് യുവാവിന് ക്രൂര മര്‍ദ്ദനം\nകെ എം ബഷീറിനെ ശ്രീറാം വെങ്കിട്ടരാമൻ അപായപെടുത്തിയതാണെന്ന് സംശയം: സിറാജ് മാനേജ്മെന്‍റ്


ജോലി in Other for Dancing jobs\nLatest Dancing ജോലി in Other | യൂത്ത്4വേല\nനിലവിലെ തിരയൽ: Dancing Other\nതൊഴിലാളികളെക്കുറിച്ചുള്ള രസകരമായ വസ്തുതകൾ Other ൽ Dancing പ്രഫഷണൽസ്\nഇയ്യോബ് അവസരങ്ങൾ - മൊത്തം 1 (0%) ജോലി ഉണ്ട് DANCING വേണ്ടി Other ലെ പ്രൊഫഷണലുകൾ മൊത്തം 97569 തൊഴിലവസരങ്ങൾ നിന്നു പോസ്റ്റ്. Other ൽ DANCING ൽ നുള്ള അവ തുറന്നുകാട്ടുന്ന 1 കമ്പനി കാണുക, പിന്തുടരുക.\nഎതിരാളികളെ തൊഴിലന്വേഷകരുടെ കുറിച്ച് - ഈ 107 (0%) അംഗങ്ങൾ 5091658 എണ്ണം യൊഉഥ്൪വൊര്ക് ൽ Other ൽ 97569 ഉണ്ട്. രജിസ്റ്റർ & നിങ്ങളുടെ യുവതലമുറ4വർക്ക് പ്രൊഫൈൽ നിർമ്മിക്കുക, ശ്രദ്ധിക്കപ്പെടാൻ ശ്രദ്ധിക്കുകയും നിങ്ങളുടെ കഴിവുകൾ അറിയുകയും ചെയ്യുക.\nസാധ്യതയുള്ള 107 സാധ്യതയുള്ള പൊരുത്തപ്പെടുന്ന ജോലി DANCING വേണ്ടി ജോലി ഓരോ വില്കാം Other ൽ കൂടെ. മികച്ച തൊഴിലവസരങ്ങൾ ലഭിക്കാൻ ചുവടെ വേഗത്തിൽ പ്രയോഗിക്കുക.\nതൊഴിലവസരങ്ങളുമായി താരതമ്യപ്പെടുത്തുമ്പോൾ തൊഴിൽ അന്വേഷിക്കുന്ന ആളുകളുടെ എണ്ണം താരതമ്യം ചെയ്യുന്ന മാർക്കറ്റിങ് പഠനമാണിത്. ഇയ്യോബ് വിശകലനം ഓരോ വിദ്യാർഥികൾ ശരാശരി 107 ഓരോ DANCING ജോലി in OTHER സാധ്യതയുള്ള തൊഴിലന്വേഷകരുടെ കുറിച്ച് ഉണ്ട് എന്നാണ്.\nലഭ്യമായ Dancing ആവശ്യം അതായത് മൊത്തം തൊഴിലവസരങ്ങൾ ഒരു പ്രധാന വിതരണ അതായത് ലഭ്യമായ കഴിവുകൾ തമ്മിലുള്ള അന്തരം ഉണ്ട്.\n1 (0%) DANCING 107 (0%) എണ്ണം കഴിവുകൾ ഇല്ലാതെ യുവാക്കൾ 5091658 യൂത്ത് രജിസ്റ്റർ അപേക്ഷിച്ച് ലിസ്റ്റ് മൊത്തം 97569 തൊഴിലവസരങ്ങൾ നിന്നു ജോലി ഉണ്ട് പ്ലാറ്റ്ഫോം.\nവേണ്ടി Dancing ലഭ്യമായ ജോലി ശരാശരി എണ്ണം കൂടുതൽ ആണ് തൊഴിലന്വേഷകരുടെ ശരാശരി എണ്ണം. അതിനാൽ നിങ്ങൾക്കൊരു കടുത്ത മത്സരമുണ്ട്.\nഉദ്യോഗാർത്ഥികളെ Dancing ൽ Other പ്രൊഫഷണലുകൾ കമ്പനികൾ\nശമ്പളത്തിനായി Dancing ജോലി ൽ Other എന്താണ്\nDancing Jobs ജോലികൾ In Other എന്നതിനായി തൊഴിൽ യോഗ്യതയുള്ളവരുടെ വിദ്യാഭ്യാസ യോഗ്യത എന്താണ്?\nDancing ജോലികൾ In Other എന്നതിനുള്ള തൊഴിലുടമകളുടെ കഴിവുകളും കഴിവും?\nDancing ജോലികൾ In Other എന്നതിനായി പ്രവർത്തിക്കുന്ന മികച്ച കമ്പനികൾ ഏതാണ്


Losatec in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Losatec upayogangal, dossge, parswafalangal, prayojanangal, prathipravarthanangal, munnariyippu\nLosatec നേട്ടങ്ങളും ഉപയോഗങ്ങളും- Losatec Benefits & Uses in Malayalam- Losatec nettangalum upayogangalum\nLosatec ഡോസേജും കഴിക്കേണ്ട വിധവും- Losatec Dosage & How to Take in Malayalam - Losatec dosagum kazhikkenda vidavum\nLosatec പാർശ്വഫലങ്ങൾ- Losatec Side Effects in Malayalam- Losatec paarswafalangal\nLosatec ബന്ധപ്പെട്ട മുന്നറിയിപ്പുകൾ- Losatec Related Warnings in Malayalam- Losatec bandhappeṭṭa munnaṟiyippukaḷ\nLosatec-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Losatec with Other Drugs in Malayalam- Losatec-nu marunnukaḷumāyulla theevra pravarthanam\nLosatec വൈരുദ്ധ്യങ്ങൾ- Losatec Contraindications in Malayalam- Losatec vairudyangal\nLosatec സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Losatec in Malayalam- Losatec sambandhichu pothuveyulla chodyangal\nLosatec ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Losatec Interactions with Food and Alcohol in Malayalam- Losatec bhakshnavum madyavumaayulla prathipravarthanangal\nLosatec നേട്ടങ്ങളും ഉപയോഗങ്ങളും - Losatec Benefits & Uses in Malayalam - Losatec nettangalum upayogangalum\nLosatec പിൻവരുന്നവ ചികിത്സിക്കാൻ ഉപയോഗിക്കുന്നു\nLosatec ഡോസേജും കഴിക്കേണ്ട വിധവും - Losatec Dosage & How to Take in Malayalam - Losatec dosagum kazhikkenda vidavum\nLosatec-ന്റെ ചേരുവകൾ - Losatec Active Ingredients in Malayalam - Losatec-nte cheruvakal\nLosatec പാർശ്വഫലങ്ങൾ - Losatec Side Effects in Malayalam - Losatec paarswafalangal\nLosatec ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nLosatec ബന്ധപ്പെട്ട മുന്നറിയിപ്പുകൾ - Losatec Related Warnings in Malayalam - Losatec bandhappeṭṭa munnaṟiyippukaḷ\nLosatec-ന്റെ ഉപയോഗം ഗർഭിണികൾക്കു സുരക്ഷിതമാണോ?\nLosatec ഗർഭിണികളുടെമേൽ വളരെ അപകടകരമായ പാർശ്വഫലങ്ങൾ ഉള്ളതിനാൽ വൈദ്യോപദേശം ഇല്ലാതെ അത് കഴിക്കരുത്.\nLosatec-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന ചില സ്ത്രീകളിൽ Losatec-ന് പാർശ്വഫലങ്ങൾ ഉള്ളതായി കണ്ടിട്ടുണ്ട്.\nLosatec വൃക്കകളെ എങ്ങനെയാണ് ബാധിക്കുന്നത്?\nനിങ്ങൾക്ക് വൃക്ക-നു ഹാനി ഉണ്ടാകുമെന്ന ഭീതിയില്ലാതെ Losatec കഴിക്കാൻ കഴിയും.\nLosatec കരളിനെ എങ്ങനെ ബാധിക്കുന്നു?\nLosatec-ന് കരൾ-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nLosatec ഹൃദയത്തെ എങ്ങനെ ബാധിക്കുന്നു?\nLosatec നിങ്ങളുടെ ഹൃദയം ചെറുതായി ബാധിച്ചേക്കാം. ഹൃദയം-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nLosatec-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Losatec with Other Drugs in Malayalam - Losatec-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Losatec പിൻവരുന്ന മരുന്നുകളോടൊപ്പം ഉപയോഗിക്കരുത് -\nLosatec വൈരുദ്ധ്യങ്ങൾ - Losatec Contraindications in Malayalam - Losatec vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Losatec കഴിക്കരുത് -നിങ്ങളോട്\nLosatec സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Losatec in Malayalam - Losatec sambandhichu pothuveyulla chodyangal\nLosatec ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Losatec ആസക്തി ഉളവാക്കുന്നതല്ല.\nLosatec കഴിച്ചശേഷം നിങ്ങൾക്ക് ഉറക്കമോ ക്ഷീണമോ തോന്നാം. അതുകൊണ്ട് വാഹനമോടിക്കാതിരിക്കുന്നതാണ് ഉത്തമം.\nഅതെ, Losatec ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nLosatec കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nLosatec ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Losatec Interactions with Food and Alcohol in Malayalam - Losatec bhakshnavum madyavumaayulla prathipravarthanangal\nആഹാരവും Losatec-ഉം തമ്മിലുള്ള പ്രതിപ്രവർത്തനം\nചില ഭക്ഷണങ്ങൾ കഴിക്കുമ്പോൾ Losatec-ന്റെ ഫലം കിട്ടാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുമായി സംസാരിക്കുക.\nമദ്യവും Losatec-ഉം തമ്മിലുള്ള പ്രതിപ്രവർത്തനം\nമദ്യവും Losatec-ഉം ഒരുമിച്ചു കഴിക്കുന്നതുകൊണ്ട് നിങ്ങളുടെ ആരോഗ്യത്തിന് ഗുരുതരമായ പ്രത്യാഘാതങ്ങൾ ഉണ്ടാകാം.\nLosatec ന് പകരമുള്ള മറ്റു മരുന്നുകൾ എല്ലാം കാണുക - Substitutes for Losatec in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Losatec കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Losatec കഴിച്ചുവോ ?\nനിങ്ങൾ എത്രമാത്രം Losatec ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Losatec കഴിച്ചത്?\nനിങ്ങൾ എപ്പോഴാണ് Losatec ഉപയോഗിക്കുന്നത് ?


വ്യാഴം, 24 സെപ്‌റ്റംബര് 2020 (18:47 IST)\nമലയാള സിനിമയിലെ ഹിറ്റ് കൂട്ടുകെട്ടാണ് റാഫി - മെക്കാര്‍ട്ടിന്. എന്നാൽ ഇവർ സംവിധാനം ചെയ്ത ‘ലവ് ഇന് സിംഗപ്പൂര്’ പരാജയമായിരുന്നു. ഈ മമ്മൂട്ടി ചിത്രം ബോക്‍സോഫീസില് വിജയിക്കാതെ ഇരുന്നതിന് പിന്നിലെ കാരണം തുറന്നുപറയുകയാണ് റാഫി.\nതങ്ങളുടെ കണക്കുകൂട്ടലുകൾ തെറ്റിയ സിനിമയായിരുന്നു ഇതെന്നാണ് റാഫി പറയുന്നത്. മമ്മൂട്ടിയുടെ ഹീറോയിസം എടുത്തു കളഞ്ഞ് ഒരു സാധാരണക്കാരനായി അവതരിപ്പിക്കാനാണ് ആ സിനിമയിലൂടെ ശ്രമിച്ചത്. പിന്നെ അതിന്റെ തിരക്കഥയും നന്നായി വന്നില്ല. ഇതാണ് സിനിമ പ്രേക്ഷകർ ഇഷ്ടപ്പെടാതിരിക്കാൻ ഉള്ള കാരണം - അദ്ദേഹം പറഞ്ഞു.\nമമ്മൂട്ടിയെ നായകനാക്കി റാഫി മെക്കാര്‍ട്ടിന് സംവിധാനം ചെയ്ത ഒരേ ഒരു സിനിമ കൂടിയാണ് ‘ലവ് ഇന് സിംഗപ്പൂര്’. ഈ സിനിമ പരാജയപ്പെട്ടത് എന്നും ഒരു വിഷമം തന്നെയാണെന്ന് അദ്ദേഹം പറഞ്ഞു.\nമമ്മൂട്ടി മറഞ്ഞുനില്‍ക്കും, പക്ഷേ കൊള്ളേണ്ടവര്‍ക്ക് കണക്കിന് കൊള്ളും!\nപണമില്ല, മമ്മൂട്ടിയെ പറ്റിച്ചു - തുറന്നുപറഞ്ഞ് ഇന്ദ്രൻസ് !\nവിവാഹം കഴിക്കില്ലെന്ന് സായ് പല്ലവി, ഈ തീരുമാനത്തിന് പിന്നില് ഒരു കാരണമുണ്ട് !


പുഴയില് കുടുങ്ങിയ ആനയെ രക്ഷിച്ചത് പെരിങ്ങല് കുത്ത് ഡാമിന്റെ ഷട്ടറുകള് അടച്ച്\nപുഴയില് കുടുങ്ങിയ ആനയെ രക്ഷിക്കാന് പെരിങ്ങല് കുത്ത് ഡാമിന്റെ ഷട്ടറുകള് അടച്ചു. ചാലക്കുടി പുഴയില് ചാര്‍പ്പക്കു സമീപമാണ് ആന കുടുങ്ങിയത്. ഇന്ന് രാവിലെയാണ് സംഭവം. ആന പുഴയില് കുടുങ്ങിയതറിഞ്ഞ നാട്ടുകാര് വനംവകുപ്പിനെ വിവരം അറിയിക്കുകയായിരുന്നു.\nപുഴയിലെ ഒരു പാറക്കെട്ടിലാണ് ആന നിന്നിരുന്നത്. വെള്ളം കുത്തിയൊലിക്കുകയായിരുന്നു പുഴയില്. കൂടുതല് വെള്ളം വന്നാല് ആന ഒഴുകിപോകുമെന്ന അവസ്ഥയായി. ആനക്ക് കാട്ടിലേക്ക് മടങ്ങണമെങ്കില് വെള്ളത്തിന്റെ ഒഴുക്ക് കുറയണം. ഡാമിന്റെ ഷട്ടറുകള് തുറന്നുകിടക്കുന്നതിനാല് ശക്തിയായ ഒഴുക്കായിരുന്നു വെള്ളത്തിന്.\nസാഹചര്യം മനസിലാക്കിയ വനംവകുപ്പ് ഉടന് കെഎസ്ഇബിയെ ബന്ധപ്പെട്ടു. പെരിങ്ങൽ കുത്ത് അണക്കെട്ടിന്‍റെ ഷട്ടറുകൾ അടക്കണമെന്നായിരുന്നു അഭ്യർഥന. അൽപ സമയത്തെ കൂടിയാലോചനക്കു ഒടുവിൽ അനുകൂല മറുപടി വന്നു. പത്തേ കാലിനു പെരിങ്ങല്‍ക്കുത്തിന്‍റെ ഷട്ടറുകൾ അടഞ്ഞു. പുഴയിൽ വെള്ളം കുറഞ്ഞു. വനംവകുപ്പുകാർ പടക്കം പൊട്ടിച്ചു ആനയെ പേടിപ്പിച്ചു. വെള്ളം കുറഞ്ഞ പുഴയിലൂടെ ആന കാട്ടിലേക്കു മടങ്ങി.


ദ്രൗപദി മുര്‍മു ഇന്ന് നാമനിര്‍ദേശ പത്രിക സമര്‍പ്പിക്കും; പിന്തുണച്ച് വൈഎസ്ആര് കോണ്‍ഗ്രസും – Wayanad News Daily\nദ്രൗപദി മുര്‍മു ഇന്ന് നാമനിര്‍ദേശ പത്രിക സമര്‍പ്പിക്കും; പിന്തുണച്ച് വൈഎസ്ആര് കോണ്‍ഗ്രസും\nBy Editor Desk\t On Jun 24, 2022\nന്യൂഡല്‍ഹി: എന്‍ഡിഎയുടെ രാഷ്ട്രപതി സ്ഥാനാര്‍ത്ഥി ദ്രൗപദി മുര്‍മു ഇന്ന് നാമനിര്‍ദേശ പത്രിക സമര്‍പ്പിക്കും. കേന്ദ്ര ആഭ്യന്തരമന്ത്രി അമിത് ഷാ, പ്രതിരോധമന്ത്രി രാജ്‌നാഥ് സിങ്, ബിജെപി അധ്യക്ഷന് ജെ പി നഡ്ഡ തുടങ്ങിയവര് നാമനിര്‍ദേശ പത്രികാ സമര്‍പ്പണ വേളയില് പങ്കെടുക്കും. എല്ലാ എന്‍ഡിഎ സഖ്യകക്ഷികളോടും പത്രികാ സമര്‍പ്പണ വേളയില് സംബന്ധിക്കാന് ബിജെപി ആവശ്യപ്പെട്ടിട്ടുണ്ട്.\nനാമനിര്‍ദേശപത്രിക സമര്‍പ്പിക്കാനായി ഒഡീഷയില് നിന്നും ഇന്നലെ ദ്രൗപദി മുര്‍മു ഡല്‍ഹിയിലെത്തിയിരുന്നു. കേന്ദ്ര പാര്‍ലമെന്ററി കാര്യമന്ത്രി പ്രള്‍ഹാദ് ജോഷിയുടെ വസതിയില് വെച്ചായിരുന്നു നോമിനേഷനുമായി ബന്ധപ്പെട്ട പേപ്പറുകള് തയ്യാറാക്കിയത്. നാമനിര്‍ദേശപത്രികയില് പ്രധാനമന്ത്രി നരേന്ദ്രമോദി, മുതിര്‍ന്ന കേന്ദ്രമന്ത്രിമാര്, ബിജെപി നേതാക്കള് തുടങ്ങിയവര് പിന്താങ്ങുന്നുണ്ട്.\nഇന്നലെ ഡൽഹിയിലെത്തിയ ദ്രൗപദി മുർമു പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തിയിരുന്നു. പിന്നാലെ ആഭ്യന്തര മന്ത്രി അമിത് ഷാ, ബിജെപി ദേശീയ അധ്യക്ഷൻ ജെ പി നഡ്ഡ എന്നിവരുമായും കൂടിക്കാഴ്ച നടത്തി.\nദ്രൗപദി മുര്‍മുവിന് ആന്ധ്ര മുഖ്യമന്ത്രി ജഗന്‍മോഹന് റെഡ്ഡിയുടെ പാര്‍ട്ടിയായ വൈഎസ്ആര് കോണ്‍ഗ്രസും പിന്തുണ പ്രഖ്യാപിച്ചു. ഗോത്ര വര്‍ഗ, ന്യൂനപക്ഷ വിഭാഗങ്ങൾക്കൊപ്പമാണ് താനെപ്പോഴുമെന്ന് ജഗൻ മോഹൻ റെഡ്ഡി വാർത്താക്കുറിപ്പിൽ അറിയിച്ചു. ജനതാദള് യുണൈറ്റഡ്, ബിജു ജനതാദള് പാര്‍ട്ടികളും ദ്രൗപദിക്ക് നേരത്തെ പിന്തുണ പ്രഖ്യാപിച്ചിരുന്നു.\nഒഡീഷയില് നിന്നുള്ള ആദിവാസി ഗോത്ര വിഭാഗത്തില്‍പ്പെട്ട നേതാവാണ് 64 കാരിയായ ദ്രൗപദി മുര്‍മു. പ്രതിപക്ഷത്തിന്റെ രാഷ്ട്രപതി സ്ഥാനാര്‍ത്ഥിയായ യശ്വന്ത് സിന്‍ഹ തിങ്കളാഴ്ച നാമനിര്‍ദേശ പത്രിക സമര്‍പ്പിക്കും. ജൂലൈ 18 നാണ് രാഷ്ട്രപതി തെരഞ്ഞെടുപ്പ്. ജൂലൈ 21 ന് ഫലം പ്രഖ്യാപിക്കും.\nരാജ്യത്ത് കോവിഡ് കേസുകള് ഉയരുന്നു; ഇന്നലെ 16,159 രോഗികള്; 28 മരണം\nഇരുട്ടടിയായി പാചകവാതക വില; ഗാര്‍ഹിക സിലിണ്ടറിന് 50 രൂപ കൂട്ടി\nസഭയില് വിശ്വാസം തെളിയിക്കാന് ഷിന്‍ഡെ; മഹാരാഷ്ട്രയില് ഇന്ന് വിശ്വാസ വോട്ടെടുപ്പ്\nവിജയ് ബാബു നിയമത്തെ വെല്ലുവിളിക്കുന്നു, മുന്‍കൂര് ജാമ്യം റദ്ദാക്കണം; നടി സുപ്രീം…


പ്രതിശ്രുത വരനാണെന്ന് പറഞ്ഞ് യുവതിയെ ഫോണ് വിളിച്ച് കബളിപ്പിച്ച് പണം തട്ടി; ആറ്റിങ്ങലില് യുവാവ് പിടിയില് - BIGNEWSLIVE | Latest Malayalam News\nപ്രതിശ്രുത വരനാണെന്ന് പറഞ്ഞ് യുവതിയെ ഫോണ് വിളിച്ച് കബളിപ്പിച്ച് പണം തട്ടി; ആറ്റിങ്ങലില് യുവാവ് പിടിയില്\nപത്തനംതിട്ട ആറന്മുള ഇടയാറന്‍മുള തുരുത്തിലെ കാവട പുതുപ്പറമ്പ് വീട്ടില് വിനോദ്(44)ആണ് പിടിയിലായത്.\nആറ്റിങ്ങല്: പ്രതിശ്രുത വരനാണെന്ന് പറഞ്ഞ് വിവാഹം നിശ്ചയിച്ച യുവതിയുമായി ഫോണില് സൗഹൃദം സ്ഥാപിച്ച് പണം തട്ടിയ യുവാവ് പിടിയില്. പത്തനംതിട്ട ആറന്മുള ഇടയാറന്‍മുള തുരുത്തിലെ കാവട പുതുപ്പറമ്പ് വീട്ടില് വിനോദ്(44)ആണ് പിടിയിലായത്.\nയുവതിയുടെ പിതാവിന്റെ അക്കൗണ്ടില് നിന്ന് 48,500 രൂപയാണ് ആള്‍മാറാട്ടം നടത്തി പ്രതി തട്ടിയെടുത്തത്. തിരുവനന്തപുരം മെഡിക്കല് കോളേജ്, പാലാരിവട്ടം, കളമശ്ശേരി എന്നീ സ്റ്റേഷനുകളില് സമാനമായ കേസുകളില് പ്രതിയാണ് ഇയാളെന്ന് പോലീസ് പറയുന്നു. ആറ്റിങ്ങല് ഡിവൈഎസ്പിയുടെ നേതൃത്വത്തിലുളള സംഘമാണ് പ്രതിയെ പിടികൂടിയത്.\nനിങ്ങള്‍ക്കായി ഞങ്ങളെല്ലാവരും പ്രാര്‍ഥിക്കുന്നു, കൊറോണ ബാധിച്ച് ചികിത്സയില് കഴിയുന്ന ജവാനുമായി ഫോണിലൂടെ സംസാരിച്ച് അമിത് ഷാ; രോഗംഭേദമായി ആശുപത്രിവിട്ട ശേഷം വീട്ടിലേക്ക് ക്ഷണം\n‘പാര്‍ട്ടി ഫണ്ടിലേക്ക് മൂന്ന് കോടി വേണം’; അമിത് ഷായുടെ ഫോണ് നമ്പര് ഉപയോഗിച്ച് തട്ടിപ്പ്; രണ്ട് പേര് പിടിയില്\nകൊച്ചിയിലെ എടിഎം കവര്‍ച്ച; പ്രതിയെ തേടി പോലീസ്\nഅറബിയില് നിന്ന് 10 കോടിയിലേറെ തട്ടിയെടുത്തു: തൃശൂര് സ്വദേശിയ്‌ക്കെതിരെ പരാതി നല്‍കി യുഎഇ സ്വദേശി\nപരീക്ഷണാടിസ്ഥാനത്തില് ഓണ്‍ലൈന് ടാക്‌സി സംരംഭം ആരംഭിക്കാന് ഒരുങ്ങി സഹകരണ വകുപ്പ്\nദുബായിയിലെ അനധികൃത പണപ്പിരിവ്; മുന്നറിയിപ്പുമായി അധികൃതര്\nസന്യാസം, ഒളിച്ചോട്ടം ഒടുക്കം മോഡലിങ് ; അതാണ് ജീവിതം എന്ന് അവന് അല്ല 'അവള്' പഠിപ്പിക്കുന്നു; അന്ന് ടിബറ്റിന് ലോകം പഴി പറഞ്ഞു, ഇന്ന് ലോകം ആരാധിക്കുന്ന സ്‌ത്രൈണതയുടെ ലാവണ്യഭാവം ആവോളമുള്ള യൗവനയുക്തയായ സുന്ദരി


ലാഭം, അധികലാഭം, പിന്നെയും ലാഭംനമുക്കു വേണ്ട – MoonamVazhi – Entire Cooperative News Online\nHome ലാഭം, അധികലാഭം, പിന്നെയും ലാഭംനമുക്കു വേണ്ട\nലാഭം, അധികലാഭം, പിന്നെയും ലാഭംനമുക്കു വേണ്ട\n2020 ജനുവരി ലക്കം\n(സഹകരണ മേഖല താണ്ടിയ വഴികള് –2)\nസഹകരണ മേഖലയുടെ ചരിത്രം പറയുന്ന ‘ സഹകരണ പ്രസ്ഥാനം ‘ എന്ന ഗ്രന്ഥം പ്രസിദ്ധീകരിച്ചത് 1931 ലാണ്. എഴുതിയത് വി.കെ. കുഞ്ഞന് മേനോന്. 28 അധ്യായങ്ങളിലായി 188 പേജ്. സഹകരണ പ്രസ്ഥാനത്തിന്റെ ഉദ്ഭവം, ലക്ഷ്യം, വളര്‍ച്ച എന്നിവയെക്കുറിച്ച് ഇതില് വിശദമായി പ്രതിപാദിക്കുന്നു.\nസഹകരണ തത്വം അടിസ്ഥാനപ്പെടുത്തിയുള്ള പരസ്പര സഹായ സംഘങ്ങള് ഇന്ത്യയില് എങ്ങനെ രൂപം കൊണ്ടു എന്നതിനെപ്പറ്റി ‘ സഹകരണ പ്രസ്ഥാനം ‘ എന്ന ഗ്രന്ഥത്തില് വിശദീകരിക്കുന്നുണ്ട്. അതേപ്പറ്റി ഗ്രന്ഥകാരന് വി.കെ. കുഞ്ഞന് മേനോന് പറയുന്നത് ശ്രദ്ധിക്കുക: ‘ മുതലാളന്മാര് കമ്പനിയായിട്ടു ചേര്‍ന്നു യന്ത്രശാലകള് സ്ഥാപിച്ച് ഓരോ വ്യവസായങ്ങളെ വലിയ ഏര്‍പ്പാടില് നടത്തുവാന് തുടങ്ങിയപ്പോള് സ്വസ്വഭവനങ്ങളിലും മറ്റുമായി പല വ്യവസായങ്ങളേയും ചുരുങ്ങിയ മട്ടില് നടത്തിപ്പോന്നിരുന്ന പലതരം തൊഴിലാളികളുടെ ഉപജീവന മാര്‍ഗം തീരെ അടഞ്ഞ കൂട്ടത്തിലായി. അപ്പോള് ആ കൂട്ടര് മേപ്പടി മുതലാളന്മാരുടെ യന്ത്രശാലകളില്‍പ്പോയി സ്വസ്വമനോധര്‍മങ്ങളെ യാതൊന്നും പ്രയോഗിക്കുവാന് സാധിക്കാതെ അചേതനങ്ങളായ യന്ത്രങ്ങളെപ്പോലെത്തന്നെ ഓരോ വേലകള് ചെയ്തു കൂലി വാങ്ങിക്കുക എന്ന ശോചനീയാവസ്ഥയെ പ്രാപിക്കേണ്ടതായിട്ടുവന്നു. ഓരോ യന്ത്രശാലകളിലും അനേകായിരം ജനങ്ങള് – ആബാലവൃദ്ധം സ്ത്രീകളും പുരുഷന്മാരും – വേല ചെയ്തു തുടങ്ങി. പലതരത്തിലുമുള്ള അസംഖ്യം സാധനങ്ങള് അവ ഓരോന്നില് നിന്നും ഉണ്ടാക്കപ്പെട്ടു. ഇവയെക്കൊണ്ടു കച്ചവടം നടത്തിയ മുതലാള•ാരുടെ സ്വത്തു ക്രമാതീതമായിട്ടു വര്‍ധിച്ചു. അപ്രകാരമുള്ള അതിയായ ലാഭത്തെ ഉണ്ടാക്കിക്കൊടുത്ത വേലക്കാര്‍ക്കു ദിവസപ്രവൃത്തിക്കു വേണ്ടുന്നതിനുപോലും മതിയാകാത്ത വിധത്തിലുള്ള കൂലി മാത്രം മുതലാളന്മാര് കൊടുത്തുപോന്നു. അതു കാരണം അവരില് ദാരിദ്ര്യം വര്‍ധിച്ചുവന്നു. തല്‍ഫലമായിട്ട് അവരില് പലരും കടത്തില് പെടുകയാല് മുതലാളന്മാര്‍ക്കു കുറെക്കൂടി അടിമപ്പെട്ടുവശായി. ഈ ഒരവസ്ഥയിലാണ് സഹകാരിത അല്ലെങ്കില് സഹകരണം എന്ന തത്വത്തെ അടിസ്ഥാനപ്പെടുത്തിക്കൊണ്ടുള്ള പരസ്പര സഹായസംഘങ്ങള് എന്ന ഏര്‍പ്പാടു ജനങ്ങളുടെ ഇടയില് അത്യാവശ്യമായിട്ടു തീര്‍ന്നത്.’\nയന്ത്രശാലകള് സ്ഥാപിച്ച് കമ്പനിയായി നാനാവ്യവസായങ്ങള് നടത്തുക എന്ന സമ്പ്രദായം ആദ്യമായി നടപ്പില് വന്ന യൂറോപ്യന് നാടുകളിലാണ് അതിന്റെ ദോഷങ്ങളും ആദ്യം കണ്ടുതുടങ്ങിയത് എന്ന് ഗ്രന്ഥകാരന് കുഞ്ഞന് മേനോന് ചൂണ്ടിക്കാട്ടുന്നു. ഈ ദോഷങ്ങള്‍ക്കു പരിഹാരമായാണ് അവിടെ പരസ്പര സഹായസംഘങ്ങള്‍ക്ക് തുടക്കമിട്ടത്. ഇന്ത്യയില് പല ദിക്കിലും പരസ്പര സഹായ സംഘങ്ങള് സ്ഥാപിച്ചു തുടങ്ങിയിട്ടുണ്ടെങ്കിലും അവ കൊണ്ട് വലിയ ഗുണമൊന്നും കിട്ടുന്നില്ലെന്നാണ് ‘ സഹകരണ പ്രസ്ഥാനം ‘ പറയുന്നത്. ഇതിനുള്ള കാരണമായി ചൂണ്ടിക്കാട്ടുന്നത് സഹകരണം എന്ന തത്വം ശരിക്കും ഗ്രഹിച്ചിട്ടുള്ളവര് വളരെക്കുറച്ചേയുള്ളു എന്നതാണ്. എങ്കിലും, ഗ്രന്ഥകാരന് ശുഭാപ്തി വിശ്വാസിയാണ്. കാലം കഴിയുന്തോറും ആ ന്യൂനത ഇല്ലാതാകുമെന്നാണ് അദ്ദേഹം കരുതുന്നത്.\nസഹകരണ പ്രസ്ഥാനത്തിന്റെ തുടക്ക കാലത്ത് മലയാളികളുടെ മനസ്സിലുയര്‍ന്ന സംശയങ്ങള് ദൂരീകരിക്കേണ്ടത് തന്റെ ചുമതലയായാണ് ഗ്രന്ഥകാരന് കാണുന്നത്. എന്താണ് പരസ്പര സഹായ സംഘം എന്നതിനെക്കുറിച്ച് അദ്ദേഹം ലളിതമായി ഇങ്ങനെ പ്രതിപാദിക്കുന്നു: ‘ പരസ്പര സഹായ സംഘം എന്നത് ഒരു നിയതരീതിയില് ക്രമപ്പെടുത്തിയിട്ടുള്ള ഒരു സ്ഥാപനമാകുന്നു. അതില് ജനങ്ങള് മനുഷ്യവ്യക്തികള് എന്ന നിലയില് മാത്രം സ്വമനസ്സാലെ ഒരു യോഗമായിട്ടു ചേര്‍ന്നു നില്‍ക്കുന്നു. അതിലെ എല്ലാ അംഗങ്ങള്‍ക്കുമുള്ള അവകാശവും അധികാരവും സമമാകുന്നു. അതിലെ അംഗങ്ങളുടെ മാത്രം ധനസ്ഥിതിയെ പുഷ്ടിപ്പെടുത്തുക എന്നതാണ് ആ സംഘത്തിന്റെ ഉദ്ദേശം.’\nപരസ്പര സഹായ സംഘത്തെക്കുറിച്ച് അക്കാലത്ത് ജനങ്ങള് കാര്യമായി ആലോചിക്കാന് തുടങ്ങിയതിനുള്ള മുഖ്യ കാരണമായി കുഞ്ഞന്‍മേനോന് ചൂണ്ടിക്കാട്ടുന്നത് ദാരിദ്ര്യം തന്നെ. അദ്ദേഹം എഴുതുന്നു : ‘ അതിയായിട്ടുള്ള ദാരിദ്ര്യം കൊണ്ടു നിവൃത്തിയില്ലാതെ വന്ന ഘട്ടത്തിലാണ് – അതിനു വല്ല നിവൃത്തി മാര്‍ഗവും കണ്ടുപിടിക്കാതെ ഗത്യന്തരമില്ലെന്നു കണ്ടപ്പോഴാണ് – ഈ വിഷയത്തെപ്പറ്റി ഗൗരവമായിട്ടുള്ള ആലോചന ജനങ്ങളുടെ ഇടയില് ഉണ്ടായിത്തുടങ്ങിയത്.’\nപില്‍ക്കാലത്ത് സഹകരണ പ്രസ്ഥാനം ശക്തി പ്രാപിച്ചു തുടങ്ങിയപ്പോള് ജനങ്ങളുടെ ചിന്താഗതിയില് മാറ്റം വന്ന കാര്യവും ഗ്രന്ഥകാരന് എടുത്തുപറയുന്നു. സംഘം രൂപവത്കരണത്തിന് ദാരിദ്ര്യം എന്ന അവസ്ഥ ഉണ്ടാവണമെന്നില്ല എന്ന് ജനങ്ങള്‍ക്ക് ക്രമേണ മനസ്സിലായിത്തുടങ്ങി. എങ്കിലും, അപ്പോഴും ദാരിദ്ര്യം ഒരു പ്രേരണ തന്നെയാണ്. എന്നാലത് മുഖ്യ കാരണമായി വരുന്നില്ല എന്നു നമുക്കു കാണാം.\nപൊതുവായ ഒരാവശ്യത്തിനായി ഒരു കൂട്ടം ജനങ്ങള്‍ക്ക് ഒത്തൊരുമിച്ചു പ്രവര്‍ത്തിക്കാന് കഴിയണമെങ്കില് സ്വാഭിപ്രായങ്ങളെയും സ്വാര്‍ഥ ലാഭങ്ങളെയും ഉപേക്ഷിക്കാനുള്ള മനസ്സും ഇച്ഛാശക്തിയും ഉണ്ടാവണമെന്ന് ഗ്രന്ഥകാരന് പറയുന്നു. ഇത്തരം മന:സ്ഥിതി വര്‍ധിച്ച് ഉല്‍ക്കര്‍ഷമുണ്ടാകുമ്പോള് മനുഷ്യരില് സമുദായ സ്‌നേഹവും സ്വരാജ്യ സ്‌നേഹവും വളരുമെന്ന് അദ്ദേഹം നിരീക്ഷിക്കുന്നു. ഇത്തരം ആളുകള് വേണ്ടിവന്നാല് മഹത്തായ ത്യാഗത്തിനുകൂടി ( സ്വാതന്ത്ര്യ സമരമാവണം ഉദ്ദേശിക്കുന്നത് ) ഒരുങ്ങിയേക്കുമെന്ന് അദ്ദേഹം പ്രത്യാശിക്കുന്നു. പൊതുവായ ഒരാവശ്യം നേടാന് പലരും സമന്മാരായി ഒന്നിച്ചു നില്‍ക്കുമ്പോള് അത് സ്വാര്‍ഥരാഹിത്യം എന്ന ഉല്‍കൃഷ്ട സ്വഭാവഗുണം വര്‍ധിപ്പിക്കുന്നു എന്നാണ് കുഞ്ഞന് മേനോന് ചൂണ്ടിക്കാട്ടുന്നത്. സത്യനിഷ്ഠയും സ്വാര്‍ഥ പരിത്യാഗവും പോലുള്ള സദ്ഗുണങ്ങളില്ലാത്തിടത്ത് സഹകരണം കൊണ്ട് ഒരു ഫലവുമുണ്ടാവില്ല എന്നാണ് ഗ്രന്ഥകാരന്റെ വിശ്വാസം. മിതവ്യയം ശീലിക്കുന്നതിനുള്ള അവസരമുണ്ടാക്കുന്നതും സംഘത്തിന്റെ മുഖ്യ ഉദ്ദേശ്യമായിരിക്കണം എന്ന എച്ച്. കാള്‍വര്‍ട്ടിന്റെ അഭിപ്രായം ഗ്രന്ഥകാരന് ഇവിടെ ഉദ്ധരിക്കുന്നു.\nപരസ്പര സഹായ സംഘങ്ങളും കൂട്ടു കച്ചവടക്കമ്പനികളും\nപരസ്പര സഹായ സംഘങ്ങള് ജോയന്റ് സ്റ്റോക്ക് കമ്പനികളില് ( മുതലാളിമാരുടെ കൂട്ടു കച്ചവടക്കമ്പനികള് ) നിന്ന് എങ്ങനെയാണ് വ്യത്യാസപ്പെട്ടിരിക്കുന്നത് എന്നതിനെക്കുറിച്ചാണ് ആറാം അധ്യായത്തില് വിശദീകരിക്കുന്നത്. ഇവ തമ്മില് രണ്ട് പ്രധാന വ്യത്യാസങ്ങളാണുള്ളത്. ഒന്ന്, ഉദ്ദേശ്യം. രണ്ട്, നിയന്ത്രണം. കമ്പനികളുടെ മുഖ്യോദ്ദേശ്യം ലാഭമാണ്. ഓഹരികളുടെ എണ്ണമനുസരിച്ച് ലാഭം കിട്ടും. എന്നാല്, പരസ്പര സഹായ സംഘത്തിന്റെ ഉദ്ദേശ്യം പരസ്പര സഹായം മാത്രമാണ്. കമ്പനികളില് ഓരോരുത്തരുടെയും കൈയിലുള്ള ഓഹരികള്‍ക്കനുസരിച്ചാണ് നിയന്ത്രണാധികാരം. പത്ത് ഓഹരിയെടുത്തയാള്‍ക്ക് ഒരോഹരി എടുത്തയാളേക്കാള് പത്തിരട്ടി വോട്ടിന് അധികാരമുണ്ട്. അവിടെ പണത്തിനാണ് പ്രാധാന്യം. എന്നാല്, സഹകരണ സംഘത്തില് ഒരാള്‍ക്ക് ഒരു വോട്ട് എന്നാണ് നിയമം. അവിടെ ധനികനും ദരിദ്രനും തുല്യം. കമ്പനികളുടെ ആദര്‍ശ വാക്യം ‘ ലാഭം, അധിക ലാഭം, പിന്നേയും ലാഭം ‘ എന്നതാണെങ്കില് സഹകരണ സംഘത്തില് മറിച്ചാണ്. ‘ ഓരോരുത്തനും എല്ലാവര്‍ക്കു വേണ്ടിയും എല്ലാവരും ഓരോരുത്തനു വേണ്ടിയും ‘ എന്നതാണ് ഇവയുടെ ആദര്‍ശവാക്യം.\nബ്രിട്ടന്, ജര്‍മനി, ഹോളണ്ട് ( ലന്തരാജ്യം ) തുടങ്ങിയ യൂറോപ്യന് നാടുകളില് സഹകരണ പ്രസ്ഥാനം കൊണ്ടുണ്ടായ നേട്ടങ്ങളെക്കുറിച്ചാണ് ‘ ശേഖരിപ്പു സംഘങ്ങള് ‘ എന്ന ശീര്‍ഷകത്തിലുള്ള ഏഴാമധ്യായം വിവരിക്കുന്നത്. തന്റെ പുസ്തകം ഇറങ്ങുന്ന കാലത്ത് ( 1930 വരെ ) യൂറോപ്പിലെ സഹകരണ സംഘങ്ങളുടെ നേട്ടങ്ങളെക്കുറിച്ച് ഇന്ത്യയില് കുറച്ചു പേരേ മനസ്സിലാക്കിയിട്ടുള്ളു എന്നു ഗ്രന്ഥകാരനായ കുഞ്ഞന് മേനോന് ആമുഖമായി പറയുന്നു. പണം ചുരുങ്ങിയ പലിശക്കു കടം കൊടുക്കാന് വേണ്ടി മാത്രമാണ് ഇന്ത്യയില് പ്രധാനമായും സഹകരണ സംഘങ്ങള് സ്ഥാപിതമായത് എന്നദ്ദേഹം വെളിപ്പെടുത്തുന്നു. ഇത്തരം കടം വായ്പാ സംഘങ്ങള് ദരിദ്രരായ കൃഷിക്കാരെയാണ് ലക്ഷ്യമിട്ടിരുന്നത്. പണക്കച്ചവടക്കാരുടെ പിടിയില് നിന്നു കൃഷിക്കാര് മോചിതരാകും എന്നതിനാല് ഇത്തരം സംഘങ്ങളുടെ പ്രാധാന്യം കുറച്ചു കാണാനാവില്ല. എങ്കിലും, യൂറോപ്പില് നിലവില് വന്ന മറ്റു തരം സംഘങ്ങളെക്കൂടി ഇന്ത്യക്കാര് മനസ്സിലാക്കേണ്ടതുണ്ട് എന്നാണ് ഗ്രന്ഥകാരന്റെ അഭിപ്രായം. വിവിധ സാധനങ്ങള് നിര്‍മിക്കുകയും അവ സംഘാംഗങ്ങള്‍ക്കിടയില് വിതരണം നടത്തുകയും ചെയ്യുന്ന സംഘങ്ങളെക്കുറിച്ചാണ് അക്കാലത്തെ ഇന്ത്യക്കാര് മനസ്സിലാക്കാതെ പോയത്. സംഘാംഗങ്ങളുടെ നിത്യവൃത്തിക്കു വേണ്ട സാധനങ്ങള് സംഘം മുഖാന്തിരം ശേഖരിക്കുകയും അംഗങ്ങള്‍ക്ക് ആവശ്യം പോലെ വില്‍ക്കുകയും ചെയ്യുന്ന സംഘങ്ങളെക്കുറിച്ചാണ് ജനങ്ങള്‍ക്ക് വേണ്ടത്ര അറിവ് കിട്ടാതെ പോയത്. ശേഖരിപ്പും വില്‍പ്പനയും നടത്തുന്ന സംഘങ്ങള് എന്നാണ് ഇവയെ കുഞ്ഞന് മേനോന് വിശേഷിപ്പിക്കുന്നത്. തുടക്കത്തില് സാധനങ്ങള് നിര്‍മിക്കുക എന്നത് ബുദ്ധിമുട്ടാണെന്ന് ഗ്രന്ഥകാരനും സമ്മതിക്കുന്നു. അങ്ങനെ വരുമ്പോള് ഒരു കാര്യം ചെയ്യാം. അംഗങ്ങള്‍ക്ക്ആവശ്യമുള്ള സാധനങ്ങള് എവിടെ നിന്നെങ്കിലും ശേഖരിക്കാം. എന്നിട്ട് ഒരു കച്ചവടക്കാരന്റെ നിലയില് അവ അംഗങ്ങള്‍ക്ക് വില്‍ക്കാം. ഇത്തരം ഏര്‍പ്പാടു കൊണ്ട് ദരിദ്രര്‍ക്കും കൂലിവേലക്കാര്‍ക്കുമാണ് കാര്യമായ ഗുണം കിട്ടുന്നത്. ഒരു ദേശത്തുള്ളവര് ചേര്‍ന്ന് രൂപം കൊടുക്കുന്ന ഇത്തരം ഉപഭോക്തൃ സംഘങ്ങളെ ശേഖരിപ്പു സംഘം എന്നാണ് വിശേഷിപ്പിക്കുന്നത്. കുറഞ്ഞ വിലയ്ക്ക് നല്ല സാധനങ്ങള് കിട്ടും. പോരാത്തതിന് അളവിലും തൂക്കത്തിലും കുറവും വരില്ല. ഭക്ഷണ സാധനങ്ങള്‍ക്കു പുറമേ തുണിച്ചരക്കുകള്, വീട്ടു സാമാനങ്ങള് തുടങ്ങിയവയും സഹകരണം എന്ന ഏര്‍പ്പാടു വഴി ശേഖരിച്ചു വില്‍ക്കാമെന്ന് പുസ്തകം നിര്‍ദേശിക്കുന്നു.\nവീടുകള് ലാഭത്തില് പണിയാനും വിദേശങ്ങളില് സംഘങ്ങള് രൂപീകൃതമാകുന്നുണ്ട് എന്ന കാര്യം നാട്ടുകാരെ ബോധ്യപ്പെടുത്താന് ഗ്രന്ഥകാരന് ശ്രമിക്കുന്നുണ്ട്. തുടര്‍ന്ന് അദ്ദേഹം എഴുതുന്നു : ‘ കേവലം ഭൗതിക പദാര്‍ഥങ്ങളുടെ ആവശ്യങ്ങളെ നിവൃത്തിപ്പിക്കുന്നതിനു മാത്രമല്ല ആധ്യാത്മികമായും ബുദ്ധി സംസ്‌കാര വിഷയകമായും സദാചാര സംബന്ധമായുമുള്ള കാര്യങ്ങളുടെ നിര്‍വഹണത്തിനു കൂടി സഹകരണം എന്ന ഏര്‍പ്പാടിനെ ഇപ്പോള് ഉപയോഗപ്പെടുത്തിത്തുടങ്ങിയിരിക്കുന്നു. സഹകരണ ക്ലബ്ബുകള്, സഹകരണ വായനശാലകള്, സഹകരണ നാടകശാലകള്, സഹകരണ വര്‍ത്തമാന പത്രങ്ങള് മുതലായ പലേ സ്ഥാപനങ്ങളും ഇപ്പോഴുണ്ട് .’\nഉപഭോക്്തൃ സ്റ്റോറുകളുടെ വിജയത്തിനു വേണ്ട ചില ഗുണവിശേഷങ്ങളാണ് തുടര്‍ന്നുള്ള ഭാഗത്ത് വിവരിക്കുന്നത്. സംഘം പ്രവര്‍ത്തകര്‍ക്ക് കണിശമായി വ്യാപാരം നടത്താനുള്ള ശേഷിയാണ് ആദ്യം വേണ്ടത്. ഒത്തൊരുമിച്ചു പ്രവര്‍ത്തിക്കാനുള്ള വാസന, പരോപകാര തല്‍പരത, ഉത്സാഹം, ധൈര്യം, സ്ഥൈര്യം, സത്യസന്ധത, കൃത്യനിഷ്ഠ എന്നിവയുമുണ്ടാകണം. സംഘത്തിന്റെ നേതൃനിരയിലുള്ളവര്‍ക്ക് ഈ ഗുണങ്ങള് വിശേഷിച്ചും വേണം. ഒരു ദേശത്തുളളവര്‍ക്കെല്ലാം വിശ്വാസവും മേല്‍പ്പറഞ്ഞ ചില ഗുണങ്ങളുമുള്ള ഒന്നുരണ്ടു സഹകാരികള് അതതു ദേശത്തുണ്ടായാല് സംഘങ്ങള് നടത്താന് ഒരു പ്രയാസവുമില്ലെന്നാണ് പ്രമുഖ സഹകരണ സൈദ്ധാന്തികനായ ചാള്‍സ് ഗൈഡ് അഭിപ്രായപ്പെടുന്നത്.\nഇംഗ്ലണ്ടില് 1844 ഡിസംബര് 21 നു മാഞ്ചസ്റ്റര് പട്ടണത്തിനു സമീപത്തുള്ള റോച്ച്‌ഡെയില് എന്ന സ്ഥലത്ത് തുടക്കം കുറിച്ച ആദ്യത്തെ ഉപഭോക്തൃ സഹകരണ സംഘത്തിന്റെ ചരിത്രമാണ് എട്ടാമധ്യായത്തില്. ബുദ്ധിശാലികളും ഉത്സാഹശീലരുമായ 28 നെയ്ത്തുകാരാണ് ലോകത്തിനു മാതൃകയായിത്തീര്‍ന്ന ഈ സംഘത്തിനു രൂപം കൊടുത്തത്. അവരെല്ലാം കൂടി ഓരോ പവന് വീതമെടുത്തു. അതായിരുന്നു അവരുടെ വ്യാപാരത്തിന്റെ മൂലധനം.\nസഹകരണ പ്രസ്ഥാനത്തിന്റെ പിതൃസ്ഥാനം ഈ 28 നെയ്ത്തുകാര്‍ക്കാണെന്ന് ഗ്രന്ഥകാരന് പറയുന്നു. പരസ്പര സഹായ സംഘങ്ങള് എന്തുദ്ദേശത്തോടെ, എങ്ങനെ നടത്തണം എന്നതിലേക്കായി ഈ സഹകാരികള് തയാറാക്കിയ കാര്യപരിപാടിയാണ് അവരെ സഹകരണത്തിന്റെ പിതൃ പദവിയിലേക്കുയര്‍ത്തുന്നതെന്ന് ഗ്രന്ഥകാരന് സമര്‍ഥിക്കുന്നു. അവരുടെ വിജ്ഞാപനത്തില് സംഘത്തിന്റെ ഉദ്ദേശ്യ ലക്ഷങ്ങളായി പറയുന്ന കാര്യങ്ങള് ഇവയാണ് :\n1. സംഘാംഗങ്ങള്‍ക്ക് ധനസംബന്ധമായി നേട്ടമുണ്ടാക്കിക്കൊടുക്കുകയും അവരുടെ കുടുംബപരവും സമുദായസംബന്ധവുമായുള്ള സ്ഥിതി മെച്ചപ്പെടുത്തുകയും ചെയ്യുക. ഈ ലക്ഷ്യപ്രാപ്തിക്കായി തക്കതായ ഒരു മൂലധനം ( ഒരോഹരിക്ക് ഒരു പവന് വീതം ) പിരിച്ചുണ്ടാക്കുക.\n2. തങ്ങളുടെ കുടുംബ, സമുദായ സ്ഥിതി നന്നാക്കാന് പരസ്പരം സഹായിക്കാനാഗ്രഹിക്കുന്ന അംഗങ്ങള്‍ക്കു താമസിക്കാന് കുറെ വീടുകള് പണിയുകയോ വിലയ്ക്കു വാങ്ങുകയോ ചെയ്യുക.\n3. ജോലിയില്ലാത്ത / ജോലിയുണ്ടായിട്ടും അരിഷ്ടിച്ചു ജീവിക്കുന്ന അംഗങ്ങള്‍ക്ക് ജോലി കൊടുക്കാനായി സംഘം മുഖാന്തിരം ചില സാധനങ്ങള് ഉണ്ടാക്കുക.\n4. സംഘാംഗങ്ങളുടെ അധിക രക്ഷയ്ക്കും ഗുണത്തിനും സംഘം മുഖാന്തരം വസ്തു വിലയ്‌ക്കോ പാട്ടത്തിനോ വാങ്ങുക. ജോലിയില്ലാത്തവരും തക്ക കൂലി കിട്ടാത്തവരുമായ അംഗങ്ങള് ആ വസ്തുവില് കൃഷി ചെയ്യുക.\n5. സാധനങ്ങളുടെ നിര്‍മാണം, അവയുടെ വിഭജനം, അംഗങ്ങള്‍ക്കിടയിലെ വിദ്യാഭ്യാസം, സംഘഭരണം എന്നിവ സംബന്ധിച്ച അധികാരങ്ങള് സംഘം മുഖാന്തരം വ്യവസ്ഥപ്പെടുത്തുക. മറ്റൊരു തരത്തില് പറഞ്ഞാല്, അംഗങ്ങള്‍ക്കെല്ലാം ഒരുപോലെ ക്ഷേമകരമായ കാര്യങ്ങള് അന്യസഹായമില്ലാതെ സ്വയം നിര്‍വഹിക്കുന്നതിന് ഒരു പ്രത്യേക കുടുംബസമൂഹം ( Home Colony ) സ്ഥാപിക്കുക.\n6. അംഗങ്ങള്‍ക്കിടയില് മദ്യപാനം ക്രമേണ ഇല്ലാതാക്കാന് സംഘത്തിന്റെ നേതൃത്വത്തില് സംഘം വക സ്ഥലത്ത് മിതപാനത്തിനായി ഒരു ഹോട്ടല് കഴിയുംവേഗം സ്ഥാപിക്കുക.\nമറ്റുള്ളവര്‍ക്കു മാര്‍ഗദര്‍ശകമായ ഈ ആശയങ്ങള് എഴുതിവെക്കുക മാത്രമല്ല അവ പ്രാവര്‍ത്തികമാക്കാനും അന്നത്തെ സഹകാരികള് ശ്രമിച്ചതായി കാണാം. പിന്നീട് സ്ഥാപിതമായ ആയിരക്കണക്കിനു സംഘങ്ങള് ഈ നിയമങ്ങളില് ഒരു മാറ്റവും വരുത്താതെ അതേപടി പകര്‍ത്തിയാണ് മുന്നോട്ടു പോയതെന്ന് കുഞ്ഞന് മേനോന് അദ്ഭുതത്തോടെ എടുത്തുകാട്ടുന്നു. ചാള്‍സ് ഗൈഡിന്റെ ഒരു നിരീക്ഷണം ഇവിടെ ശ്രദ്ധേയമാണ്. അതിതാണ് : ‘ സഹകരണം എന്ന ഏര്‍പ്പാട് ഒരു വിദ്വാന്റേയൊ വിവേകിയുടേയൊ തലച്ചോറില് നിന്നു പുറപ്പെട്ടതല്ല. അത് ജനങ്ങളുടെ ജീവിതത്തില് നിന്നുതന്നെ താനേ പുറപ്പെട്ടതാകുന്നു. ‘\nപരസ്പര സഹായ സംഘങ്ങള് മുഖാന്തരമുള്ള ശേഖരിപ്പും വില്‍പ്പനയും ആദ്യമായി തുടങ്ങിയതും പിന്നീടത് പുഷ്ടിപ്പെട്ടതും ഇംഗ്ലണ്ടിലാണ്. ഇരുപതാം നൂറ്റാണ്ടിന്റെ ആദ്യ ദശകങ്ങളില്‍ത്തന്നെ അവിടെ പതിനായിരത്തിലധികം അംഗങ്ങളുള്ള എഴുപത് സംഘങ്ങളുണ്ടായിരുന്നു. അതിലൊന്നിലെ അംഗസംഖ്യ എഴുപതിനായിരമായിരുന്നു എന്നും നമ്മളോര്‍ക്കണം.\nറോച്ച്‌ഡെയില് സഹകാരികള് കണ്‍സ്യൂമര് സൊസൈറ്റികളെ സഹായിക്കാന് ആദ്യം ഒരു സ്റ്റോര് സ്ഥാപിച്ചു. 1864 ലാണ് മൊത്ത വ്യാപാര സഹകരണ സംഘം സ്ഥാപിച്ചത്. തുടക്കത്തില് അമ്പത് ചെറിയ സംഘങ്ങള് ഇതില് അംഗങ്ങളായി. പിന്നീടത് 1200 സംഘങ്ങളായി വര്‍ധിച്ചു. മൊത്ത വ്യാപാര സംഘത്തില് 21,000 പേരാണ് വിവിധ തസ്തികകളില് ജോലി ചെയ്തിരുന്നത്. സാധനങ്ങളുണ്ടാക്കാനായി എഴുപത് ഫാക്ടറികള് സംഘം സ്ഥാപിച്ചു. ഇവയിലെല്ലാംകൂടി 90 ലക്ഷം പവന് വില വരുന്ന സാധനങ്ങളാണ് അന്ന് നിര്‍മിച്ചിരുന്നത്. സ്വന്തം കപ്പലുകളില് 80 ലക്ഷം പവന് വില വരുന്ന സാധനങ്ങള് വിദേശങ്ങളില് നിന്ന് ഇറക്കുമതി ചെയ്തിരുന്നു. 50,000 പവന് വിലവരുന്ന ഭൂമി അക്കാലത്ത് സംഘത്തിന് സ്വന്തമായുണ്ടായിരുന്നു. മാഞ്ചസ്റ്ററില് കപ്പലുകള് തങ്ങളുടെ കച്ചവടസ്ഥലങ്ങളിലേക്ക് അടുത്തു വരാനായി ഒരു കപ്പല്‍ച്ചാലു പോലും സംഘം തീര്‍ത്തിരുന്നു. ഇന്ത്യയിലും സിലോണിലും ( ഇന്നത്തെ ശ്രീലങ്ക ) ചായത്തോട്ടങ്ങളുണ്ടായിരുന്നു. ഇത്തരത്തിലുള്ള സഹകരണ സംഘങ്ങളുടെ ആവിര്‍ഭാവത്തോടെ ഇംഗ്ലണ്ടിലെ അനേകായിരം കുടുംബങ്ങളില് നിന്ന് ദാരിദ്ര്യം പറപറന്നു എന്നാണ് ഗ്രന്ഥകാരന് പറയുന്നത്.\nഇംഗ്ലണ്ടില് 1893 ല് പാസാക്കിയ ആക്ടനുസരിച്ചാണ് പരസ്പര സഹായ സംഘങ്ങള് നടത്തിയിരുന്നതെന്ന് 1930 ജനവരി ഒന്നിന്റെ ഹിന്ദു പത്രത്തിലെ വാര്‍ത്ത ഉദ്ധരിച്ചുകൊണ്ട് കുഞ്ഞന് മേനോന് എഴുതുന്നു. അക്കാലത്ത് 50 ലക്ഷം പേരാണ് സംഘങ്ങളില് അംഗങ്ങളായിരുന്നത്. 2500 ലക്ഷം പവന്റെ വ്യാപാരമാണ് ഒരു കൊല്ലത്തില് സംഘം വഴി നടന്നിരുന്നത്. ഇതില് ലാഭം 1000 ലക്ഷം പവനാണ്.\nസംഘാംഗങ്ങള്‍ക്കായി ചുരുങ്ങിയ പലിശക്ക് പണം കടം കൊടുക്കാനായി സ്ഥാപിച്ച സഹകരണ സംഘങ്ങള് ഏറ്റവും വെടിപ്പായി നടന്നിരുന്നത് ജര്‍മനിയിലാണെന്നു ‘ സഹകരണ പ്രസ്ഥാനം ‘ ചൂണ്ടിക്കാട്ടുന്നു. എന്നാല്, ശേഖരിപ്പു സംഘങ്ങളും വില്‍പ്പന സംഘങ്ങളും ഇംഗ്ലണ്ടിലേതുപോലെ പുഷ്ടിപ്പെട്ടിരുന്നില്ല. എന്നാലും ചില സംഘങ്ങള് ഗംഭീരമായി നടന്നിരുന്നു. ഹാംബര്‍ഗിലെ ഒരു സംഘത്തില് 80,000 പേരും ബ്രസ്‌ലുവിലെ സംഘത്തില് ഒരു ലക്ഷം പേരും അംഗങ്ങളായുണ്ടായിരുന്നു.\n40 ലക്ഷം മാത്രം ജനസംഖ്യയുണ്ടായിരുന്ന സ്വിറ്റ്‌സര്‍ലന്റില് 400 വില്‍പ്പന സംഘങ്ങളുണ്ടായിരുന്നു. അവയിലെല്ലാം കൂടിയുണ്ടായിരുന്ന അംഗങ്ങള് 30,000 ആണ്. ബെല്‍ജിയം, ഡന്മാര്‍ക്ക്് എന്നിവിടങ്ങളിലും സഹകരണ പ്രസ്ഥാനം നന്നായി നടന്നുപോന്നിരുന്നു. റഷ്യയില് 1920 മുതല് സഹകരണ പ്രസ്ഥാനം പച്ചപിടിച്ചു തുടങ്ങിയിട്ടുണ്ട്. മൊത്ത വ്യാപാര സംഘങ്ങള് തന്നെ 13,000 വരും. കടംവായ്പാ സംഘങ്ങള് 15,000. മോസ്‌കോവിലെ ഒരു സംഘത്തില് 2,10,000 അംഗങ്ങളുണ്ടായിരുന്നു. അക്കാലത്ത് ലോകത്ത് ഒരു സംഘത്തിലും ഇത്രയധികം അംഗങ്ങളുണ്ടായിരുന്നില്ല. ‘ റഷ്യയില് ഒന്നാം ലോക യുദ്ധശേഷമുണ്ടായ ക്ഷാമത്തില് തദ്ദേശീയന്മാര് അടച്ചു ചത്തുപോകാഞ്ഞത് ഈ ഒരേര്‍പ്പാട് നിമിത്തമാകുന്നു ‘ എന്നാണ് ഗ്രന്ഥകാരന് പറയുന്നത്.\nഅമേരിക്കയില് അക്കാലത്ത് സഹകരണ സംഘം എന്നൊരു ഏര്‍പ്പാടു തന്നെ ഉണ്ടായിരുന്നില്ല എന്ന വസ്തുതയും നമുക്ക് ഈ ഗ്രന്ഥത്തില് നിന്നു കിട്ടുന്നു.\nചില പ്രധാന രാജ്യങ്ങളില് അക്കാലത്തുണ്ടായിരുന്ന ശേഖരിപ്പു, വില്‍പ്പന സഹകരണ സംഘങ്ങളുടെ ഒരു പട്ടിക പത്താമധ്യായത്തില് കൊടുത്തിട്ടുണ്ട്. ഇക്കൂട്ടത്തില് സംഘങ്ങളുടെയും അംഗങ്ങളുടെയും എണ്ണം കൊണ്ട് മുന്നില് നിന്നിരുന്നത് റഷ്യയാണ്. 25,000 സംഘങ്ങളാണ് ഈ രാജ്യത്തുണ്ടായിരുന്നത്. ഇതിലെല്ലാം കൂടി ഒരു കോടി 20 ലക്ഷം അംഗങ്ങളുണ്ടായിരുന്നു. ഇംഗ്ലണ്ടില് സംഘങ്ങള് 1364. അംഗങ്ങള് 38.5 ലക്ഷം. ഫ്രാന്‍സില് നാലായിരം സംഘങ്ങളും 18 ലക്ഷം അംഗങ്ങളും. ജര്‍മനിയില് 2500 സംഘങ്ങളും 40 ലക്ഷം അംഗങ്ങളും.\nറഷ്യക്കാരനായ തുഗന് ബാറനോവ്‌സ്‌കി 1918 ലെടുത്ത ഒരു കണക്കനുസരിച്ച് അക്കാലത്ത് ലോകത്താകെ 1,60,000 സംഘങ്ങളുണ്ടായിരുന്നു. ഇവയില് മൂന്നു കോടിയാളുകള് അംഗങ്ങളുമായിരുന്നു ( തുടരും )\nഇംഗ്ലണ്ടിലെ റോച്ച്‌ഡെയില് പയനിയേഴ്‌സ് സംഘം അക്കാലത്ത് തങ്ങളുടെ അംഗങ്ങള്‍ക്ക് നല്‍കിയ\nഉപദേശം വി.കെ. കുഞ്ഞന് മേനോന് തന്റെ ഗ്രന്ഥത്തില് പൂര്‍ണമായും എടുത്തു ചേര്‍ത്തിട്ടുണ്ട്. അവ അതേപടി ഇവിടെ ചേര്‍ക്കുന്നു :\n1. നിയമാനുസരണമുള്ള അധികാരവും രക്ഷയും കിട്ടുന്നതിന് ആദ്യം തന്നെ സംഘം റജിസ്ത്ര് ചെയ്യണം.\n2. സ്ഥൈര്യം, ധൈര്യം, ബുദ്ധി, ശേഷി എന്നീ ഗുണങ്ങളാണ് സംഘത്തിലെ ഭരണഉദ്യോഗസ്ഥന്മാര്‍ക്ക് അവശ്യം വേണ്ടത്. അല്ലാതെ സ്വത്തോ സ്ഥാനമാനങ്ങളോ അല്ല.\n3. ഒരു മെമ്പര്‍ക്ക് ഒരു വോട്ട് എന്നതായിരിക്കണം നിയമം. അധികം സംഖ്യ എടുത്തിട്ടുള്ളവര്‍ക്ക് വിശേഷമൊന്നും പാടില്ല.\n4. ഭരണകാര്യങ്ങള് ഭൂരിപക്ഷാഭിപ്രായപ്രകാരം നടത്തേണ്ടതാകുന്നു.\n5. പണമിടപെട്ട കാര്യത്തില് നല്ല നോട്ടമുണ്ടായിരിക്കണം. ഒരുവന്റെ പ്രവൃത്തിയില് ചതിയുണ്ടെന്നു തെളിഞ്ഞാല്\nആ മെമ്പറെ ഉടനെ തള്ളിക്കളയണം.\n6. സംഘാവശ്യമായ സാധനങ്ങള് കഴിയുന്നതും ആദ്യത്തെ ചന്തകളില് നിന്നു വാങ്ങിക്കണം. സംഘാംഗങ്ങളുടെ വക സാമാനങ്ങള് വില്‍ക്കുവാനുണ്ടെങ്കില് അവ ഒടുക്കത്തെ ചന്തകളില് വില്‍ക്കുകയും വേണം.\n7. റൊക്കം വിലയ്ക്കു മാത്രമേ സാമാനങ്ങളെ കൊള്ളുകയും കൊടുക്കുകയും ചെയ്യാവൂ.\n8. ശേഖരിപ്പു സാമാനങ്ങള്‍ക്ക് അങ്ങാടിവിലയേക്കാള് കുറച്ചു മാത്രമേ – ഒരു കരുതലായിട്ട് – എപ്പോഴും വില കണക്കാക്കുവാന് പാടുള്ളു.\n9. തങ്ങളുടെ ബോധ്യപ്രകാരം തങ്ങള്‍തന്നെ തിരഞ്ഞെടുത്തിട്ടുള്ളവരേക്കൊണ്ടു കണക്കുകള് വെടിപ്പായി പരിശോധിപ്പിക്കുക എന്ന കാര്യത്തില് മെമ്പര്‍മാര് പ്രത്യേകം മനസ്സുവെക്കണം.\n10. ഭരണസംഘം എപ്പോഴും സംഘാംഗങ്ങളുടെ അനുവാദത്തോടുകൂടി മാത്രമേ അധികം ചെലവുള്ള കാര്യങ്ങള് ചെയ്യാന് പാടുള്ളൂ.\n11. പ്രസിദ്ധിക്കായിട്ടൊന്നും ചെയ്യരുത്. മറ്റൊരുവനായിട്ടു മല്ലിടുവാനും പോകരുത്. വേണ്ടിവന്നാല് ഭയപ്പെട്ടു പിന്‍വലിക്കുകയുമരുത്.\n12. നിങ്ങള്‍ക്കു വിശ്വാസമുള്ളവരെ മാത്രമേ നിങ്ങളുടെ നേതാന്മാരായിട്ടു തിരഞ്ഞെടുക്കാവൂ. അപ്രകാരം തിരഞ്ഞെടുത്താല് പിന്നെ അവരെ വിശ്വസിക്കുകയും വേണം.\nഅര്‍ബുദ ചികിത്സയിലെ നൂതന സങ്കേതങ്ങള്


Petrol, Diesel Price, Gold Rate, INR Exchange Rate Today 04 December 2019: സ്വര്‍ണം, പെട്രോള്-ഡീസല് വില, രൂപയുടെ വിനിമയ നിരക്ക്\nKerala Today Petrol Diesel Price Gold Rate 22 24 Carat Indian Rupee Exchange Rate 04 December 2019\nPetrol, Diesel Price, Gold Rate, INR Exchange Rate Today: കേരളത്തിൽ സ്വർണവില കൂടി. ഗ്രാമിനു 40 രൂപയും പവനു 320 രൂപയുമാണ് ഇന്നു കൂടിയത്\nDecember 07, 2019 10:48:45 am\nതിരുവനന്തപുരം, എറണാകുളം, കോഴിക്കോട് നഗരങ്ങളിൽ പെട്രോൾ വിലയിലും ഡീസൽ വിലയിലും ഏറ്റക്കുറച്ചിലുകളുണ്ട്. കേരളത്തിൽ സ്വർണവില കൂടി. ഗ്രാമിനു 40 രൂപയും പവനു 320 രൂപയുമാണ് ഇന്നു കൂടിയത്. ഡോളറിനെതിരെ രൂപയുടെ മൂല്യം ഇന്നു 71.72 എന്ന നിലയിലാണ്.\nതിരുവനന്തപുരം: രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 78.16 പൈസയും ഡീസലിനു 70.61 രൂപയുമാണ് ഇന്നത്തെ വില. എറണാകുളത്ത് ഒരു ലിറ്റർ പെട്രോളിനു 76.98 പൈസയും ഡീസലിനു 69.50 പൈസയുമാണു ഇന്നത്തെ വില. കോഴിക്കോട് നഗരത്തിൽ പെട്രോളിനു 77.18 പൈസയും ഡീസലിനു 69.71 പൈസയുമാണു ഇന്നു വില.\nകേരളത്തിൽ സ്വർണവില കൂടി. ഗ്രാമിനു 40 രൂപയും പവനു 320 രൂപയുമാണ് ഇന്നു കൂടിയത്. ഗ്രാമിനു 3,580 രൂപയും പവനു 28,640 രൂപയുമാണ് വില. ഗ്രാമിനു 3,540 രൂപയും പവനു 28,320 രൂപയുമാണ് ഇന്നലത്തെ വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഇന്നു ഡോളറിനെതിരെ രൂപയുടെ മൂല്യം 71.72 എന്ന നിലയിലാണ്.


ദുരിതത്തിന്റെ, ഭരണകൂട ഭീകരതയുടെ, വേദനയുടെ കഥകൾ പതിഞ്ഞ സന്നയുടെ കാമറ | Of misery, of state terror, of pain Sanna's camera capturing stories | Madhyamam\ndate_range 15 May 2022 5:15 AM GMT\nദുരിതത്തിന്റെ, ഭരണകൂട ഭീകരതയുടെ, വേദനയുടെ കഥകൾ പതിഞ്ഞ സന്നയുടെ കാമറ\nനേർക്കാഴ്ചകളെ കാമറക്കണ്ണിലൂടെ പ്രതിഫലിപ്പിക്കുന്ന, കെട്ടകാലത്തിനെതിരെ ചിത്രങ്ങളിലൂടെ കലഹിക്കുന്ന 28കാരി, സന്ന ഇർഷാദ് മട്ടൂ. പൊരുതുന്ന കശ്മീർ താഴ്വരയിലെ ഫോട്ടോഗ്രാഫർ. പുലിറ്റ്സർ പുരസ്കാരം നേടുന്ന ആദ്യ കശ്മീരി വനിതാ ഫോട്ടോഗ്രാഫറെന്ന ബഹുമതിയും ഇനി സന്നക്ക് സ്വന്തം. രാജ്യത്ത് കോവിഡ് മഹാമാരി വിതച്ച ദുരന്തത്തിന്റെ നേർക്കാഴ്ചയുടെ ചിത്രത്തിന് 2022ലെ ഫീച്ചർ ഫോട്ടോഗ്രഫി വിഭാഗത്തിലാണ് സന്നയുടെ സുവർണനേട്ടം.\n'വളരെ വലിയ പുരസ്കാരം, ഞങ്ങൾക്ക് അഭിമാന നിമിഷമാണ്' -പുരസ്കാരനേട്ടത്തിൽ സന്ന പറയുന്നു. സന്നയുടെ കാമറയിൽ പതിഞ്ഞതെല്ലാം ദുരിതത്തിന്റെ, ഭരണകൂട ഭീകരതയുടെ, വേദനയുടെ കഥകളായിരുന്നു. റോയിട്ടേഴ്സ് വാർത്താ ഏജൻസിയുടെ ഭാഗമായ സന്ന, ഫോട്ടോഗ്രാഫർക്ക് പുറമെ, ഡോക്യുമെന്ററി ഫോട്ടോഗ്രാഫർ കൂടിയാണ്.\nകശ്മീരിലെ പ്രകൃതിഭംഗിയിൽ മാത്രമായിരുന്നു ഓരോ കാമറക്കണ്ണും പതിഞ്ഞിരുന്നത്. അതിൽനിന്ന് വേർപെട്ട് സൈനിക ചുറ്റുപാടുകളിൽ കഴിയുന്ന കശ്മീരിജനതയുടെ ജീവിതചുറ്റുപാടുകൾ ഭരണകൂടവിലക്കുകളെ മറികടന്ന് സന്ന പുറംലോകത്ത് എത്തിച്ചു. കശ്മീരിൽ 370ാം വകുപ്പ് റദ്ദാക്കിയതിനെ തുടർന്ന് കേന്ദ്രസർക്കാർ വാർത്താവിനിമയ മാർഗങ്ങൾ തടസ്സപ്പെടുത്തിയിരുന്നു. സ്തംഭിച്ച ജനജീവിതം ലോകത്തിന് മുന്നിലെത്തിച്ചത് സന്നയുടെ ചിത്രങ്ങളായിരുന്നു. കശ്മീരികളെക്കുറിച്ചും അവരുടെ ജീവിതത്തെക്കുറിച്ചും ചർച്ച ചെയ്യണമെന്ന് സന്ന ഓരോ ചിത്രത്തിലൂടെയും കലഹിച്ചുകൊണ്ടിരിക്കുന്നു. 'മനുഷ്യാവകാശ ലംഘനം കശ്മീരിൽ ഒരു വാർത്തയേ അല്ലാതായിരിക്കുന്നു. വകുപ്പ് 370ന്റെ വിച്ഛേദനം രാഷ്ട്രീയമോ ഭരണഘടനാപരമോ ആയ പ്രശ്നം എന്നതിലുപരി വലിയ മനുഷ്യാവകാശ ലംഘനം കൂടിയാണ്' -കശ്മീരികൾ നേരിടുന്ന പക്ഷപാതത്തെക്കുറിച്ച് അവർ പറയുന്നു.\n'സംസ്ഥാനത്ത് എന്താണ് സംഭവിക്കുന്നതെന്ന് അറിയാത്ത സ്ഥിതി വരുമ്പോൾ സ്വയം പുറത്തിറങ്ങി വിവരങ്ങൾ അന്വേഷിച്ച് ഡോക്യുമെന്റ് ചെയ്യുകയല്ലാതെ മറ്റു വഴികളില്ല. അതാണ് ഞാൻ ചെയ്തത്;. ചെയ്തുകൊണ്ടിരിക്കുന്നത്' -സൈനിക ചുറ്റുപാടുകളിൽ കഴിയുന്ന കശ്മീർ ജനതയുടെ ചിത്രങ്ങൾ പകർത്തിയതിനെക്കുറിച്ച് സന്ന പറയുന്നത് ഇങ്ങനെ. എല്ലാ ബുദ്ധിമുട്ടുകളും മറികടന്ന് അയക്കുന്ന വിവരങ്ങൾ പുറംലോകം അറിയുന്നുണ്ടോ ഇല്ലയോ എന്നുപോലും അറിയാതെ ഒരു പ്രതീക്ഷയുമില്ലാതെയാണ് ഓരോ ചിത്രവും പകർത്തിയതെന്നും സന്ന പറയുന്നു. കശ്മീരിനെയും കശ്മീരീ ജനതയേയും ഇനിയും കേൾക്കാൻ, നീതിപൂർവം പരിഗണിക്കാൻ ഇപ്പോഴും സമയമുണ്ടെന്നും സന്ന കൂട്ടിച്ചേർക്കുന്നു.\nകശ്മീരിലെ സെൻട്രൽ യൂനിവേഴ്സിറ്റിയിലായിരുന്നു സന്നയുടെ പഠനം. അവിടെനിന്ന് കർവെർജന്റ് ജേണലിസത്തിൽ ബിരുദാനന്തര ബിരുദം നേടി. 2021ൽ മാഗ്നം ഫൗണ്ടേഷന്റെ 'ഫോട്ടോഗ്രഫി ആൻഡ് സോഷ്യൽ ജസ്റ്റിസ്' ഫെലോഷിപ്പും നേടി. അൽ ജസീറ, ടൈം, കാരവൻ തുടങ്ങിയ അന്തർദേശീയ മാധ്യമങ്ങളിൽ സന്നയുടെ ചിത്രങ്ങൾ പ്രസിദ്ധീകരിച്ചിട്ടുണ്ട്.\nNews Summary - Of misery, of state terror, of pain Sanna's camera capturing stories


ലോക്ഡൗണിൽ ജോലി നഷ്ടമായോ? ആറ് മാസം പകുതി ശമ്പളം ലഭിക്കും|Covid 19 Kerala|Manorama Online Sampadyam\nലോക്ഡൗണിൽ ജോലി നഷ്ടമായോ? ആറ് മാസം പകുതി ശമ്പളം ലഭിക്കും\nമനോരമ ലേഖിക August 14, 2020 12:18 AM IST\nസൂക്ഷ്മ ചെറുകിട, ഇടത്തരം വ്യാവസായ മേഖലകളിലുള്ളവർക്കാണ് കൂടുതലായി തൊഴിൽ നഷ്ടമായത്\nകോവിഡിനെ തുടര്‍ന്ന് ലോക്ഡൗണ് പ്രഖ്യാപിക്കപ്പെട്ടപ്പോള് രാജ്യത്ത് 12.1 കോടി പേരുടെ തൊഴില് നഷ്ടമായി എന്നാണ് കണക്കുകള്. സൂക്ഷ്മ ചെറുകിട, ഇടത്തരം വ്യാവസായങ്ങളാണ് പ്രതിസന്ധി ഏറെയു നേരിടുന്നത്. തൊഴില് നഷ്ടമായവരില് കൂടുതലും ഈ മേഖലയില് ജോലി ചെയ്തിരുന്നവരുമാണ്.\n50 ശതമാനം ആറ് മാസം\nഈ സാഹചര്യത്തില് തൊഴില് രഹിതര്‍ക്ക് നല്‍കുന്ന ആനുകൂല്യങ്ങളുമായി ബന്ധപ്പെട്ട നിബന്ധനകളില് ഇളവ് വരുത്താനൊരുങ്ങുകയാണ് കേന്ദ്രസര്‍ക്കാര്. ഇ എസ് ഐ കോര്‍പ്പറേഷന് കീഴിലുള്ള തൊഴില് രഹിത ആനുകൂല്യമാണ് വര്‍ധിപ്പിക്കുന്നത്. അവസാന ശമ്പളത്തിന്റെ 50 ശതമാനം ആറ് മാസത്തേയക്ക് നല്‍കുന്ന തരത്തിലാണ് തൊഴില് രഹിത ആനുകൂല്യം ഇപ്പോള് പരിഗണിക്കുന്നത്. കൂടാതെ നിലവില് ഒരു തൊഴിലാളിക്ക്് അയാളുടെ ജീവിതകാലത്ത് ഒരിക്കല് മാത്രമേ തൊഴില് നഷ്ടത്തിനുള്ള ആനുകൂല്യം ലഭിച്ചിരുന്നുള്ളു. ഇതിന് മാറ്റം വരുത്തി അവസരങ്ങളുടെ എണ്ണം കൂട്ടും. കേന്ദ്ര തൊഴില് മന്ത്രാലയം ഇതു സംബന്ധിച്ച നിര്‍ദേശങ്ങളുടെ പണിപ്പുരയിലാണ്. രാജ്യത്തെ 3.2 കോടി ജീവനക്കാര് ഇ എസ് ഐ കോര്‍പ്പറേഷന് പരിധിയിലുണ്ട്. ഉടന് പ്രാബല്യത്തില് വരുത്താനാവും വിധമാകും ഇതു പരിഗണിക്കുക.\nനിലവില് ഇ എസ് ഐ യുടെ കീഴിലുള്ള ബീമ വ്യക്തി കല്യാണ് യോജനയനുസരിച്ച് തൊഴില് നഷ്ടമാകുന്നവര്‍ക്ക് അവസാനം വാങ്ങിയ ശമ്പളത്തിന്റെ 25 ശതമാനം മൂന്ന് മാസത്തേയ്ക്ക ലഭിച്ചിരുന്നു. പല വിദേശ രാജ്യങ്ങളിലും തൊഴില് നഷ്ടമായവര്‍ക്ക് ശമ്പളത്തിന്റെ നല്ലൊരു ശതമാനം തുക പിന്നീട് മറ്റൊരു തൊഴില് ലഭിക്കുന്നതു വരെ സഹായമായി നല്‍കാറുണ്ട്. തൊഴില് നഷ്ടപ്പെടുന്ന കാലത്ത് ജീവിതം മുന്നോട്ട് കൊണ്ടുപോകുന്നതിനും പുതിയ തൊഴിലവസരങ്ങള് കണ്ടെത്തുന്നതുനുമുള്ള പിന്തുണ എന്ന നിലയിലാണ് ഇത് നല്‍കുന്നത്. പുതിയ തൊഴിലില് എൻറോൾ ചെയ്യപ്പെടുന്നതോടെ ഈ ആനുകൂല്യം നിര്‍ത്തുകയും ചെയ്യും.\nEnglish Summary : What will You Get if You Lost Job


ഇതുവരെ രോഗമുക്തി നേടിയവര് 9,71,975\nകഴിഞ്ഞ 24 മണിക്കൂറിനിടെ 57,241 സാമ്പിളുകള് പരിശോധിച്ചു\nഞായറാഴ്ച 8 പുതിയ ഹോട്ട് സ്‌പോട്ടുകള്;2പ്രദേശങ്ങളെ ഒഴിവാക്കി\nതിരുവനന്തപുരം:കേരളത്തില് ഞായറാഴ്ച 4070 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. കോഴിക്കോട് 552, എറണാകുളം 514, കോട്ടയം 440, പത്തനംതിട്ട 391, തൃശൂര് 361, മലപ്പുറം 346, കൊല്ലം 334, ആലപ്പുഴ 290, തിരുവനന്തപുരം 266, കണ്ണൂര് 167, പാലക്കാട് 129, കാസര്‍ഗോഡ് 100, ഇടുക്കി 97, വയനാട് 83 എന്നിങ്ങനേയാണ് ജില്ലകളില് ഞായറാഴ്ച രോഗ ബാധ സ്ഥിരീകരിച്ചത്.\nഞായറാഴ്ച രോഗം സ്ഥിരീകരിച്ചവരില് 68 പേര് സംസ്ഥാനത്തിന് പുറത്ത് നിന്നും വന്നവരാണ്. 3704 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 269 പേരുടെ സമ്പര്‍ക്ക ഉറവിടം വ്യക്തമല്ല. കോഴിക്കോട് 540, എറണാകുളം 480, കോട്ടയം 405, പത്തനംതിട്ട 351, തൃശൂര് 355, മലപ്പുറം 337, കൊല്ലം 330, ആലപ്പുഴ 288, തിരുവനന്തപുരം 171, കണ്ണൂര് 134, പാലക്കാട് 63, കാസര്‍ഗോഡ് 83, ഇടുക്കി 90, വയനാട് 77 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\n29 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കോട്ടയം 9, എറണാകുളം, കണ്ണൂര്5വീതം, കൊല്ലം 3, തൃശൂര്, കോഴിക്കോട്, കാസര്‍ഗോഡ്2വീതം, വയനാട് 1 എന്നിങ്ങനെ ആരോഗ്യ പ്രവര്‍ത്തകര്‍ക്കാണ് ഞായറാഴ്ച രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 4345 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 370, കൊല്ലം 254, പത്തനംതിട്ട 299, ആലപ്പുഴ 375, കോട്ടയം 212, ഇടുക്കി 153, എറണാകുളം 500, തൃശൂര് 450, പാലക്കാട് 183, മലപ്പുറം 535, കോഴിക്കോട് 652, വയനാട് 122, കണ്ണൂര് 149, കാസര്‍ഗോഡ് 91 എന്നിങ്ങനേയാണ് പരിശോധനാ ഫലം ഞായറാഴ്ച നെഗറ്റീവായത്. ഇതോടെ 58,313 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 9,71,975 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 2,46,811 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,37,660 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 9151 പേര് ആശുപത്രികളിലും നിരീക്ഷണത്തിലാണ്. 966 പേരെയാണ് ഞായറാഴ്ച ആശുപത്രിയില് പ്രവേശിപ്പിച്ചത്.\nഞായറാഴ്ച 8 പുതിയ ഹോട്ട് സ്‌പോട്ടുകളാണുള്ളത്.2പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കി. നിലവില് ആകെ 372 ഹോട്ട് സ്‌പോട്ടുകളാണുള്ളത്.


ആന്ദ്രെ മെഗ്‌നാനി സംവിധാനം ചെയ്ത ഇറ്റാലിയന് ചിത്രം ഈസി ചലച്ചിത്രമേളയുടെ നാലാം ദിനം ആസ്വാദക ഹൃദയം കവര്‍ന്നു. ചിത്രത്തിലെ നായകന് ഈസി ശവപ്പെട്ടിയുമായി ഇറ്റലിയില് നിന്ന് ഉക്രെയിന് വരെ നടത്തുന്ന യാത്ര പ്രേക്ഷകര് നിറഞ്ഞ കൈയ്യടിയോടെ ഏറ്റുവാങ്ങി. നായകന്റെ ആത്മസംഘര്‍ഷങ്ങളുടെ ആഴം ഒരു കറുത്ത ഫലിതമാക്കിയാണ് സംവിധായകനായ ആന്ദ്രെ മെഗ്‌നാനി ആഖ്യാനം ചെയ്തത്. കുപാല്, കാന്‍ഡലേറിയ, ഡാര്‍ക്ക് വിന്‍ഡ് എന്നീ ചിത്രങ്ങള് ഇന്നലെ വീണ്ടും പ്രദര്‍ശിപ്പിച്ചു. ആദ്യപ്രദര്‍ശനത്തിനെന്ന പോലെ ഇന്നലെയും ഈ ചിത്രങ്ങള്‍ക്ക് നല്ല തിരക്ക് അനുഭവപ്പെട്ടു.


Kerala Archives - Page 360 of 369 - https://www.dnnewsonline.com\nKerala\tഎംഎല്‍എയ്‌ക്കെതിരെ കേസ്\nKerala\tകനത്ത മഴ തുടരുന്നു; വിദ്യാഭ്യാസ സ്ഥാപനങ്ങള്‍ക്ക് ഇന്ന് അവധി\nNews\tക്ഷേത്രങ്ങളില് വന് മോഷണം\nകേരളത്തില് പോളിംഗ് 74.04%\nകേരളത്തില് പോളിംഗ് 74.04 ശതമാനം മണ്ഡലങ്ങള് തിരിച്ചുള്ള പോളിംഗ് ശതമാനം തിരുവനന്തപുരം-68.6% ആറ്റിങ്ങല്-68.6% കൊല്ലം-71.9% പത്തനംതിട്ട-65.9% മാവേലിക്കര-71.2% ആലപ്പുഴ-78.8% കോട്ടയം-71.4% ഇടുക്കി-70.7% ഏറണാകുളം-73.2% ചാലക്കുടി-76.9% തൃശ്ശൂര്-72.0% ആലത്തൂര്-76.4% പാലക്കാട്-75.2% പൊന്നാനി-73.9% മലപ്പുറം-71.2% കോഴിക്കോട്-79.6% വയനാട്-73.3% വടകര-81.0%\nസംസ്ഥാനത്ത് വോട്ടെടുപ്പ് സമാപിച്ചു\nസംസ്ഥാനത്തെ 20 മണ്ഡലങ്ങളിലേക്കായി നടന്ന വോട്ടെടുപ്പ് അവസാനിച്ചു. രാവിലെ ഏഴു മണിക്കു തുടങ്ങിയ പോളിംഗ് വൈകിട്ട് ആറു മണിയോടെയാണ് സമാപിച്ചത്. അന്തിമ കണക്കുകള് കൂടി വരുമ്പോള് പോളിംഗ് 80 ശതമാനത്തിലെത്തിയേക്കും. കണ്ണൂരാണ് മുന്നില്. തിരുവനന്തപുരത്താണ്\nപതിനാറാം ലോക്‌സഭാ തിരഞ്ഞെടുപ്പില് കേരളത്തില് വോട്ടെടുപ്പ് ആരംഭിച്ചു. സംസ്ഥാനത്തെ ഇരുപത് മണ്ഡലങ്ങളിലും കാലത്ത് ഏഴു മണിക്ക് തന്നെ വോട്ടെടുപ്പ് ആരംഭിച്ചു.സ്ഥാനാര്‍ഥികളായ എം. എ.ബേബി, എന് .കെ. പ്രേമചന്ദ്രന് , എ. സമ്പത്ത്, എം.കെ.\nശ്രീപദ്മനാഭസ്വാമിക്ഷേത്രത്തിലെ പദ്മതീര്‍ഥക്കുളം വൃത്തിയാക്കുന്നതില് സംസ്ഥാന സര്‍ക്കാര് വീഴ്ചവരുത്തിയെന്ന് അമിക്കസ്‌ക്യൂറി ഗോപാല് സുബ്രഹ്മണ്യം സുപ്രീംകോടതിയെ അറിയിച്ചു. കുളം വൃത്തിയാക്കുന്നതിനുള്ള ടെന്‍ഡറില് അട്ടിമറി നടത്താനുള്ള നീക്കം തടഞ്ഞുവെന്നും അദ്ദേഹം ബുധനാഴ്ച കോടതിയെ അറിയിച്ചു. കോടതിയുടെ നടത്തിപ്പുമായി ബന്ധപ്പെട്ട\nവികസന സാധ്യതകള് വിനിയോഗിക്കാത്ത കേരളം തീവ്രവാദികളുടെ നഴ്‌സറിയായി മാറിയെന്ന് ബി.ജെ.പി.യുടെ പ്രധാനമന്ത്രി സ്ഥാനാര്‍ഥി നരേന്ദ്ര മോദി ആരോപിച്ചു. ബി.ജെ.പി. സ്ഥാനാര്‍ഥി കെ. സുരേന്ദ്രന്റെ തിരഞ്ഞെടുപ്പ് പ്രചരണാര്‍ഥം കാസര്‍ക്കോട്ടെത്തിയതായിരുന്നു അദ്ദേഹം. കേരളത്തിന്റെ ദുര്‍ഗതിയ്ക്ക് കാരണം യു.ഡി.എഫും


cm on kerala covid vaccination സംസ്ഥാനത്ത് വാക്‌സിന് വിതരണം മികച്ച രീതിയിലെന്ന് മുഖ്യമന്ത്രി\nസംസ്ഥാനത്ത് വാക്‌സിന് വിതരണം മികച്ച രീതിയിലെന്ന് മുഖ്യമന്ത്രി\nസംസ്ഥാനത്ത് വാക്‌സിന് വിതരണം മികച്ച നിലയിലെന്ന് മുഖ്യമന്ത്രി പിണറായി വിജയന്. പതിനെട്ട് വയസിന് മുകളില് എഴുപത്ത് ശതമാനം പേര്‍ക്ക് ആദ്യ ഡോസ് നല്‍കി. 27.8 ശതമാനം പേര്‍ക്ക് രണ്ടാം ഡോസ് നല്‍കിയെന്നും മുഖ്യമന്ത്രി പറഞ്ഞു.\nഓണത്തിന് ശേഷം രോഗികളുടെ എണ്ണം ഭയപ്പെട്ടത് പോലെ വര്‍ധിച്ചിട്ടില്ലെന്ന് മുഖ്യമന്ത്രി പറഞ്ഞു. ആശുപത്രിയില് പ്രവേശിപ്പിക്കപ്പെട്ടവരുടെ എണ്ണം ഉയര്‍ന്നിട്ടില്ല. കഴിഞ്ഞ മൂന്നാഴ്ച പരിശോധിക്കുമ്പോള് അഡ്മിറ്റ് ചെയ്തവരുടെ ശതമാനം കുറഞ്ഞുവെന്നും മുഖ്യമന്ത്രി അറിയിച്ചു.\nവാക്‌സിന് വിതരണം മികച്ച രീതിയില് മുന്നോട്ടുകൊണ്ടുപോയാല് മാത്രമാണ് കൊവിഡ് പ്രതിരോധം കാര്യക്ഷമമാകൂ എന്ന് മുഖ്യമന്ത്രി പറഞ്ഞു. പോസിറ്റിവായവരിലും വാക്‌സിന് എടുത്തവരിലും രോഗബാധയുണ്ടെങ്കിലും ഗുരുതരമാകുന്നില്ലെന്നും മുഖ്യമന്ത്രി പറഞ്ഞു. വാക്‌സിന് എടുക്കാന് ചിലര് താത്പര്യം കാണിക്കാത്തത് ശ്രദ്ധയില്‍പ്പെട്ടിട്ടുണ്ട്. വാക്‌സിന് എടുക്കാന് ആരും വിമുഖത കാണിക്കേണ്ടതില്ല. വാക്‌സിന് എടുത്തവരെ കൊവിഡ് ബാധിക്കുന്നതില് ആശങ്ക വേണ്ട. പ്രായമായവരില് വാക്‌സിന് എടുക്കാനുള്ളവര് എത്രയും വേഗം എടുക്കണം. അനുബന്ധ രോഗമുള്ളവരും വാക്‌സിനെടുക്കണമെന്നും മുഖ്യമന്ത്രി കൂട്ടിച്ചേര്‍ത്തു.\nStory Highlight: cm on kerala covid vaccination\nകോളേജ് വിദ്യാർത്ഥികൾക്ക് വാക്‌സിനേഷൻ സൗകര്യമൊരുക്കും: വീണാ ജോർജ്


Pinarayi Vijayan gives reply to Amit Shah- 'ബുദ്ധിമുട്ട് ഭക്തര്‍ക്ക് അല്ല, സംഘപരിവാറുകാര്‍ക്കാണ്'; അമിത് ഷായ്ക്ക് മുഖ്യമന്ത്രിയുടെ മറുപടി\nPinarayi Vijayan Gives Reply To Amit Shah\n'ബുദ്ധിമുട്ട് ഭക്തര്‍ക്ക് അല്ല, സംഘപരിവാറുകാര്‍ക്കാണ്'; അമിത് ഷായ്ക്ക് മുഖ്യമന്ത്രിയുടെ മറുപടി\nശബരിമലതീര്‍ത്ഥാടനം സംബന്ധിച്ച് അമിത് ഷാ തന്റെ ട്വീറ്റിലൂടെ പ്രകടിപ്പിച്ച അഭിപ്രായങ്ങള് തെറ്റിദ്ധാരണാജനകമാണ്. തീര്‍ത്ഥാടനം ഒരു വിഷമവും ഇല്ലാതെ അവിടെ നടക്കുന്നുണ്ട്. സ്ത്രീകളും കുട്ടികളും അടക്കമുള്ള തീര്‍ത്ഥാടകര്‍ക്ക് അവിടെ ഏതെങ്കിലും തരത്തിലുള്ള ബുദ്ധിമുട്ടുകള് ഉണ്ടാകുന്നില്ല\nകൊച്ചി: ബിജെപി ദേശീയ അധ്യക്ഷന് അമിത് ഷായ്ക്ക് മറുപടിയുമായി മുഖ്യമന്ത്രി പിണറായി വിജയന്. ശബരിമല തീര്‍ത്ഥാടനം സംബന്ധിച്ച് അമിത് ഷായുടെ ട്വീറ്റ് തെറ്റിദ്ധാരണാജനകമാണെന്നും തീര്‍ത്ഥാടനം ഒരു വിഷമവും ഇല്ലാതെ അവിടെ നടക്കുന്നുണ്ടെന്നും പിണറായി ഫെയ്‌സ്ബുക്കിലൂടെ മറുപടി നല്‍കി.\n‘ശബരിമലതീര്‍ത്ഥാടനം സംബന്ധിച്ച് അമിത് ഷാ തന്റെ ട്വീറ്റിലൂടെ പ്രകടിപ്പിച്ച അഭിപ്രായങ്ങള് തെറ്റിദ്ധാരണാജനകമാണ്. തീര്‍ത്ഥാടനം ഒരു വിഷമവും ഇല്ലാതെ അവിടെ നടക്കുന്നുണ്ട്. സ്ത്രീകളും കുട്ടികളും അടക്കമുള്ള തീര്‍ത്ഥാടകര്‍ക്ക് അവിടെ ഏതെങ്കിലും തരത്തിലുള്ള ബുദ്ധിമുട്ടുകള് ഉണ്ടാകുന്നില്ല. തീര്‍ത്ഥാടകരുടെ താത്പ്പര്യം മുന്‍നിര്‍ത്തി വേണ്ട ക്രമീകരണങ്ങള് അവിടെ വരുത്താന് ശ്രദ്ധിച്ചതു കൊണ്ടാണ് ഇത്’ പിണറായി വിജയന് ഫെയ്‌സ്ബുക്ക് പോസ്റ്റിലൂടെ പറഞ്ഞു.\nബുദ്ധിമുട്ട് ഉണ്ടാകുന്നത് ഭക്തര്‍ക്ക് അല്ല, മറിച്ച് ശബരിമല കേന്ദ്രീകരിച്ച് കുഴപ്പങ്ങള് കുത്തിപ്പൊക്കാന് ദുരുദ്ദേശപൂര്‍വ്വം ശ്രമം നടത്തുന്ന സംഘപരിവാറുകാര്‍ക്കാണ്. അവരുടെ പ്രചാരണത്താല് തെറ്റിദ്ധരിക്കപ്പെട്ടതു കൊണ്ടാവാം അമിത് ഷാ വസ്തുതാരഹിതമായ കാര്യങ്ങള് ഉള്‍പ്പെടുത്തി ട്വീറ്റ് ചെയ്തതെന്നും അദ്ദേഹം പറഞ്ഞു.\nശബരിമലയില് സര്‍ക്കാര് ചെയ്യുന്നത് സുപ്രീംകോടതി വിധി നടപ്പാക്കല് മാത്രമാണെന്നും ഇതല്ലാതെ കേന്ദ്രത്തിനോ സംസ്ഥാനത്തിനോ അവിടെ മറ്റൊന്നും ചെയ്യാനില്ലെന്നുമുള്ള കേന്ദ്ര ആഭ്യന്തരമന്ത്രി രാജ്‌നാഥ് സിംഗിന്റെ നിലപാടു തന്നെ അമിത് ഷായ്ക്കുള്ള മറുപടി ആകുന്നുണ്ട്. തീര്‍ത്ഥാടനവുമായി ബന്ധപ്പെട്ട് കാര്യമായ പ്രശ്‌നങ്ങള് ഏതുമില്ല എന്ന് മനുഷ്യാവകാശ കമ്മീഷന് വ്യക്തമാക്കിയിട്ടുള്ളതും ഓര്‍ക്കണം. തീര്‍ത്ഥാടകരും ശബരിമലയിലെ ക്രമീകരണങ്ങളിലും സൗകര്യങ്ങളിലും തൃപ്തി രേഖപ്പെടുത്തിയിട്ടുണ്ട്. ഈ പശ്ചാത്തലത്തില് അമിത് ഷായുടെ ട്വീറ്റ് തീര്‍ത്തും അപ്രസക്തവും അസംഗതവും ആകുന്നു എന്നും മുഖ്യമന്ത്രി വ്യക്തമാക്കി.\nശബരിമല വിഷയം പിണറായി സര്‍ക്കാര് കൈകാര്യം ചെയ്യുന്ന രീതി നിരാശാജനകമെന്ന് ബിജെപി ദേശീയ അധ്യക്ഷന് അമിത് ഷാ പറഞ്ഞിരുന്നു. ചെറിയ പെണ്‍കുട്ടികളോടും അമ്മമാരോടും വയോധികരോടും മനുഷ്യത്വ രഹിതമായാണ് കേരള പോലീസ് പെരുമാറുന്നത്. ഭക്ഷണം, വെളളം, താമസ സൗകര്യം, വൃത്തിയായ ശൗചാലയങ്ങള് തുടങ്ങി അടിസ്ഥാന സൗകര്യങ്ങളൊന്നും അവര്‍ക്ക് ലഭിക്കുന്നില്ലെന്നും അമിത് ഷാ ട്വിറ്ററില് പറഞ്ഞു.\nശബരിമലയില് വിശ്രമിക്കാന് സൗകര്യമില്ലാത്തതുമൂലം പന്നി കാഷ്ഠത്തിനും ചവറ്റു വീപ്പകള്‍ക്കും സമീപത്താണ് അയ്യപ്പ ഭക്തര് രാത്രി മുഴുവന് വിശ്രമിക്കുന്നതെന്ന് പുറത്തുവന്ന റിപ്പോര്‍ട്ടുകള് ശരിയാണ്. റഷ്യയിലെ ഗുലാഗ് ക്യാമ്പിലെ തൊഴിലാളികളല്ല അയ്യപ്പഭക്തരെന്ന് പിണറായി വിജയന് മനസ്സിലാക്കണം. ശിക്ഷിക്കുമെന്ന് ഭയപ്പെടുത്തി ജനങ്ങളുടെ വിശ്വാസത്തെ തകര്‍ക്കാന് എല്‍ഡിഎഫിനെ അനുവദിക്കില്ലെന്നും ഷാ പറഞ്ഞു.


സംസ്ഥാനത്തെ എസ്എസ്എൽസി പരീക്ഷാഫലം ജൂൺ 30ന്, ഹയര്‍സെക്കന്‍ഡറി ഫലം ജൂലൈ പത്തിനും പ്രസിദ്ധീകരിക്കും | Kerala SSLC PLUS two exam results to be announced on june 30 and july 10\nസംസ്ഥാനത്തെ എസ്എസ്എൽസി പരീക്ഷാഫലം ജൂൺ 30ന്, ഹയര്‍സെക്കന്‍ഡറി ഫലം ജൂലൈ പത്തിനും പ്രസിദ്ധീകരിക്കും\nഹോട്ട്സ്പോട്ട്, കണ്ടെയ്ൻമെന്റ് മേഖലകളിലെ ചില കേന്ദ്രങ്ങളിൽ അധ്യാപകർ എത്താത്തതിനാൽ മൂല്യനിർണയം തടസ്സപ്പെട്ടെങ്കിലും പകരം സംവിധാനം വിദ്യാഭ്യാസ വകുപ്പ് ഏർപ്പെടുത്തിയിരുന്നു\nThiruvananthapuram, First Published Jun 24, 2020, 7:24 PM IST\nതിരുവനന്തപുരം: കൊവിഡ് പ്രതിരോധത്തിനിടെ വിജയകരമായി പൂർത്തിയാക്കിയ എസ്എസ്എൽസി, പ്ലസ് ടു പരീക്ഷകളുടെ ഫലങ്ങൾ ജൂൺ 30 നും ജൂലായ് പത്തിനും പ്രസിദ്ധീകരിക്കും. എസ്എസ്എൽസി പരീക്ഷാ ഫലം പുറത്ത് വന്ന് പത്ത് ദിവസത്തിന് ശേഷം പ്ലസ് ടു ഫലം പ്രസിദ്ധീകരിക്കും.\nമൂല്യനിർണയം ഈയാഴ്ച പൂർത്തിയാകുമെന്നാണ് വിവരം. കൊവിഡിനെ തുടർന്ന് രണ്ട് ഘട്ടങ്ങളിലായാണ് പരീക്ഷ നടത്തിയത്. ജൂലൈയിൽ തന്നെ പ്ലസ് വൺ, ബിരുദ പ്രവേശന നടപടികൾ തുടങ്ങാനാണ് സർക്കാരിന്റെ ശ്രമം.\nഹോട്ട്സ്പോട്ട്, കണ്ടെയ്ൻമെന്റ് മേഖലകളിലെ ചില കേന്ദ്രങ്ങളിൽ അധ്യാപകർ എത്താത്തതിനാൽ മൂല്യനിർണയം തടസ്സപ്പെട്ടെങ്കിലും പകരം സംവിധാനം വിദ്യാഭ്യാസ വകുപ്പ് ഏർപ്പെടുത്തിയിരുന്നു. മാർക്ക് രേഖപ്പെടുത്തലും സമാന്തരമായി നടക്കുന്നുണ്ട്.\nകൊവിഡ് വ്യാപനം വര്‍ദ്ധിച്ചതിനെ തുടര്‍ന്ന് ലോക്ക് ഡൌണ് പ്രഖ്യാപിച്ച സാഹചര്യത്തില് നിര്‍ത്തി വച്ച എസ്എസ്എല്‍സി പ്ലസ് ടൂ പരീക്ഷകള് മെയ് 26 മുതലാണ് പുനരാരംഭിച്ചത്. മെയ് 30ന് പരീക്ഷകള് അവസാനിച്ചു. മെയ് 30ന് ശേഷമാണ് മൂല്യനിര്‍ണയം ആരംഭിച്ചത്. കൊവിഡ് വ്യാപനത്തിന്‍റെ പശ്ചാത്തലത്തില് സ്കൂളുകള് എന്ന് തുറക്കുമെന്ന കാര്യത്തില് തീരുമാനമായിട്ടില്ല. സംസ്ഥാനത്തെ കുട്ടികള്‍ക്കായി ഓണ്‍ലൈന് വിദ്യാഭ്യാസം സജ്ജീകരിച്ചിരിക്കുകയാണ് സര്‍ക്കാര്. സ്കൂളുകളും കോളേജുകളും ഓഗസ്റ്റ് 15 ന് ശേഷം മാത്രമേ പുനരാരംഭിക്കുകയുള്ളൂ എന്ന് കേന്ദ്രമന്ത്രി രമേഷ് പൊഖ്റിയാല് വ്യക്തമാക്കിയിരുന്നു.\nLast Updated Jun 24, 2020, 7:31 PM IST


കൊതുകുകളെ തുരത്താന് പദ്ധതിയുമായി കുറിച്ചി പഞ്ചായത്ത്\nThursday, June 20, 2019 Last Updated4Min 12 Sec ago English Edition\nചങ്ങനാശേരി: ആയുര്‍വേദ ചൂര്‍ണം പുകച്ചു കൊതുകുകളെ തുരത്താനുള്ള പദ്ധതിയുമായി കുറിച്ചി പഞ്ചായത്ത്. പദ്ധതിക്കു പിന്തുണയുമായി വിദ്യാര്‍ഥികളും.പഞ്ചായത്തിലെ മുഴുവന് വീടുകളിലും ഒരേസമയം ആയുര്‍വേദചൂര്‍ണം പുകച്ചു കൊതുകുകളെ ഇല്ലാതാക്കുകയാണു ലക്ഷ്യം.\n20 വാര്‍ഡുകളിലെ 8500 വീടുകളെ ഉള്‍പ്പെടുത്തിയുള്ള പദ്ധതിയ്‌ക്കു നാലു ലക്ഷം രൂപയാണു പഞ്ചായത്തു വകയിരുത്തിയത്. രണ്ടാഴ്‌ച തുടര്‍ച്ചയായി നടപ്പാക്കുന്ന കൊതുകുനിര്‍മാര്‍ജന യജ്‌ഞത്തിന് ആറു ഹയര് സെക്കന്‍ഡറി സ്‌കൂളുകളിലെ 700 വിദ്യാര്‍ഥികളാണു പിന്തുണയുമായി രംഗത്തെത്തിയത്. ഈ കുട്ടികള് കൊതുകുജന്യ പകര്‍ച്ചവ്യാധി പ്രതിരോധ ചൂര്‍ണം വീടുകളില് വിതരണം ചെയ്‌തു. വീടൊന്നിന് 50ഗ്രാം വീതമുള്ള മൂന്നു പാക്കറ്റുകളാണുനല്‍കുന്നത്.\nകുറിച്ചി പഞ്ചായത്തും ആയുഷ് ആയുര്‍വേദ പി.എച്ച്.സിയും സംയുക്‌തമായി നടപ്പാക്കുന്ന പദ്ധതിപഞ്ചായത്ത് പ്രസിഡന്റ് മനോജ് മുളപ്പന്‍ചേരി ഉദ്‌ഘാടനം ചെയ്‌തു.ആയുര്‍വേദ മെഡിക്കല് ഓഫീസര് ഡോ. മിഥുന് ജെ. കല്ലൂര് നേത്യത്വം നല്‍കി. അഞ്ച് ഗ്രാം ചൂര്‍ണം കനലിലിട്ടു പുകയ്‌ക്കും. കുന്തിരിക്കം, മഞ്ഞള്, ആര്യവേപ്പില, കൊട്ടം, അഷ്‌ടഗന്ധം എന്നിവയും ഒപ്പം ചേര്‍ക്കും.ഇത്തിത്താനം എച്ച്.എസ്.എസ്.,കുറിച്ചി എ.വി.എച്ച്.എസ്.എസ്., കുറിച്ചി ഗവ. എച്ച്.എസ്.എസ്., കോട്ടയം എം.ഡി. സെമിനാരി എച്ച്.എസ്.എസ്., ചങ്ങനാശേരി എന്.എസ്.എസ്.എച്ച്.എസ്.എസ്, കുറുമ്പനാടം സെന്റ്‌പീറ്റേഴ്‌സ് എച്ച്.എസ്.എസ്. എന്നീ സ്‌കൂളുകളിലെ നാഷണല് സര്‍വ്വീസ് സ്‌കീം, സ്‌കൗട്ട് ആന്‍ഡ് ഗൈഡ്‌സ്, എന്.സി.സി. എന്നീ ക്‌ളബുകളിലെ കുട്ടികളാണു കൊതുകുജന്യ പകര്‍ച്ചവ്യാധി പ്രതിരോധ ചൂര്‍ണം വീടുകളില് വിതരണം ചെയ്യുന്ന ജോലികളില് പങ്കാളികളായത്.


JAMMU | ജമ്മു കശ്മീർ സംസ്ഥാനം രണ്ട് കേന്ദ്ര ഭരണ പ്രദേശങ്ങളായി മാറുന്നത് ഒക്ടോബർ 31-ന്; 370 റദ്ദാക്കിയതിനെക്കുറിച്ച് കശ്മീരികൾക്കുപോലും രണ്ടഭിപ്രായം; കൂടുതൽ ഇന്ത്യക്കാരാകുന്നതിൽ അഭിമാനമുള്ളവർ ഏറെയുണ്ടെങ്കിലും വഞ്ചിക്കപ്പെട്ടുവെന്ന് കരുതുന്നവരും കുറവല്ല; മോദി സർക്കാരിന്റെ സുപ്രധാനമായ തീരുമാനം ഒരാഴ്ചയോളമാകുമ്പോൾ സംഭവിക്കുന്നത് - MarunadanMalayali.com\nAugust 10, 2019 | 10:07 AM IST | Permalink\nന്യൂഡൽഹി: ജമ്മു കശ്മീരിനെ രണ്ട് കേന്ദ്ര ഭരണപ്രദേശമായി മാറ്റിയ കേന്ദ്ര സർ്ക്കാരിന്റെ നടപടിക്ക് രാഷ്ട്രപതി രാംനാഥ് കോവിന്ദ് അന്തിമാംഗീകാരം നൽകി. ഇതോടെ, രണ്ട് കേന്ദ്ര ഭരണ പ്രദേശങ്ങളും ഒക്ടോബർ 31 മുതൽ നിലവിൽ വരും. ജമ്മു കശ്മീർ പുനഃസംഘടനാ ബില്ലിന് രാഷ്ട്രപതി രാംനാഥ് കോവിന്ദ് അംഗീകാരം നൽകിയതായി കേന്ദ്ര ആഭ്യന്തര മന്ത്രാലയം വ്യക്തമാക്കി.\nരണ്ട് കേന്ദ്ര ഭരണ പ്രദേശങ്ങളാക്കി മാറ്റിയെങ്കിലും ഇതൊരു സ്ഥിരം സംവിധാനമാകില്ലെന്ന് പ്രധാനമന്ത്രി നരേന്ദ്ര മോദി കഴിഞ്ഞദിവസം വ്യക്തമാക്കിയിരുന്നു. സ്ഥിതിഗതികൾ ശരിയാകുന്ന മുറയ്ക്ക് പൂർണ സംസ്ഥാന പദവി തിരിച്ചുനൽകുമെന്നും ഉടൻ തിരഞ്ഞെടുപ്പ് നടത്തി നിയമസഭ നിലവിൽവരുമെന്നും അദ്ദേഹം രാജ്യത്തോടായി നടത്തിയ പ്രഭാഷണത്തിൽ വ്യക്തമാക്കിയിരുന്നു. എന്നാൽ, ലഡാക്ക് കേന്ദ്രഭരണപ്രദേശമായി തുടരുമെന്നും മോദി പറഞ്ഞു.\nജമ്മു കശ്മീരിലെ നിയമഭയിൽ 107 സീറ്റുകളാണുള്ളത്. ഇത് 114 വരെ ഉയർന്നേക്കാം. പാക് അധിനിവേശ കാശ്മീരിലെ 24 സീറ്റുകൾ ഒഴിഞ്ഞുകിടക്കുന്ന രീതിയിലാകും പുതിയ നിയമസഭയിലേക്കും തിരഞ്ഞെടുപ്പ് നടക്കുക. നിലവിൽ 87 അംഗ നിയമസഭയാണ് കശ്മീരിൽ. ഇതിൽ നാല് സീറ്റുകൾ ലഡാക്ക് മേഖലയിലുള്ളതാണ്. അത് പുതിയ നിയമസഭയിൽനിന്ന് ഒഴിവാകും. കാർഗിൽ, ലെ ജില്ലകളടങ്ങുന്നതാണ് ലഡാക്ക്. ജമ്മു കശ്മീരിൽ അഞ്ച് ലോക്‌സഭാ സീറ്റുകളും ലഡാക്കിൽ ഒരു സീറ്റുമാണുള്ളത്.\nപ്രത്യേക പദവി നീക്കുന്നതിന് മുന്നെതന്നെ ഏർപ്പെടുത്തിയ നിയന്ത്രണങ്ങളും കർഫ്യൂവും ജമ്മു കശ്മീരിൽ ഇപ്പോഴും തുടരുകയാണ്. കേന്ദ്ര സർക്കാരിന്റെ നടപടിയിൽ ആഹ്ലാദവും ആശ്വാസവും പ്രകടിപ്പിക്കുന്നവരാണ് കശ്മീർനിവാസികളിലേറെയും. പൂർണ ഇന്ത്യക്കാരനായി ജീവിക്കാനാകുമെന്ന ആഹ്ലാദമാണ് ഇതിനെ അനുകൂലിക്കുന്നവർ പങ്കുവെക്കുന്നത്. നിയന്ത്രണങ്ങൾ തന്റെ ബിസിനസിനെ കാര്യമായി ബാധിച്ചെങ്കിലും കേന്ദ്രത്തിന്റെ നടപടിയെ സ്വാഗതം ചെയ്യുകയാണ് ശുഭം ശർമയെന്ന സ്വകാര്യ വാഹന ഏജൻസി ഉടമ. കശ്മീരികളെ സംബന്ധിച്ചിടത്തോളം ഇതിലും നല്ല അവസരം കിട്ടാനില്ലെന്ന് ശുഭം പറയുന്നു.\nജമ്മുവിൽ താമസിക്കുന്നവരിലേറെയും കേന്ദ്ര സർക്കാരിന്റെ നടപടിയെ സ്വാഗതം ചെയ്യുന്നവരാണ്. എന്നാൽ, ശ്രീനഗറിലും ചുറ്റുവട്ടത്തുമുള്ള കുറച്ചുപേരെങ്കിലും ഇന്ത്യൻ സർ്ക്കാർ അവരെ വഞ്ചിച്ചുവെന്ന് കരുതുന്നവരാണ്. കേന്ദ്രസർക്കാർ തങ്ങളെ തോക്കിന്മുനയിൽ നിർത്തിയിരിക്കുകയാണെന്ന് ഉമർ എന്നയാൾ പറയുന്നു. കശ്മീർ ഇന്ത്യയുടെ ഭാഗമായപ്പോഴുണ്ടായിരുന്ന കരാർ ഇപ്പോൾ ലംഘിക്കപ്പെട്ടിരിക്കുന്നുവെന്നും അക്രമികളെയാണ് ഇത് സഹായിക്കുകയെന്നും ഉമർ പറയുന്നു.\nകശ്മീരിലെ സ്ഥിതിഗതികൾ ശാന്തമാണെന്ന് പൊലീസും സർക്കാർ അധികൃതരും വ്യക്തമാക്കുന്നു. അക്രമത്തിന്റെയോ കല്ലേറിന്റെയോ റിപ്പോർട്ടുകൾ എവിടെയുമില്ലെന്ന് അധികൃതർ പറയുന്നു. ഛണ്ഡിമറയിലും സാജിലും ചെറിയ തോതിലുള്ള പ്രതിഷേധ പ്രകടനങ്ങൾ നടന്നുവെന്നല്ലാതെ മറ്റ് അനിഷ്ട സംഭവങ്ങളൊന്നും റിപ്പോർട്ട് ചെയ്തിട്ടില്ല. ഏതാനും ദിവസങ്ങൾക്കുള്ളിൽ കശ്മീരിൽ സാധാരണജീവിതം പുനരാരംഭിക്കാനാവുമെന്നാണ് അധികൃതർ പങ്കുവെക്കുന്ന പ്രതീക്ഷ.\nജമ്മു കശ്മീരിന്റെ പ്രത്യേക പദവി എടുത്തുകളയുന്ന പ്രമേയം ലോക്‌സഭയും പാസാക്കിയതോടെയാണ് രാഷ്ട്രപതിയുടെ പരിഗണനയ്ക്ക് എത്തിയത്.. 351 പേർ പ്രമേയത്തെ അനുകൂലിച്ചു. 72 പേർ എതിർത്തു. കഴിഞ്ഞദിവസം രാജ്യസഭയും പ്രമേയം പാസാക്കിയിരുന്നു. ജമ്മു കശ്മീരിലെ വിഘടനവാദികളുമായി ചർച്ചയില്ലെന്ന് ആഭ്യന്തരമന്ത്രി അമിത് ഷാ വ്യക്തമാക്കിയിട്ടുണ്ട്. ജമ്മു കശ്മീരിലെ മുഖ്യധാരാ രാഷ്ട്രീയ പാർട്ടികളുമായി ചർച്ചയാകാം. വടക്കുകിഴക്കൻ സംസ്ഥാനങ്ങളുടെ പ്രത്യേക പദവി നീക്കില്ലെന്നും ലോക്‌സഭയിൽ അമിത് ഷാ വ്യക്തമാക്കി. കശ്മീർ ഇന്ത്യയുടെ ആഭ്യന്തര വിഷയമാണ്. പാക്ക് അധിനിവേശ കശ്മീർ ഇന്ത്യയുടേതാണെന്നും ഷാ പറഞ്ഞു. ജമ്മു കശ്മീർ ബിൽ നോട്ട് നിരോധനംപോലെ മറ്റൊരു ദുരന്തമായിരിക്കുമെന്നു കോൺഗ്രസ് എംപി ശശി തരൂർ അഭിപ്രായപ്പെട്ടു. നോട്ടുനിരോധനം പ്രഖ്യാപിച്ചവേളയിൽ ഏറെ പ്രശംസിക്കപ്പെട്ടെങ്കിലും ദുരന്തമാണെന്നു പിന്നീട് തെളിഞ്ഞു. കശ്മീരിലെ യഥാർഥ്യം മനസിലാക്കാൻ സർവകക്ഷി സംഘത്തെ എപ്പോഴാണ് കൊണ്ടുപോകുന്നതെന്ന് അമിത് ഷാ വ്യക്തമാക്കണമെന്നും തരൂർ ആവശ്യപ്പെട്ടു.\nകശ്മീർ ഇന്ത്യയുടെ ആഭ്യന്തര പ്രശ്‌നമാണോയെന്നു കോൺഗ്രസ് ലോക്‌സഭാ കക്ഷിനേതാവ് അധീർ രഞ്ജൻ ചൗധരി ചോദിച്ചതു കോൺഗ്രസിനു കുരുക്കായി. അധീറിന്റെ പ്രസ്താവനയിൽ സോണിയ ഗാന്ധിയും രാഹുൽ ഗാന്ധിയും അതൃപ്തി പ്രകടിപ്പിച്ചു. കശ്മീർ ഇന്ത്യയുടെ ആഭ്യന്തര വിഷയമാണോയെന്നും നിയമനിർമ്മാണത്തിനു പാർലമെന്റിന് അധികാരമുണ്ടോയെന്നുമാണു അധീർ ചോദിച്ചത്. ഇനിയും ഐക്യരാഷ്ട്ര സംഘടനയിലേക്കു പോകാനാണോ കോൺഗ്രസ് ആഗ്രഹിക്കുന്നതെന്ന് അമിത് ഷാ തിരിച്ചടിച്ചതോടെ അധീർ നിലപാട് മയപ്പെടുത്തി. കശ്മീർ ഇന്ത്യയുടെ അവിഭാജ്യ ഘടകമാണെന്നും നിയമനിർമ്മാണത്തിന് പാർലമെന്റിന് അധികാരമുണ്ടെന്നും ഷാ വ്യക്തമാക്കി. കശ്മീർ വിഷയം യുഎന്നിന്റെ ശ്രദ്ധയിൽപ്പെടുത്തുമെന്നു പാക്കിസ്ഥാൻ പ്രധാനമന്ത്രി ഇമ്രാൻ ഖാൻ പറഞ്ഞിരുന്നു. എന്നാൽ യുഎൻ ഈ നിർദ്ദേശം അംഗീകരിച്ചില്ല.


Malayalam News - 'ചോദ്യങ്ങളെ വൈകാരികമായി കാണരുത്'; ആരോഗ്യമന്ത്രിയോട് ഡോ.എം കെ മുനീർ | dr mk muneer in niyamasabha | News18 Kerala, Coronavirus-latest-news Latest Malayalam News | ലേറ്റസ്റ്റ് മലയാളം വാർത്ത\n'ചോദ്യങ്ങളെ വൈകാരികമായി കാണരുത്'; ആരോഗ്യമന്ത്രിയോട് ഡോ.എം കെ മുനീർ\n''ആരോഗ്യമന്ത്രി കാര്യങ്ങളെ വൈകാരികമായി എടുക്കരുത്. ചോദ്യങ്ങളോട് വൈകാരികമായി പ്രതികരിക്കുകയും അരുത്''\nUpdated: March 13, 2020, 5:00 PM IST\nഡോ.എം കെ മുനീർ, മന്ത്രി കെ കെ ശൈലജ\nLast Updated: March 13, 2020, 5:00 PM IST\nതിരുവനന്തപുരം: കോവിഡ് 19 സംബന്ധിച്ച് പ്രതിപക്ഷം ഉയര്‍ത്തുന്ന ചോദ്യങ്ങളോട് സര്‍ക്കാരും ആരോഗ്യമന്ത്രിയും സംയമനത്തോട് മറുപടി പറയണമെന്ന് പ്രതിപക്ഷ ഉപനേതാവ് ഡോ. എം കെ മുനീര്. കോവിഡ് 19 സംബന്ധിച്ച് നിയമസഭയില് അടിയന്തര പ്രമേയം അവതരിപ്പിച്ച് സംസാരിക്കുകയായിരുന്നു അദ്ദേഹം.‘എത്രയെത്ര മഹാന്‍മാരായ പ്രതിപക്ഷ നേതാക്കളിരുന്ന കസേരയാണിത്. ആ കസേരയ്ക്ക് ഒരു ചെറിയ ബഹുമാനം കൊടുക്കണ്ടേ. അദ്ദേഹത്തിന്റെ സംശയം സോഷ്യല്‍മീഡിയയിലിട്ടതിന്റെ പേരില് എന്തൊക്കെയാണ് പറഞ്ഞത്.’- മുനീര് ചോദിച്ചു.\nകേന്ദ്രസര്‍ക്കാരിന്റെ മുന്നറിയിപ്പ് സംസ്ഥാന സര്‍ക്കാര് ഗൗരവമായി എടുത്തില്ലെന്ന് മുനീര് പറഞ്ഞു. ആരോഗ്യമന്ത്രി കാര്യങ്ങളെ വൈകാരികമായി എടുക്കരുതെന്നും ചോദ്യങ്ങളോട് വൈകാരികമായി പ്രതികരിക്കരുതെന്നും എം.കെ മുനീര് പറഞ്ഞു. എയര്‍പോര്‍ട്ടില് വന്ന ആദ്യത്തെ ഇറ്റലി സംഘത്തെ പറ്റി മന്ത്രി പറഞ്ഞത്, കേന്ദ്രസര്‍ക്കാരില് നിന്നും വിവരം ലഭിച്ചത് മാര്‍ച്ച് ഒന്നിനാണെന്നും അതുകൊണ്ട് ഇറ്റലിയില് നിന്നും വന്ന സംഘത്തെ നോക്കാന് കഴിഞ്ഞില്ലെന്നും ഇവര് വന്നത് ഫെബ്രുവരി 29 ന് ആണെന്നുമാണ്. എന്നാല് 26ന് തന്നെ കേന്ദ്രസര്‍ക്കാരിന്റെ നോട്ടീസ് ലഭിച്ചിരുന്നു. കൊറിയ, ഇറാന്, ഇറ്റലി എന്നിവിടങ്ങളില് നിന്ന് വരുന്നവരെ കര്‍ശന നിരീക്ഷണത്തിന് വിധേയമാക്കാനും 14 ദിവസത്തേക്ക് ക്വാറന്റൈന് ചെയ്യാനുമുള്ള നിര്‍ദേശം കേന്ദ്രസര്‍ക്കാര് നല്‍കിയിരുന്നു. പിന്നെ എന്തിനാണ് ഒന്നാം തിയതി ലഭിച്ചു എന്ന് പറഞ്ഞത്. അത് ശ്രദ്ധിച്ചിരുന്നുവെങ്കില് നമുക്ക് ഇത് തടയാമായിരുന്നു. മാത്രമല്ല ഇറ്റലിയില് നിന്ന് വന്നവര് സൂത്രത്തില് ചാടിപ്പോയെന്ന് പറഞ്ഞു. മന്ത്രി അങ്ങനെ പറയാന് പാടില്ലായിരുന്നു.\nകൊറോണയുമായി ബന്ധപ്പെട്ട് രണ്ട് സോഷ്യല് ഇഷ്യൂസ് ഉണ്ടാവുമെന്ന് ഡബ്ല്യു.എച്ച്.ഒ പറയുന്നു. അതില് ഒന്ന് സീനോഫോബിയയും മറ്റൊന്ന് റാസിസവുമാണ്. ഇറ്റലിയില് നിന്ന് വന്ന നമ്മുടെ നാട്ടുകാരെ നമ്മള് തന്നെ അവര് സൂത്രക്കാരാണെന്ന് പറഞ്ഞ് അവര്‍ക്കെതിരെ സീനോഫോബിയ കാണിക്കേണ്ട സമയമല്ല ഇത്. നമ്മളെപ്പോലെ എല്ലാം അറിയുന്നവരല്ല ഈ വരുന്ന രോഗികള് മുഴുവന്. അവിടെ വന്നപ്പോള് ഇമിഗ്രേഷനില് ഒരു കാര്യം ചെയ്താല് മതിയായിരുന്നു. യാത്ര തുടങ്ങിയത് എവിടെ നിന്നാണെന്ന് കണ്ടുപിടിക്കാന് എളുപ്പമായിരുന്നു. ഇറ്റലിയില് നിന്നാണ് എന്ന് അറിഞ്ഞിരുന്നെങ്കില് ഇവരെ വീട്ടില് തന്നെ ക്വാറന്റൈൻ ചെയ്യാമായിരുന്നു. പോകുന്നവഴിക്ക് ഇറങ്ങാന് സമ്മതിക്കാതിരിക്കാമായിരുന്നു. നമുക്ക് പാളിച്ച പറ്റിയെങ്കില് തെറ്റ് സംഭവിച്ചുവെന്ന് പറയുന്നതില് എന്താണ് കുഴപ്പം. ഇന്നലെ തിരുവന്തപുരത്ത് വന്ന ആള് ഇറ്റലിയില് നിന്നു വന്നു എന്ന് പറഞ്ഞു. അദ്ദേഹത്തിന് ലക്ഷണം കാണാത്തതുകൊണ്ട് താലൂക്ക് ആശുപത്രിയില് നിന്ന് ഡിസ്ചാര്ജ് ചെയ്തു. പിന്നെ അദ്ദേഹത്തിന് തന്നെ സംശയം തോന്നി മെഡിക്കല് കോളേജില് പോയി. പരിശോധനാ ഫലം വന്നപ്പോള് അന്വേഷിച്ചു കണ്ടുപിടിച്ചു. ഇതാണ് അവസ്ഥ. താഴെ തട്ടിലുള്ള ഡോക്ടര്‍മാരെ വെച്ചല്ല ഇനി കാര്യങ്ങള് നടത്തേണ്ടത്. വിദഗ്ധരുടെ കമ്മിറ്റി സംഘടിപ്പിക്കണം”,അദ്ദേഹം പറഞ്ഞു.\nFirst published: March 13, 2020, 5:00 PM IST


കടകമ്പള്ളി വക 'ആര്.എസ്.എസ്. നിരോധിത മേഖല'\nകടകമ്പള്ളി വക ‘ആര്.എസ്.എസ്. നിരോധിത മേഖല’\nകേരളത്തില് ‘ആര്.എസ്.എസ്. നിരോധിത മേഖല’ എന്ന് ബോര്‍ഡ് വെച്ച സ്ഥലങ്ങളുണ്ട്. കണ്ണൂര് ജില്ലയിലെ പാര്‍ട്ടിഗ്രാമങ്ങളിലാണത്. ഇതിന്റെ പേരില് ഊറ്റം കൊള്ളുന്ന മാര്‍ക്‌സിസ്റ്റു സഖാക്കളുമുണ്ട്. പാര്‍ട്ടിഗ്രാമങ്ങളിലെ ഈ ആവേശം ഉള്‍ക്കൊണ്ടിട്ടാണോ എന്നറിയില്ല, സംസ്ഥാന ദേവസ്വം മന്ത്രി കടകമ്പള്ളി സുരേന്ദ്രന് ‘ആര്.എസ്.എസ്. നിരോധിത മേഖല’ എന്ന ബോര്‍ഡ് ക്ഷേത്രങ്ങളുടെ മുമ്പില് സ്ഥാപിക്കാന് പോകുകയാണത്രെ. ദേവസ്വം മന്ത്രിയായ നാള് മുതല് അദ്ദേഹം പറയുന്നതാണ് ക്ഷേത്ര പരിസരത്ത് ആര്.എസ്.എസ്. ശാഖ അനുവദിക്കില്ല എന്ന്. ദേവസ്വം ബോര്‍ഡിനു കീഴിലുള്ള ക്ഷേത്രഭൂമിയില് ആയുധമുപയോഗിച്ചോ അല്ലാതെയോ ഉള്ള മാസ്ഡ്രില്ലോ കായിക വ്യായാമമോ നടത്താന് പാടില്ല എന്നു നിഷ്‌കര്‍ഷിക്കുന്ന ബില്ല് മന്ത്രി ചെത്തികൂര്‍പ്പിക്കാന് തുടങ്ങിയിട്ട് മാസം എട്ട് കഴിഞ്ഞു.\nഈ ബില്ലനുസരിച്ച് ക്ഷേത്രപരിസരത്ത് വ്യായാമം ചെയ്താല് പോലീസ്സിനു നേരിട്ട് കേസ്സെടുക്കാം. ആറുമാസം തടവും അയ്യായിരം രൂപ പിഴയും വിധിക്കുന്നതാണ് ഈ ബില്ല്. ക്ഷേത്രഭൂമിയില് ആരാധന തടയുന്ന വിധത്തില് ആയുധപരിശീലനം നടക്കുന്നു, അമ്പലം ആയുധപ്പുരയാക്കുന്നു എന്നൊക്കെയുള്ള ഭയം കൊണ്ടാണ് ഈ നിയമം കൊണ്ടുവരുന്നത് എന്നൊന്നും കരുതണ്ട. ക്ഷേത്രപരിസരത്ത് ആയുധപരിശീലനം നടക്കുന്നുണ്ടോ, ഇതു സംബന്ധിച്ച് കേസ്സെടുത്തിട്ടുണ്ടോ എന്ന് നിയമസഭയില് ഒരു കോണ്‍ഗ്രസ് അംഗം ചോദ്യം ഉന്നയിച്ചപ്പോള്, ‘ഇല്ല’ എന്ന മറുപടിയാണ് ആഭ്യന്തരവകുപ്പു നല്‍കിയത്. പിന്നെ എന്തിനാണ് ഇത്തരമൊരു ബില്ല് എന്നാണ് ചോദ്യമെങ്കില്, ഉത്തരം ഒന്നുമാത്രം, ആര്.എസ്.എസ്. ശാഖ തടയാന്. എലിയെ കൊല്ലാന് ഇല്ലം ചുട്ട പഴയ കാരണവരുടെ കഥ കടകമ്പള്ളി ഓര്‍ക്കുന്നത് നല്ലത്. വടക്കുന്നാഥ ക്ഷേത്രമൈതാനം ഉള്‍പ്പെടെയുള്ള ക്ഷേത്രമൈതാനങ്ങളില് വ്യായാമം ചെയ്യുന്ന സാധാരണക്കാരന് ഈ ബില്ലിനോട് പ്രതികരിച്ചോളും. ശബരിമലയ്ക്ക് യുവതികളെ കയറ്റാന് അങ്കക്കച്ച മുറുക്കിയ കടകമ്പള്ളി സഖാവിനും പാര്‍ട്ടിയ്ക്കും പൊള്ളിയതിലൂടെ അനുഭവിക്കുന്ന നീറ്റല് ഇപ്പോഴും മാറിയിട്ടില്ലല്ലോ? അതു മറക്കണ്ട.


വെറും 12 ലക്ഷം രൂപയ്ക്ക് ചേലൊത്ത ഹുരുഡീസ് വീട്! | Hurudees House | Low Cost Home Plan | Cost Effective House Plan\nപോക്കറ്റ് കീറാതെ സാധാരണക്കാർക്ക് വീട് ഒരുക്കാം! ഇതാ മാതൃക\nമനോരമ ലേഖകൻ March 15, 2019 09:14 AM IST\nതങ്ങളുടെ സാമ്പത്തിക പരിമിതികൾക്കുള്ളിൽ നിന്നുകൊണ്ട് ഒതുക്കമുള്ള വീട്. ഇതായിരുന്നു കോഴിക്കോട് ജില്ലയിലെ പുല്ലൂരാംപാറയിലുള്ള മേരിദാസിന്റെയും കുടുംബത്തിന്റെയും ആവശ്യം. ഇതനുസരിച്ചാണ് ഡിസൈനർമാരായ മധു മേനോൻ, ജനപ്രിയൻ (ലിവ് ഇൻ ആർക്കിടെക്റ്റ്സ്, കോഴിക്കോട്) എന്നിവർ വീട് നിർമിച്ചുനൽകിയത്. കമുകിൻതോട്ടങ്ങൾ കുടവിരിച്ച മനോഹരമായ മലയടിവാരമാണ് ഇവിടം. ചുറ്റിനുമുള്ള പ്രകൃതിക്ക് ഒരു ഭംഗവും വരുത്താതെ സ്വച്ഛമായി ഈ ഗൃഹം ശയിക്കുന്നു.\nമെറ്റൽ ഫ്രെമിൽ ചരിഞ്ഞ കഴുക്കോൽ നിർമിച്ചു മംഗലാപുരം ഓടുകൾ മേയുകയായിരുന്നു. സിറ്റൗട്ട്, ലിവിങ്, ഡൈനിങ്, കിച്ചൻ, മൂന്ന് കിടപ്പുമുറികൾ എന്നിവയാണ് 950 ചതുരശ്രയടിയുള്ള വീട്ടിൽ ഒരുക്കിയത്. സെറാമിക്ക് ടൈലാണ് നിലത്തുവിരിച്ചത്. ഹുരുഡീസ് കട്ടകൾ ഉപയോഗിച്ചാണ് സ്ട്രക്ചർ ഒരുക്കിയത്. പ്ലാസ്റ്ററിങ്ങിനും പെയിന്റിങ്ങിനും അധികതുക ചെലവഴിക്കേണ്ടി വന്നില്ല. തുറസായ ശൈലിയിലാണ് അകത്തള ക്രമീകരണം. അതിനാൽ കൂടുതൽ വിശാലത കൈവരുന്നു.\nമൂന്ന് കിടപ്പുമുറികളിലും സ്റ്റോറേജിനും വെന്റിലേഷനും പ്രാധാന്യം നൽകിയിട്ടുണ്ട്. രണ്ടു കിടപ്പുമുറികൾക്ക് അറ്റാച്ഡ് ബാത്റൂം സൗകര്യം നൽകി. മോഡുലാർ ശൈലിയിൽ അടുക്കള ഒരുക്കി.\nപണിക്കാർ ഇവിടെത്തന്നെ താമസിച്ചു തുടർച്ചയായി പണിയുകയായിരുന്നു. അതുകൊണ്ടുതന്നെ 120 ദിവസം കൊണ്ട് പണി പൂർത്തിയായി. സ്ട്രക്ചറും ഫർണിഷിങ്ങും സഹിതം 12 ലക്ഷം രൂപയാണ് വീടിനു ചെലവായത്. ജീവിക്കാൻ ചെലവ് വളരെ കുറവാണ്. മറ്റുള്ളവരെ പോലെ ജീവിക്കാനാണ് ചെലവ് കൂടുതൽ. ഈ ഉൾക്കാഴ്ചയോടെ നിർമിച്ച ഈ ഗൃഹം താമസിക്കുന്നവർക്കും സന്തോഷവും സമാധാനവും നൽകുന്നു.\nഭിത്തി, ചുവരുകൾ നിർമിക്കാൻ ഹുരുഡീസ് കട്ടകൾ ഉപയോഗിച്ചു.\nപഴയ ഫർണിച്ചർ പോളിഷ് ചെയ്തു പുനരുപയോഗിച്ചു.\nവാതിലുകൾ റെഡിമെയ്ഡ് ആയി വാങ്ങി.\nകിച്ചൻ അലുമിനിയം ഫാബ്രിക്കേഷൻ ചെയ്തു. കബോർഡ്, വാഡ്രോബ് എന്നിവയ്ക്ക് പാർട്ടിക്കിൾ ബോർഡ് ഉപയോഗിച്ചു.\nLocation- Pulloorampara, Calicut\nArea- 950 SFT\nOwner- Mary Das\nDesigners - Madhu Menon, Janapriyan P.N\nLive in Architects, Calicut\nMob- 87144 00353


അവരോട് എന്തു പറയാന്? ഉല്ലാസ യാത്രയാണ് എന്ന് ആക്ഷേപിച്ചവരോട് മുഖ്യമന്ത്രി | what i have to say asks pinarayi on foreign trip controversy\nഅവരോട് എന്തു പറയാന്? ഉല്ലാസ യാത്രയാണ് എന്ന് ആക്ഷേപിച്ചവരോട് മുഖ്യമന്ത്രി\nതത്സമയം| Updated On:7Dec 2019 7:46 AM GMT | Location : തിരുവനന്തപുരം\nയുവാക്കളെയും നാടിന്റെ വികസനത്തെയും മുന്നില്‍ക്കണ്ടാണ് ജപ്പാനും കൊറിയയും സന്ദര്‍ശിച്ചത്\nതിരുവനന്തപുരം: എന്തിനെയും എതിര്‍ക്കുക എന്ന സമീപനം വെച്ചു പുലര്‍ത്തുന്നവരോട് എന്തുപറയാനാണ് എന്ന് മുഖ്യമന്ത്രി പിണറായി വിജയന്. മന്ത്രിമാര്‍ക്കൊപ്പം കുടുംബാംഗങ്ങള് പോയത് സര്‍ക്കാര് ചെലവിലല്ല. ഒരു യാത്രയിലും കുടുംബാംഗങ്ങളുടെ ചെലവ് സര്‍ക്കാര് വഹിച്ചിട്ടില്ല. ഉല്ലാസയാത്രയാണോ എന്നു എന്നു പറയുന്നവരോടു താനെന്തു പറയാന്. അക്കാര്യം അവരോടു തന്നെയാണ് ചോദിക്കേണ്ടത്- തിരുവനന്തപുരത്ത് നടത്തിയ വാര്‍ത്താ സമ്മേളനത്തില് അദ്ദേഹം പറഞ്ഞു.\nയുവാക്കളെയും നാടിന്റെ വികസനത്തെയും മുന്നില്‍ക്കണ്ടാണ് ജപ്പാനും കൊറിയയും സന്ദര്‍ശിച്ചത്. ഓരോ സ്ഥലവും ഓരോ സ്ഥാപനവും സന്ദര്‍ശിക്കുമ്പോഴും മനസില് യുവാക്കളുടെ വികസനമായിരുന്നു. ഓരോ സന്ദര്‍ശനവും യുവാക്കള്‍ക്കു ഗുണകരമാകുമെന്നു ഉറപ്പുവരുത്തി. അന്താരാഷ്ട്ര നിലവാരമുള്ള ഉന്നത വിദ്യാഭ്യാസം, നൈപുണ്യ വികസനം എന്നിവയെ ഊന്നിയാണ് ചര്‍ച്ചകള് നടത്തിയത്- അദ്ദേഹം കൂട്ടിച്ചേര്‍ത്തു.\nനീറ്റ ജലാറ്റിന് കമ്പനി. തോഷിബ, ടൊയോട്ട തുടങ്ങിയ വന്‍കിട കമ്പനികള് കേരളത്തില് നിക്ഷേപിക്കാനുള്ള താല്‍പര്യം പ്രകടിപ്പിച്ചിട്ടുണ്ടെന്ന് മുഖ്യമന്ത്രി അറിയിച്ചു. തോഷിബയുമായി വൈകാതെ കരാറൊപ്പിടും. സാങ്കേതിക കൈമാറ്റത്തിനുള്ള ധാരണാപത്രം ഒപ്പിട്ടു കഴിഞ്ഞു.\nപൊതുമേഖലാ സ്ഥാപനവുമായി സഹകരിച്ച് തോഷിബ ലിഥിയം ടൈറ്റാനിയം ഓക്സൈഡ് ബാറ്ററി നിര്‍മ്മിക്കാനാണ് പദ്ധതി. മൊത്തം 200 കോടി രൂപയുടെ വിദേശ നിക്ഷേപം പ്രതീക്ഷിക്കുന്നതായും അദ്ദേഹം കൂട്ടിച്ചേര്‍ത്തു.\nജപ്പാനിലെ വിവിധ സര്‍വകലാശാലകളുമായി വിദ്യാഭ്യാസ രംഗത്തു സഹകരിക്കാനുള്ള സാദ്ധ്യതയും തേടിയിട്ടുണ്ട്. തുറമുഖങ്ങള് കേന്ദ്രീകരിച്ചുള്ള വികസന സാദ്ധ്യതകള് സംബന്ധിച്ചു ജപ്പാന് സന്ദര്‍ശനത്തിലൂടെ നേട്ടമുണ്ടാക്കാന് കഴിഞ്ഞു. ചെറുകിട-ഇടത്തരം വ്യാവസായങ്ങളുടെ വികസനത്തിനു ജപ്പാനുമായി സഹകരിക്കാനും തീരുമാനിച്ചു. സാങ്കേതിക വിദ്യാ കൈമാറ്റമാണ് ഇതിലൂടെ പ്രധാനമായും ലക്ഷ്യമിടുന്നത്- അദ്ദേഹം വ്യക്തമാക്കി.


Mohanlal- Siddique film Big Brother Pooja Stills: മോഹൻലാൽ- സിദ്ദിഖ് ചിത്രം 'ബിഗ് ബ്രദറി'നു തുടക്കമായി | Indian Express Malayalam\nmohanlal siddique film big brother pooja stills\n‘ലേഡീസ് ആന്‍ഡ് ജന്റില്‍മാനി’നു ശേഷം മോഹന്‍ലാലും സിദ്ധിഖും വീണ്ടുമൊന്നിക്കുന്ന ചിത്രമാണ് ‘ബിഗ് ബ്രദർ’\nUpdated: April 24, 2019 11:35:13 am\nകൊച്ചി: മോഹൻലാലിനെ നായകനാക്കി സിദ്ദിഖ് സംവിധാനം ചെയ്യുന്ന ‘ബിഗ് ബ്രദർ’, എന്ന ചിത്രത്തിന്റെ പൂജ കൊച്ചിയിൽ നടന്നു. പനമ്പള്ളി നഗറിലെ മൈ സ്റ്റുഡിയോയിൽ ആയിരുന്നു പൂജ ചടങ്ങും സോംഗ് റെക്കോർഡിംഗ് ഫംഗ്ഷനും നടന്നത്. മോഹൻലാൽ, നടൻ സിദ്ദിഖ് എന്നിവരും ചടങ്ങിനെത്തിയിരുന്നു. പൂജ ചടങ്ങിന്റെ ചിത്രങ്ങൾ മോഹൻലാൽ ട്വിറ്ററിൽ പങ്കുവെച്ചു.\n‘ലേഡീസ് ആന്‍ഡ് ജന്റില്‍മാന്’ എന്ന ചിത്രത്തിന് ശേഷം മോഹന്‍ലാലും സിദ്ധിഖും ഒന്നിക്കുന്ന ചിത്രമെന്ന പ്രത്യേകതയും ‘ബിഗ് ബ്രദറി’നുണ്ട്. ചിത്രത്തിൽ സച്ചിദാനന്ദൻ എന്ന കഥാപാത്രത്തെ ആണ് മോഹൻലാൽ അവതരിപ്പിക്കുന്നത് എന്നാണ് റിപ്പോർട്ട്. ബംഗളൂരു, മംഗലാപുരം എന്നിവടങ്ങളിലായി 90 ദിവസത്തെ ഷൂട്ടിംഗ് ആണ് ചിത്രത്തിന് ഉള്ളത്. വൈശാഖ സിനിമ, എസ് ടാക്കീസ്, നിക്ക് എന്നിവർ ചേർന്നാണ് ഈ ബിഗ് ബജറ്റ് ചിത്രം നിർമ്മിക്കുന്നത്. ‘ബിഗ് ബ്രദറി’ന്റെ മറ്റു വിശേഷങ്ങളൊന്നും അണിയറപ്രവർത്തകർ ഇതുവരെ പുറത്തുവിട്ടിട്ടില്ല.\nഅടുത്തിടെ ചിത്രത്തിന്റെ മോഷൻ പോസ്റ്റർ മോഹൻലാൽ തന്റെ ഫെയ്സ്ബുക്ക് പേജിലൂടെ റിലീസ് ചെയ്തിരുന്നു.\nമോഹൻലാൽ- സിദ്ദിഖ് കൂട്ടുക്കെട്ടിൽ പുറത്തിറങ്ങുന്ന മൂന്നാമത്തെ ചിത്രമാണ് ‘ബിഗ് ബ്രദർ’. 1992 ഇൽ റിലീസ് ചെയ്ത സിദ്ദിഖ്- ലാൽ- മോഹൻലാൽ ചിത്രമായ ‘വിയറ്റ്നാം കോളനി’ ആണ് ഇവരുടെ ആദ്യത്തെ ചിത്രം. ബോക്സ് ഒാഫീസിൽ ഗംഭീരവിജയം നേടിയ ‘വിയറ്റ്നാം കോളനി’ ഇരുന്നൂറിൽ അധികം ദിവസമാണ് തിയേറ്ററുകളിൽ പ്രദർശിപ്പിക്കപ്പെട്ടത്. ‘ലൂസിഫറി’നു ശേഷം മോഹൻലാൽ അഭിനയിക്കുന്ന ചിത്രമെന്ന പ്രത്യേകതയും ‘ബിഗ് ബ്രദറി’നുണ്ട്.\nആശിർവാദ് സിനിമാസിന്റെ ബാനറിൽ നവാഗതരായ ജിബിയും ജോജുവും സംവിധാനം ചെയ്യുന്ന ‘ഇട്ടിമാണി മെയ്ഡ് ഇൻ ചീന’യാണ് ഷൂട്ടിംഗ് ആരംഭിക്കാൻ പോവുന്ന മറ്റൊരു മോഹൻലാൽ ചിത്രം. മോഹൻലാലാണ് ചിത്രത്തിൽ ഇട്ടിമാണിയാവുന്നത്. Read more: മോഹൻലാൽ ‘ഇട്ടിമാണി’യാവുന്നു\n‘ഒടിയനും’ ‘ലൂസിഫറി’നും ശേഷം ആശിർവാദ് സിനിമാസ് നിർമ്മിക്കുന്ന ചിത്രമാണ് ‘ഇട്ടിമാണി മെയ്ഡ് ഇൻ ചീന’. ആശിർവാദ് സിനിമാസിന്റെ 27-ാമത്തെ പ്രൊജക്റ്റ് ആണ് ‘ഇട്ടിമാണി’.\nWeb Title: Mohanlal siddique film big brother pooja stills


actress attack case തുടരന്വേഷണം റദ്ദാക്കണമെന്ന ഹര്‍ജി തള്ളി\nനടിയെ ആക്രമിച്ച കേസില് ദിലീപിന് തിരിച്ചടി; തുടരന്വേഷണം റദ്ദാക്കണമെന്ന ഹര്‍ജി തള്ളി\nനടിയെ ആക്രമിച്ച കേസില് തുടരന്വേഷണം റദ്ദാക്കണമെന്ന ദിലീപിന്റെ ഹര്‍ജി തള്ളി. ജസ്‌ററിസ് കൗസര് എടപ്പഗത്തിന്റെ സിംഗിള് ബെഞ്ചിന്റേതാണ് നടപടി. ഇതോടെ ക്രൈംബ്രാഞ്ചിന് ദിലീപ് അടക്കമുള്ള പ്രതികള്‍ക്കെതിരെ അന്വേഷണവുമായി മുന്നോട്ടുപോകാം. ഏപ്രില് 15നകം തുടരന്വേഷണം പൂര്‍ത്തിയാക്കി റിപ്പോര്‍ട്ട് സമര്‍പ്പിക്കണമെന്നും ഹൈക്കോടതി ഉത്തരവിട്ടു.\nനടിയെ ആക്രമിച്ച ദൃശ്യങ്ങള് ദിലീപ് കണ്ടുവെന്ന് സംവിധായകന് ബാലചന്ദ്രകുമാര് വെളിപ്പെടുത്തിയിരുന്നു. അതിന് താന് സാക്ഷിയാണെന്നുമായിരുന്നു ബാലചന്ദ്രകുമാറിന്റെ വെളിപ്പെടുത്തല്. ഇതിന്റെ അടിസ്ഥാനത്തിലാണ് ക്രൈംബ്രാഞ്ച് കേസിലെ തുടരന്വേഷണവുമായി മുന്നോട്ടുപോയത്.\nഎന്നാല് വിചാരണ നീട്ടിക്കൊണ്ടുപോകാനുള്ള അന്വേഷണ സംഘത്തിന്റെ ദുരൂഹമായ നീക്കമാണ് അന്വേഷണ സംഘത്തിന്റെത് എന്നായിരുന്നു ദിലീപിന്റെ വാദം. തുടരന്വേഷണം എത്രയും വേഗം റദ്ദാക്കണമെന്നും വിചാരണ പൂര്‍ത്തിയാക്കണമെന്നും ദിലീപ് ഹര്‍ജിയില് ആവശ്യപ്പെട്ടു. അന്വേഷണത്തിലെ പാളിച്ചകള് മറച്ച് വെക്കാനാണ് ഇപ്പോഴത്തെ തുടരന്വേഷണമെന്നും പൊലീസ് തനിക്കെതിരെ വ്യാജ തെളിവുകള് ഉണ്ടാക്കുകയാണെന്നുമായിരുന്നു ഫെബ്രുവരി 24ന് ദിലീപ് കോടതിയില് വാദിച്ചത്. ഗൂഡാലോചനയുടെ ഭാഗമാണ് ക്രൈംബ്രാഞ്ച് നീക്കമെന്നും ദിലീപ് ആരോപിച്ചിരുന്നു.\nRead Also : നടിയെ ആക്രമിച്ച കേസ്; തുടരന്വേഷണം പൂര്‍ത്തിയാക്കാന് മൂന്ന് മാസം കൂടി വേണമെന്ന് പ്രോസിക്യൂഷന്\nബാലചന്ദ്രകുമാറിന്റെ വെളിപ്പെടുത്തലുകളുടെ അടിസ്ഥാനത്തില് കേസില് തുടരന്വേഷണം പൂര്‍ത്തിയാക്കാന് മാര്‍ച്ച് ഒന്നു വരെയാണ് എറണാകുളം അഡി. സ്‌പെഷ്യല് സെഷന്‍സ് കോടതി സമയം നല്‍കിയിരുന്നത്. കേസിലെ ഒന്നാം പ്രതി പള്‍സര് സുനിയുമായി ദിലീപിന് അടുത്ത ബന്ധമുണ്ടെന്നുമായിരുന്നു ബാലചന്ദ്രകുമാറിന്റെ വെളിപ്പെടുത്തല്. തുടരന്വേഷണം റദ്ദാക്കണമെന്നാവശ്യപ്പെട്ട് ദിലീപ് നല്‍കിയ ഹര്‍ജി ഹൈക്കോടതി വിധി പറയാന് മാറ്റുകയായിരുന്നു. സത്യം പുറത്തു വരാനായി തുടരന്വേഷണം അനിവാര്യമാണെന്ന് ഹര്‍ജിയില് കക്ഷി ചേര്‍ന്ന നടിയും കോടതിയെ അറിയിച്ചിരുന്നു.\nStory Highlights: actress attack case, dileep, kerala high court


അലനും താഹയും സിപിഎം അംഗങ്ങള്;മുഖ്യമന്ത്രിയെ തള്ളി പി.മോഹനന് – Media Mangalam\nകോഴിക്കോട്: പന്തീരങ്കാവ് യുഎപിഎ കേസില് മുഖ്യമന്ത്രിയെ പരസ്യമായി തള്ളി സിപിഎം കോഴിക്കോട് ജില്ലാ സെക്രട്ടറി പി.മോഹനന്. മാവോയിസ്റ്റ് ബന്ധത്തിന്റെ പേരില് അറസ്റ്റിലായ അലനും താഹയും ഇപ്പോഴും സിപിഎം അംഗങ്ങളാണെന്നും അവര്‍ക്കെതിരേ പാര്‍ട്ടി നടപടിയൊന്നും സ്വീകരിച്ചിട്ടില്ലെന്നും മോഹനന് പറഞ്ഞു.\nഅലനും താഹയും മാവോയിസ്റ്റുകളാണെന്ന് ഇപ്പോള് പറയാനാകില്ല. അവരുടെ ഭാഗം കേട്ട ശേഷമേ ഇക്കാര്യം വ്യക്തമാക്കാന് കഴിയൂ. ഇവര് മാവോയിസ്റ്റുകള് തന്നെയാണെന്ന് മുഖ്യമന്ത്രി പറഞ്ഞുവല്ലോ എന്ന ചോദ്യത്തിന് മുഖ്യമന്ത്രി പറയുന്നത് പോലീസ് റിപ്പോര്‍ട്ടുകളുടെ അടിസ്ഥാനത്തിലല്ലേ എന്നും മോഹനന് ചോദിച്ചു.പക്വതയില്ലായ്മകൊണ്ടോ ഭ്രമംകൊണ്ടോ ചില സ്വാധീന വലയങ്ങളില് കുട്ടികള് പെട്ടിട്ടുണ്ടെങ്കില് അവരെ തിരുത്തിയെടുക്കുകയല്ലേ വേണ്ടതെന്നായിരുന്നു മോഹനന്റെ ചോദ്യം.\nമാവോയിസ്റ്റ് ബന്ധത്തിന്റെ പേരില് ഇരുവര്‍ക്കുമെതിരേ നടപടി സ്വീകരിച്ചാല് അക്കാര്യം മാധ്യമങ്ങളെ അറിയിക്കും. നടപടിയെക്കുറിച്ച് ഇതുവരെ പാര്‍ട്ടി പറഞ്ഞിട്ടില്ല എന്നതിന്റെ അര്‍ഥം നടപടിയെടുത്തിട്ടില്ല എന്നത് തന്നെയാണെന്നും അദ്ദേഹം കൂട്ടിച്ചേര്‍ത്തു.അറസ്റ്റിലായ അലനും താഹയും എസ്എഫ്‌ഐ സംഘടനാ സംവിധാനം ഉള്‍പ്പടെ മാവോയിസ്റ്റ് ആശയ പ്രചരണത്തിന് ഉപയോഗിച്ചുവെന്ന പി.ജയരാജന്റെ വാദവും മോഹനന് തള്ളി. പി.ജയരാജന് പറഞ്ഞതിനെക്കുറിച്ച് തനിക്ക് അറിയില്ല. ജയരാജനോട് ചോദിച്ചിട്ട് ഇക്കാര്യത്തില് പ്രതികരിക്കാം. കുട്ടികളെ അറസ്റ്റ് ചെയ്തതിലുള്ള രക്ഷിതാക്കളുടെ പരാതി ഗൗരവമായി കാണുന്നുവെന്നും മോഹനന് പറഞ്ഞു.\nalan maoist P MOHANAN pinarayi vijayan thaha uapa പന്തീരങ്കാവ്


ലണ്ടന്: ഇഗ്ലണ്ടില് ആതുര ശുശ്രുഷയിലും സാമൂഹിക രംഗത്തും സ്തുത്യര്‍ഹ സേവനത്തിനു നല്‍കുന്ന ബ്രിട്ടീഷ് എന്പയര് അവാര്‍ഡിന് മലയാളിയായ കോട്ടയം സ്വദേശി എബി ജോസഫ് (ലിജോ ജോസഫ്, 35) അര്‍ഹനായി.\nബ്രിട്ടീഷ് രാജ്ഞിയുടെ നാമത്തിലുള്ളതാണ് അവാര്‍ഡ്. കെയര്‍ഹോം രംഗത്ത് എബി ജോസഫ് നടത്തിവരുന്ന സേവനങ്ങളെ അംഗീകരിച്ചാണ് അവാര്‍ഡ് നല്‍കിയത്. സ്വന്തം പേരിനോടു ബ്രിട്ടീഷ് എംപയര് മെഡല് എന്നുകൂടി ചേര്‍ക്കുവാനുള്ള അനുവാദവും എബി ജോസഫിനു ലഭിച്ചു.\n10 വര്‍ഷമായി ഇംഗ്ലണ്ടില് നഴ്‌സായും കെയര് ഹോം മേഖലയിലും സേവനം ചെയ്തുവരുന്ന എബി ഇപ്പോള് സ്ട്രാറ്റ്‌ഫോഡിലെ അല്‍വെസ്റ്റന് ലേയ്‌സ് ബുപ കെയര് ഹോമില് ക്ലിനിക്കല് സര്‍വീസ് മാനേജരാണ്. കോട്ടയം അമ്മഞ്ചേരി പോങ്ങാനാതടത്തില് ഔസേപ്പച്ചന്റെയും ആലീസ് ജോസഫിന്റെയും മകനാണ്. ഭാര്യ ജിനുവും ഇംഗ്ലണ്ടില് ആതുരശുശ്രുഷാമേഖലയില് ജോലി ചെയ്തുവരുന്നു.


രഞ്ജി ട്രോഫിയില് താന് പങ്കെടുക്കാത്തതെന്ത് കൊണ്ട് ? ധോണിക്ക് ഒരു കാരണമുണ്ട്. – East Coast Daily Malayalam\nരഞ്ജി ട്രോഫിയില് താന് പങ്കെടുക്കാത്തതെന്ത് കൊണ്ട് ? ധോണിക്ക് ഒരു കാരണമുണ്ട്.\nറാഞ്ചി : രാജ്യാന്തര ടെസ്റ്റ് ക്രിക്കറ്റില് നിന്നും വിരമിച്ചെങ്കിലും രഞ്ജി ട്രോഫിയില് നിന്നും ധോണി വിട്ടു നില്‍ക്കുന്നതെന്ത് കൊണ്ടെന്നത് ക്രിക്കറ്റ് ലോകത്തിന് ഇന്നു വരെ പിടി കിട്ടാത്ത ഒരു രഹസ്യമായിരുന്നു.\nസ്ഥിരമായി മത്സരങ്ങളില് പങ്കെടുക്കാതിരുന്നാല് ഇന്ത്യന് ടീമിനായി കളിക്കാന് ഇറങ്ങുമ്പോള് സ്ഥിരത കൈവരിക്കാന് കഴിയില്ലന്നും അതിനാല് ധോണി രഞ്ജി ട്രോഫി പോലെയുള്ള മത്സരങ്ങളില് പങ്കെടുക്കണമെന്നുമാണ്\nക്രിക്കറ്റ് നീരീക്ഷകരുടെ വിലയിരുത്തലുകള്. പ്രത്യേകിച്ചും ലോകകപ്പ് അടുത്ത് വരുന്ന സാഹചര്യത്തില്. എന്നാല് അപ്പോഴും താന് രഞ്ജിയില് നിന്നും വിട്ടു നില്‍ക്കുന്നതിന്റെ കാരണങ്ങള് ധോണി വെളിപ്പെടുത്തിയിരുന്നില്ല.\nഎന്നാല് ഈ വിഷയത്തില് മറുപടിയുമായി എത്തിയിരിക്കുകയാണ് ജാര്‍ഖണ്ഡ് ടീമിന്റെ പരിശീലകനായ രാജീവ് കുമാര്. ധോണി ജാര്‍ഖണ്ഡിന്റെ രഞ്ജി ടീമിലെത്തിയാല് മറ്റൊരു യുവതാരത്തിന് അവസരം നഷ്ടടമാകും. നിലവില് അവസരം ലഭിക്കുന്ന ഓരോ മത്സരങ്ങളിലും മികച്ച പ്രകടനം പുറത്തെടുത്ത് ദേശീയ ശ്രദ്ധയാകര്‍ഷിക്കാനാണ് യുവതാരങ്ങളുടെ ശ്രമം. റാഞ്ചിയില് എവിടെയുണ്ടെങ്കിലും ടീമിനെ സഹായിക്കാനും യുവതാരങ്ങളെ പരിശീലിപ്പിക്കാനും ധോണിയെത്തും. താന് കാരണം മറ്റൊരാളുടെ അവസരം നഷ്ടപ്പെടരുതെന്നാണ് ധോണിയുടെ ആഗ്രഹം ഇതിനാലാണ് ധോണി രഞ്ജി മത്സരങ്ങളില് നിന്നും വിട്ടു നില്‍ക്കുന്നത്. രാജീവ് കുമാര് പറഞ്ഞു.\nJharkhand ms dhoni ranji trophy match\nവിവാദ ചിത്രം : മുതിര്‍ന്ന നേതാവ് രാഹുലിന്‍റെ കാല് വണങ്ങിയത്; ഇതായിരുന്നു സംഭവിച്ചത്